University Announcements 13 January 2021: കേരളത്തിലെ വിവിധ യൂണിവേഴ്‌സിറ്റികളിൽ നിന്നുള്ള ഇന്നത്തെ അറിയിപ്പുകൾ\nUpdated: January 13, 2021 6:23:37 pm\nUniversity Announcements 13 January 2021: കേരളത്തിലെ വിവിധ യൂണിവേഴ്‌സിറ്റികളുടെ അറിയിപ്പുകളും പ്രധാന വിദ്യാഭ്യാസ വാർത്തകളും.\nഎം.എസ്.സി. കമ്പ്യൂട്ടര് സയന്‍സ് സ്‌പോട്ട് അഡ്മിഷന്\nസി.സി.എസ്.ഐ.ടി. കാലിക്കറ്റ് യൂണിവേഴ്‌സിറ്റി ക്യാമ്പസ്സില് എം.എസ്.സി. കമ്പ്യൂട്ടര് സയന്‍സ് കോഴ്‌സിന് ഒഴിവുള്ള ഒ.ബി.എച്ച്.-1, എസ്.സി.-3, എസ്.ടി.-1, ഇ.ഡബ്ല്യു.എസ്.-2, പി.എച്ച്.-1, എസ്.പി.-1, ലക്ഷദ്വീപ്-1 എന്നീ വിഭാഗങ്ങളിലേക്ക് പ്രവേശനം നടത്തുന്നു. ലേറ്റ് രജിസ്‌ട്രേഷന് റാങ്ക് ലിസ്റ്റില് ഉള്‍പ്പെട്ട വിദ്യാര്‍ത്ഥികളില് താല്‍പര്യമുള്ളവര് 14-ന് നടക്കുന്ന സ്‌പോട്ട് അഡ്മിഷന് പകല് 10-നും 1-നും ഇടക്ക് അസ്സല് രേഖകള് സഹിതം സി.സി.എസ്.ഐ.ടി. ഓഫീസില് ഹാജരാകേണ്ടതാണ്. റിസര്‍വേഷന് കാറ്റഗറിയില്‍പ്പെട്ട വിദ്യാര്‍ത്ഥികള് ഹാജരാകാത്തപക്ഷം ഓപ്പണ് കാറ്റഗറിയില്‍പ്പെട്ട വിദ്യാര്‍ത്ഥികള്‍ക്ക് പ്രവേശനം നല്‍കുന്നതാണ്. കൂടുതല് വിവരങ്ങള്‍ക്ക് 0494 2407417 എന്ന നമ്പറില് ബന്ധപ്പെടുക.\nനാലാം വര്‍ഷ ബി.പി.എഡ്. ഇന്റഗ്രേറ്റഡ് ഏപ്രില് 2020 പരീക്ഷയുടേയും ഒന്നാം സെമസ്റ്റര് ബി.പി.എഡ്. നവംബര് 2019 പരീക്ഷയുടേയും നാലാം സെമസ്റ്റര് ബി.പി.എഡ്. ഏപ്രില് 2020 പരീക്ഷയുടേയും രണ്ടാം സെമസ്റ്റര് എം.പി.എഡ്. സപ്തംബര് 2019 പരീക്ഷയുടേയും വിദൂരവിദ്യാഭ്യാസ വിഭാഗം പ്രീവിയസ് എം.എ. ഹിസ്റ്ററി മെയ് 2019 പരീക്ഷയുടേയും പുനര്‍മൂല്യനിര്‍ണയ ഫലം പ്രസിദ്ധീകരിച്ചു.\nകാലിക്കറ്റ് സര്‍വകലാശാല 2016 മുതലുള്ള പ്രവേശനം നാലാം സെമസ്റ്റര് എം.ആര്‍ക്ക്. ജൂലൈ 2020 റഗുലര്, സപ്ലിമെന്ററി പരീക്ഷകള്‍ക്കും 2019 സ്‌കീം 2019 പ്രവേശനം രണ്ടാം സെമസ്റ്റര് എം.എസ്.സി. റേഡിയേഷന് ഫിസിക്‌സ് ജൂലൈ 2020 റഗുലര് പരീക്ഷക്കും പിഴ കൂടാതെ 21 വരേയും 170 രൂപ പിഴയോടു കൂടി 23 വരേയും ഫീസടച്ച് 25 വരെ ഓണ്‍ലൈനായി അപേക്ഷിക്കാം. 2016 മുതലുള്ള പ്രവേശനം എം.എസ്.സി. റേഡിയേഷന് ഫിസിക്‌സ് ജൂലൈ 2020 സപ്ലിമെന്ററി, ഇംപ്രൂവ്‌മെന്റ് പരീക്ഷകള്‍ക്ക് സര്‍വകലാശാലയില് നിന്നും ലഭിക്കുന്ന അപേക്ഷാ ഫോമില് കണ്‍വെന്‍ഷണല് രീതിയിലാണ് അപേക്ഷിക്കേണ്ടത്.\nകാലിക്കറ്റ് സര്‍വകലാശാല വിദൂര വിദ്യാഭ്യാസ വിഭാഗം, പ്രൈവറ്റ് രജിസ്‌ട്രേഷന് വിദ്യാര്‍ത്ഥികളുടെ 2019 സിലബസ്, 2019 പ്രവേശനം സി.ബി.സി.എസ്.എസ്.-യു.ജി. രണ്ടാം സെമസ്റ്റര് ബി.എസ്.സി. ഏപ്രില് 2020 റഗുലര് പരീക്ഷകള് പുതുക്കിയ ടൈംടേബിള് പ്രകാരം ഫെബ്രുവരി 8-ന് ആരംഭിക്കും.\nകാലിക്കറ്റ് സര്‍വകലാശാല നാലാം സെമസ്റ്റര് എം.പി.എഡ്. ജൂലൈ 2019 പരീക്ഷയുടെ ഫലം പ്രസിദ്ധീകരിച്ചു. പുനര്‍മൂല്യ നിര്‍ണയത്തിന് 23 വരെ അപേക്ഷിക്കാം.\n2020 ഡിസംബർ 10ന് നടത്താനിരുന്നതും മാറ്റിവച്ചതുമായ മൂന്നാം സെമസ്റ്റർ എം.എച്ച്.എ. (2011 അഡ്മിഷൻ മുതൽ സപ്ലിമെന്ററി) പരീക്ഷകൾ ജനുവരി 15ന് രാവിലെ 9.30 മുതൽ 12.30 വരെ നടക്കും. പരീക്ഷകേന്ദ്രത്തിന് മാറ്റമില്ല.\nആറാം സെമസ്റ്റർ ബി.ആർക് (2017 അഡ്മിഷൻ റഗുലർ, 2016 അഡ്മിഷൻ ഇംപ്രൂവ്‌മെന്റ്/സപ്ലിമെന്ററി, 2016ന് മുമ്പുള്ള അഡ്മിഷൻ സപ്ലിമെന്ററി) പരിക്ഷകൾ ഫെബ്രുവരി 10ന് ആരംഭിക്കും.\nനാലാം സെമസ്റ്റർ ബി.ആർക് (2018 അഡ്മിഷൻ റഗുലർ, 2017 അഡ്മിഷൻ ഇംപ്രൂവ്‌മെന്റ്/സപ്ലിമെന്ററി, 2017ന് മുമ്പുള്ള അഡ്മിഷൻ സപ്ലിമെന്ററി) പരീക്ഷകൾ ഫെബ്രുവരി 11ന് ആരംഭിക്കും.\nഒന്നും രണ്ടും സെമസ്റ്റർ ബി.ആർക് (2018 അഡ്മിഷൻ ഇംപ്രൂവ്‌മെന്റ്/സപ്ലിമെന്ററി 2018ന് മുമ്പുള്ള അഡ്മിഷൻ സപ്ലിമെന്ററി) പരീക്ഷകൾ ഫെബ്രുവരി 12 മുതൽ ആരംഭിക്കും. പിഴയില്ലാതെ ജനുവരി 27 വരെയും 525 രൂപ പിഴയോടെ ജനുവരി 28 വരെയും 1050 രൂപ സൂപ്പർഫൈനോടെ ജനുവരി 29 വരെയും അപേക്ഷിക്കാം. റഗുലർ വിദ്യാർഥികൾ 210 രൂപയും വീണ്ടുമെഴുതുന്നവർ പേപ്പറൊന്നിന് 55 രൂപ വീതവും (പരമാവധി 210 രൂപ) സി.വി. ക്യാമ്പ് ഫീസായി പരീക്ഷഫീസിന് പുറമെ അടയ്ക്കണം.\n2019 ഒക്‌ടോബറിൽ നടന്ന ഒന്നും രണ്ടും സെമസ്റ്റർ എം.കോം. പ്രൈവറ്റ് (റഗുലർ/സപ്ലിമെന്ററി മേഴ്‌സി ചാൻസ് ഉൾപ്പെടെ) പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും ജനുവരി 28 വരെ സർവകലാശാല വെബ് സൈറ്റിലെ സ്റ്റുഡന്റ്‌സ് പോർട്ടൽ ലിങ്കിലൂടെ ഓൺലൈനായി അപേക്ഷിക്കാം.\nമൂന്നാം സെമസ്റ്റർ എൽ. എൽ. എം (C. C. S. S.-റഗുലർ/ സപ്ലിമെന്ററി – 2017 അഡ്മിഷൻ മുതൽ ) , നവംബർ 2020 പ്രായോഗിക പരീക്ഷകൾ സ്കൂൾ ഓഫ് ലീഗൽ സ്റ്റഡീസ് , തലശ്ശേരി ക്യാമ്പസ്, പാലയാട് – ഇൽ വച്ച് 2021 ജനുവരി 19, 20 തിയ്യതികളിൽ രാവിലെ 9.30 ന് നടത്തുന്നതാണ്.\nവൈവ / ഡിസ്സെർറ്റേഷൻ മൂല്യനിർണ്ണയം\nപത്താം സെമസ്റ്റർ ബി.എ.എൽ.എൽ .ബി (റഗുലർ -(2015 അഡ്‌മിഷൻ )/ സപ്ലിമെന്ററി (2009-2014 അഡ്മിഷൻ )) , മെയ് 2020 – വൈവ / ഡിസ്സെർറ്റേഷൻ മൂല്യനിർണ്ണയം 18/01/2021 ന് സ്കൂൾ ഓഫ് ലീഗൽ സ്റ്റഡീസ്, തലശ്ശേരി ക്യാമ്പസ്, പാലയാട് -ഇൽ വെച്ച് നടക്കുന്നതാണ്. രജിസ്റ്റർ ചെയ്ത വിദ്യാർത്ഥികൾ പരീക്ഷാ കേന്ദ്രവുമായി ബന്ധപ്പെടേണ്ടതാണ്.\nനേരത്തെ വിജ്ഞാപനം ചെയ്ത പാർട്ട് II-III സെമസ്റ്റർ എം.എസ്.സി മെഡിക്കൽ മൈക്രോബയോളജി/മെഡിക്കൽ ബയോകെമിസ്ട്രി ഡിഗ്രി (2017 അഡ്‌മിഷൻ-റെഗുലർ/ സപ്ലിമെന്ററി) നവംബർ 2020 പരീക്ഷകൾ 19.01.2021 ന് ആരംഭിക്കുന്നതാണ്. ടൈംടേബിൾ വെബ്‌സൈറ്റിൽ ലഭ്യമാണ്.\nകണ്ണൂർസർവകലാശാലയിൽ 2020 – 2021 വർഷെത്തെ പി.എച്ച് ഡി പ്രവശനത്തിന് അപേക്ഷിച്ചവർക്ക് (ഇംഗ്ലീഷ്, ബയോകെമിസ്ട്രി , കെമിസ്ട്രി, ഇക്കണോമിക്സ് , എൻവയോൺമെന്റെൽ സ്ററഡീസ്, ഹെൽത്ത് സയൻസ്, ലൈബ്രറി സയൻസ്, ലോ, പൊളിറ്റിക്കൽ സയൻസ് എന്നീ വിഷയങ്ങൾ ഒഴികെ) പ്രവേശന പരീക്ഷ 16.01.2021 (ശനിയാഴ്ച ) രാവിലെ 11 മണി മുതൽ നടത്തുന്നതാണ് . ഫോൺ :04972-2715 208/ 207 . വിശദ വിവരങ്ങൾക് (www.kannuruniv.ac.in) സന്ദർശിക്കുക.\nകണ്ണൂർ സർവ്വകലാശാല പഠനവകുപ്പുകളിലെ MSc. Programme in Plant Science with specialisation in Ethnobotany (Manathavady Campus) , MSc in Computational Biology (Dr. Janaki Ammal Campus, Palayad) , MSc in Nano Science and Nano Technology (Payyannur campus) എന്നീ പുതിയ കോഴ്സുകളിലേക്കുള്ള (ന്യൂ ജനറേഷൻ കോഴ്സുകൾ) പ്രവേശനത്തിന് അപേക്ഷ സമർപ്പിക്കാനുള്ള സമയം 15.01.2021 വരെ നീട്ടി. പ്രവേശനം നേടുന്നതിന് ബന്ധപ്പെട്ട പഠന വകുപ്പുകളിലേക്ക് നേരിട്ട് അപേക്ഷിക്കാവുന്നതാണ്.\n2020-21 അധ്യയന വർഷത്തെ കണ്ണൂർ സർവ്വകലാശാല പഠനവകുപ്പുകളിലേക്കുള്ള പ്രോസ്‌പക്ടസ് അടിസ്ഥാനമാക്കിയാണ് അഡ്മിഷൻ നടത്തുന്നത്. താത്പര്യമുള്ളവർ, അപേക്ഷകൾ അതാത് പഠന വകുപ്പുകളിൽ ഓഫ് ലൈൻആയി സമർപ്പിക്കേണ്ടതാണ്. ജനറൽ -420/- രൂപ, എസ് സി/എസ് ടി /- പി.ജി 100/-) രജിസ്‌ട്രേഷൻ ഫീയിനത്തിൽ SBI Collect മുഖാന്തരം അടക്കേണ്ടതാണ്. വിവരങ്ങൾ കണ്ണൂർ സർവ്വകലാശാല വെബ്‌സൈറ്റിൽ ലഭ്യമാണ്.\nസർവേ വകുപ്പ് നടത്തുന്ന ചെയിൻ സർവേ (ലോവർ) കോഴ്‌സിന് അപേക്ഷിക്കാം. മുന്നു മാസം വീതം ദൈർഘ്യമുള്ള നാല് ബാച്ചുകളിലായി തിരുവനന്തപുരം, കോട്ടയം, തൃശ്ശൂർ, കോഴിക്കോട്, കണ്ണൂർ കേന്ദ്രങ്ങളിലാണ് കോഴ്‌സ്. അപേക്ഷകൾ ജനുവരി 30ന് മുൻപ് തിരുവനന്തപുരം വഴുതക്കാട്ടെ സർവേ ഡയറക്ടർ ഓഫീസിൽ എത്തിക്കണം. അപേക്ഷാ ഫോം http://www.dslr.kerala.gov.in ൽ ലഭിക്കും.\nഎസ്.എസ്.എൽ.സിയോ തത്തുല്യമായ പരീക്ഷയോ പാസ്സായ 35 വയസ്സു പൂർത്തിയാകാത്തവർക്ക് അപേക്ഷിക്കാം. പിന്നാക്ക സമുദായക്കാർക്ക് 38 വയസ്സും പട്ടികജാതി പട്ടികവർഗക്കാർക്ക് 40 വയസ്സും ആണ് ഉയർന്ന പ്രായപരിധി. പ്രായം 2020 സെപ്റ്റംബർ ഒന്നാം തിയതി വച്ചാണ് കണക്കാക്കേണ്ടത്.\nഅപേക്ഷയോടൊപ്പം ഗസറ്റഡ് ഉദ്യോഗസ്ഥൻ സാക്ഷ്യപ്പെടുത്തിയ എസ്.എസ്.എൽ.സി ബുക്കിന്റെ ശരി പകർപ്പ്, ജാതി സർട്ടിഫിക്കറ്റ് (പട്ടികജാതി പട്ടികവർഗക്കാർക്കുമാത്രം), ഗസറ്റഡ് ഉദ്യോഗസ്ഥനിൽ നിന്നും ആറ് മാസത്തിനകം ലഭിച്ച സ്വഭാവ സർട്ടിഫിക്കറ്റ് (അസ്സൽ), ജില്ല തെളിയിക്കുന്നതിന് വില്ലേജ് ഓഫീസറുടേയോ പഞ്ചായത്ത് പ്രസിഡന്റിന്റേയോ സർട്ടിഫിക്കറ്റ് (അസ്സൽ) എന്നിവയുണ്ടാകണം. അപേക്ഷ അയയ്ക്കുന്ന കവറിനു പുറത്ത് ‘സർവേ സ്‌കൂളിൽ ചേരുന്നതിനുള്ള അപേക്ഷ’ എന്ന് രേഖപ്പെടുത്തണം. വിലാസം: ഡയറക്ടർ, സർവേ ആൻഡ് ലാന്റ് റിക്കാർഡ്‌സ്, വഴുതക്കാട്, തിരുവനന്തപുരം.\nഡി.സി.എഫ്.എ. കോഴ്‌സിന്റെ സെമസ്റ്റര് പരീക്ഷ\nആലപ്പുഴ: ഐ.എച്ച്.ആര്.ഡി.യുടെ കീഴില് നടത്തുന്ന ഡിപ്ലോമ ഇന് കമ്പ്യൂട്ടറൈസ്ഡ് ഫിനാന്‍ഷ്യല് അക്കൗണ്ടിംഗ് കോഴ്‌സിന്റെ സെമസ്റ്റര് പരീക്ഷ (2020 സ്‌കീം) 2021 ജനുവരി മാസാവസാനവാരത്തില് സര്‍ക്കാരിന്റെ കോവിഡ് മാനദണ്ഡങ്ങള് പൂര്‍ണ്ണമായും പാലിച്ചുകൊണ്ട് നടത്തും. വിശദവിവരങ്ങള് ഐ.എച്ച്.ആര്.ഡി. വെബ്‌സൈറ്റില് (www.ihrd.ac.in) ലഭ്യമാണ്.\nനാഷണൽ ഹെൽത്ത് മിഷനിൽ നഴ്സുമാരെ തിരഞ്ഞെടുക്കാനുള്ള എഴുത്തു പരീക്ഷയ്ക്ക് തയ്യാറെടുക്കാൻ ഓൺലൈൻ ക്രാഷ് കോച്ചിംഗുമായി റീച്ച് ഫിനിഷിംഗ് സ്‌കൂൾ. വനിതാ വികസന കോർപ്പറേഷന്റെ പരിശീലന സ്ഥാപനം കൂടിയായ റീച്ച്, അഞ്ച് ദിവസം നീളുന്ന ക്രാഷ് കോഴ്സാണ് നൽകുന്നത്. ഓൺലൈൻ ക്ലാസുകൾ ജനുവരി 17ന് ആരംഭിക്കും. കൂടുതൽ വിവരങ്ങൾക്ക്: 9496015002, 0471-2365 445, 0497-2800572, 9496015018, http://www.kswdc.org, http://www.reach.org.in.\nWeb Title: University announcement news education news 2021 january 13\nVicters Channel Timetable January 14: വിക്ടേഴ്‌സ് ചാനൽ, ജനുവരി 14 വ്യാഴാഴ്ച ക്ലാസുകളുടെ ടൈംടേബിൾ


Fri Jul 19 2019 10:19:44 GMT+0530 (IST) |\nHome > Health | നാരുകളടങ്ങിയ ഭക്ഷണം കഴിക്കൂ, ഹൃദയത്തെ കാത്തുസൂക്ഷിക്കാം\nThe Metropost Wire | Updated on:24 Dec 2017 1:12 PM GMT\nആരോഗ്യമുള്ള ഹൃദയമെന്നാൽ ആരോഗ്യകരമായ ഭക്ഷണരീതി എന്നു തന്നെയാണ് ഉത്തരം. എന്ത് ഭക്ഷണം കഴിക്കുന്നു എന്നതിലാണ് കാര്യം. ഹൃദയത്തെ കാത്തു സൂക്ഷിക്കാൻ ഇനി പറയുന്ന മൂന്ന് കാര്യങ്ങൾ ശ്രദ്ധിച്ചാൽ മതിയാകും\nശരീരത്തിനു ഏറ്റവും അധികം ആവശ്യമുള്ള ഒന്നാണ് നാരുകൾ. നാരുകളടങ്ങിയ ഭക്ഷണം നമ്മുടെ ശരീരത്തിലെ അധികമുള്ള കലോറിയെ എരിച്ച് കളയുന്നു. അതിലൂടെ ഹൃദയത്തിനു നന്നായി പ്രവർത്തിക്കാനുള്ള വഴിയൊരുക്കി കൊടുക്കുന്നു. ആരോഗ്യമുള്ള ഒരു വ്യക്തിക്ക് ദിവസേന 20 മുതൽ 30% വരെ നാരടങ്ങിയ ഭക്ഷണം ആവശ്യമായി വരുന്നുണ്ടെന്നാണ് പഠനങ്ങൾ വ്യക്തമാക്കുന്നത്. പഴങ്ങളും പച്ചക്കറികളും കഴിച്ച് നേടാവുന്നതാണ് നാരുകളെന്നതിനാൽ നിങ്ങളുടെ കീശ കാലിയാക്കാതെ തന്നെ ഹൃദയത്തെ കാത്തു സൂക്ഷിക്കാം.\nനിത്യേനയുള്ള ആഹാരത്തിൽ ഇവ ഒരു നേരമെങ്കിലും ഉൾപ്പടുത്തുക. ഇതിനേറ്റവും മികച്ചതായി കണക്കാക്കുന്നത് നല്ല കടുത്ത നിറങ്ങളുള്ള കണ്ണിനെ ആകർഷിക്കുന്ന പഴം- പച്ചക്കറികളാണ്. ഇവയിൽ നാരുകളും അതുപോലെ വിറ്റാമിനുകളും ധാരാളമായി അടങ്ങിയിട്ടുണ്ടാകും. പച്ചക്കറികളെ ഗ്രിൽ ചെയ്ത് കഴിക്കുന്നതാണ് ഉത്തമം. കൂടാതെ ഉണങ്ങിയ പഴങ്ങൾ, നട്സുകൾ എന്നിവയും ഭക്ഷണത്തിലുൾപ്പെടുത്തുന്നത് ആരോഗ്യപ്രദമാണ്.\nഉപ്പ്, സോഡിയം എന്നിവ അ‍ടങ്ങിയ ഭക്ഷണം കൂടുതലായി കഴിക്കുന്നവരാണോ നിങ്ങൾ. എന്നാൽ നിങ്ങളുടെ ഹൃദയം പിണങ്ങാൻ വേറെ കാരണം തേടേണ്ടതില്ല. ഉപ്പ്, സോഡിയം മുതലായവ നിങ്ങളുടെ ശരീരത്തിലെ ബ്ലഡ് പ്രഷർ അമിതമാക്കുന്നു. എന്നതിനാൽ ഉപ്പിന്റെ ഉപയോഗത്തിൽ നല്ല കരുതൽ വേണം. വാഴപ്പഴം, ഉണക്കമുന്തിരി, ഓറഞ്ച് , മധുര കിഴങ്ങ് എന്നിവ നിങ്ങളുടെ ശരീരത്തിലെ ആവശ്യമില്ലാത്ത സോഡിയത്തെ മൂത്രത്തിലൂടെ പുറന്തള്ളാൻ സഹായിക്കുന്നു.


‘തിയേറ്റർ ഇളക്കി മറിക്കാൻ പോകുന്ന ഐറ്റം, വരവ് അറിയിച്ച് മമ്മൂട്ടിയുടെ ഭീഷ്മ പർവ്വം..’ – ടീസർ കാണാം – POCKET CREATIONS\nSwathyFebruary 11, 2022 1:26 pm\nമമ്മൂട്ടി ആരാധകർ ഏറെ പ്രതീക്ഷയോടെ കാത്തിരിക്കുന്ന ചിത്രമാണ് അമൽ നീരദ് സംവിധാനം ചെയ്യുന്ന ‘ഭീഷ്മ പർവ്വം’. ഇപ്പോഴിതാ പ്രതീക്ഷകൾ പോലെ ഒരു കിടിലം ടീസറുമായി അണിയറ പ്രവർത്തകർ വന്നിരിക്കുകയാണ്. ആരാധകരെ തിയേറ്ററിൽ ഇളക്കി മറിക്കുന്ന ഒരു ഐറ്റം തന്നെയായിരിക്കും മമ്മൂട്ടിയുടെ ഭീഷ്മ പർവ്വം എന്നാണ് ഇപ്പോൾ പുറത്തിറങ്ങിയിരിക്കുന്നത് ടീസറിൽ നിന്ന് വ്യക്തമാകുന്നത്.\nമമ്മൂട്ടിയുടെ ഒരു മെഗാമാസ്സ് ഐറ്റം തന്നെയായിരിക്കും ഭീഷ്മ പർവ്വം. മൈക്കിൾ എന്ന കഥാപാത്രത്തെയാണ് മമ്മൂട്ടി ഈ ചിത്രത്തിൽ അവതരിപ്പിക്കുന്നത്. യൂട്യൂബിൽ മിനിട്ടുകൾക്ക് ഉള്ളിൽ തന്നെ ലക്ഷത്തിൽ അധികം കാഴ്ചക്കാരാണ് ടീസറിന് ലഭിച്ചിരിക്കുന്നത്. ടീസറിൽ ഏറ്റവും എടുത്ത് പറയേണ്ടത് സുഷിൻ ശ്യാമിന്റെ ബാക്ക് ഗ്രൗണ്ട് മ്യൂസിക് തന്നെയാണ്. തിയേറ്ററിൽ സിനിമ കാണാൻ ഏറ്റവും പ്രേരിപ്പിക്കുന്നതും അത് തന്നെയാണ്.\nമമ്മൂട്ടിയെ ടീസറിൽ പോലും വലിയ ഹൈപ്പുള്ള ഡയലോഗ് കൊണ്ട് വിവരിച്ചാണ് കാണിക്കുന്നത് തന്നെ. “നീയൊന്നും കാണാത്ത, നിനക്കൊന്നും അറിയാൻ പാടില്ലാത്ത ഒരു മൈക്കിളിനെ ഞാൻ കണ്ടിട്ടുണ്ടെന്ന്..” അതിൽ അഭിനയിക്കുന്ന നടന്റെ ഡയലോഗോടെയാണ് മമ്മൂട്ടിയെ ടീസറിൽ കാണിക്കുന്നത്. പിന്നീസ് സ്ലോ മോഷനിൽ ആദ്യം കാലും അതിന് ശേഷം വാച്ച് കെട്ടുന്ന കൈയും കാണിച്ചിട്ടാണ് മമ്മൂട്ടിയുടെ ഫുൾ ഇൻട്രോ ടീസറിൽ വരുന്നത്.\n‘ആ മൈക്കിളിനെ കണ്ടിരുന്നെങ്കിൽ നീയൊന്നും വാ തുറക്കില്ലായിരുന്നു..” എന്ന ഡയലോഗിന് ശേഷം ഫൈറ്റ് സീൻ കാണിക്കുന്നുണ്ട്. ടൈറ്റിൽ കാണിച്ച ശേഷമാണ് മമ്മൂട്ടിയുടെ മാസ്സ് ഡയലോഗ് ടീസർ ഉൾക്കൊള്ളിച്ചിരിക്കുന്നത്. “ശിവൻകുട്ടി ബോംബെക്കാരാണ്.. ജാവോ എന്ന് പറയണം.. ജാവോ..!”. ബിഗ് ബിയുടെ രണ്ടാം ഭാഗം പ്രതീക്ഷിച്ചിരുന്ന ആരാധകർ അതിന് അപ്പുറമാണ് ഇപ്പോൾ ഭീഷ്മ പർവത്തിലൂടെ ലഭിച്ചിരിക്കുന്നത്.\nCATEGORIES Film NewsTeaser\nTAGS Amal NeeradBheeshma ParvamFeaturedFilmMammoottyNewsTeaserViral Video\nNEWER POST‘എന്റെ വിവാഹ നിശ്ചയം കഴിഞ്ഞു, ഭാവിവരനെ പരിചയപ്പെടുത്തി സീരിയൽ നടി ഗൗരി..’ – വീഡിയോ കാണാം\nOLDER POST‘വൈറൽ പാട്ടിന് നൃത്ത ചുവടുകളുമായി പ്രിയ വാര്യർ, നാഷണൽ ക്രഷെന്ന് ആരാധകർ..’ – വീഡിയോ കാണാം


മുല്ലപ്പെരിയാര് വിഷയത്തില് പ്രതികരിച്ച് സംവിധായകന് ജൂഡ് ആന്തണി ജോസഫ്. ഡാം പൊട്ടി മരിക്കാന് സാധ്യതയുള്ള എല്ലാവരും ഒരു മരണമൊഴി ഇപ്പോഴേ എഴുതി കോടതിയില് സമര്‍പ്പിക്കണം എന്നാണ് സംവിധായകന് ഫെയ്‌സ്ബുക്കില് കുറിച്ചിരിക്കുന്നത്. 30 ലക്ഷം മരണ മൊഴികളെ അവഗണിക്കാന് ഒരു കോടതിക്കും സാധിക്കില്ലെന്നും സംവിധായകന് പറയുന്നു.\n'ഡാം പൊട്ടി മരിക്കാന് സാധ്യതയുള്ള എല്ലാവരും ഒരു മരണമൊഴി ഇപ്പോഴേ എഴുതി കോടതിയില് സമര്‍പ്പിക്കണം. ഇതെല്ലാം അറിഞ്ഞിട്ടും ഒന്നും ചെയ്യാതിരുന്ന അധികൃതരുടെ പേരുകള് സഹിതം പ്രതിപ്പട്ടികയില് വരുന്ന ഒരു മാസ്സ് മരണ മൊഴി. 30 ലക്ഷം മരണ മൊഴികളെ അവഗണിക്കാന് ഒരു കോടതിക്കും സാധിക്കില്ല' എന്നാണ് ജൂഡ് ആന്തണിയുടെ കുറിപ്പ്.


ആധാര് സുരക്ഷിതമാണോയെന്ന് കേന്ദ്രത്തോട് സുപ്രീംകോടതി; വാദം നാളെയും തുടരും - Samakalika Malayalam\nആധാര് സുരക്ഷിതമാണോയെന്ന് കേന്ദ്രത്തോട് സുപ്രീംകോടതി; വാദം നാളെയും തുടരും\nBy സമകാലിക മലയാളം ഡെസ്‌ക്ക് | Published: 17th January 2018 06:08 PM |\nLast Updated: 17th January 2018 06:08 PM | A+A A- |\nന്യൂഡല്‍ഹി: ആധാര് സുരക്ഷിതമാണോയെന്ന് സുപ്രീംകോടതി ഭരണഘടനാ ബെഞ്ച്. തിരിച്ചറിയലിനു വേണ്ടി മാത്രമാണോ ആധാര് ഉപയോഗപ്പെടുത്തുകയെന്നും കോടതി ആരാഞ്ഞു. മറ്റെന്തെങ്കിലും ആവശ്യത്തിന് ആധാര് വിവരങ്ങള് ഉപയോഗിക്കുമോ? ആധാര് ബില് സ്റ്റാന്റിങ് കമ്മിറ്റിക്ക് വിട്ടിരുന്നോ എന്നി ചോദ്യങ്ങളും കോടതി ഉന്നയിച്ചു. ആധാര് കേസില് സുപ്രീം കോടതിയുടെ അഞ്ചംഗ ഭരണഘടനാ ബെഞ്ചില് ആദ്യദിവസത്തെ വാദം പൂര്‍ത്തിയായി.\nരാജ്യത്തെ പൂര്‍ണമായും നിരീക്ഷണവലയത്തിലാക്കുന്ന 'വമ്പന് ഇലക്ട്രോണിക് വല'യാണ് ആധാറെന്ന് ഹര്‍ജിക്കാര് വാദിച്ചു. ഓരോ പൗരന്മാരന്റെയും സ്വകാര്യതയെ ലംഘിക്കുന്നതാണിത്. എല്ലാ ജനങ്ങളുടെയും അവകാശങ്ങളെ ലംഘിക്കുന്നതും. ജനങ്ങളുടെ ഭരണഘടന എന്നതു മാറി അധികാര സ്ഥാപനത്തിന്റെ ഭരണഘടന എന്ന നിലയിലേക്കു മാറാനും ആധാര് കാരണമാകും. ജനങ്ങളെ ഭയപ്പെടുത്തി ഏകാധിപത്യസ്വഭാവത്തിലേക്കു ഭരണം മാറാനും ആധാര് കാരണമാകും.\nബാങ്ക് അക്കൗണ്ട്, സര്‍ക്കാര് ആനുകൂല്യങ്ങള്, മൊബൈല് ഫോണ് കണക്ഷന് തുടങ്ങിയവയ്ക്ക് ആധാര് നമ്പര് നിര്‍ബന്ധമാക്കിയതു ചോദ്യം ചെയ്തുള്ള ഹര്‍ജികളില് 17 മുതല് വിശദമായ വാദം ആരംഭിച്ചിരിക്കുകയാണ്. ചീഫ് ജസ്റ്റിസ് ദീപക് മിശ്ര അധ്യക്ഷനായ ബെഞ്ച് ആണ് ഹര്‍ജികള് പരിഗണിക്കുന്നത്.\nചീഫ് ജസ്റ്റിസിനു പുറമേ, ജഡ്ജിമാരായ എ.കെ.സിക്രി, എ.എം.ഖാന്‍വില്‍ക്കര്, ഡി.വൈ.ചന്ദ്രചൂഡ്, അശോക് ഭൂഷണ് എന്നിവരും അഞ്ചംഗ ബെഞ്ചിലുണ്ട്. ആധാറുമായി ബന്ധപ്പെട്ട 27 ഹര്‍ജികളാണു പരിഗണിക്കുന്നത്.\nആധാര് നമ്പറും പാന് നമ്പറും ബാങ്ക് അക്കൗണ്ടുമായി ബന്ധിപ്പിക്കുന്നതിനുള്ള സമയപരിധി മാര്‍ച്ച് 31വരെ നീട്ടിയതായി കേന്ദ്ര ധനമന്ത്രാലയം അറിയിച്ചിരുന്നു. അക്കൗണ്ട് തുടങ്ങുന്നവര് ആറു മാസത്തിനകം ആധാര്, പാന് നമ്പരുകള് ലഭ്യമാക്കണമെന്നുമാണു സര്‍ക്കാര് അറിയിച്ചത്. ക്ഷേമപദ്ധതികളുടെ ആനുകൂല്യങ്ങള് ലഭിക്കാന് ആധാര് നല്‍കുന്നതിനുള്ള സമയപരിധിയും മാര്‍ച്ച് 31വരെ നീട്ടാന് തയാറാണെന്നു കേന്ദ്രം അറിയിച്ചിരുന്നു. ഇതിനെ ഉള്‍പ്പെടെ ചോദ്യം ചെയ്താണ് ഹര്‍ജികള്.


അഴിമതി ആരോപണം; യെദ്യൂരപ്പയുടെ രാജി ആവശ്യപ്പെട്ട് Congress\n662 കോടി രൂപയുടെ അഴിമതി ആരോപണം; യെദ്യൂരപ്പയുടെ രാജി ആവശ്യപ്പെട്ട് കോൺഗ്രസ്സ്\n'സ്വന്തം വീട്ടിൽ അഴിമതി നടക്കുമ്പോൾ മറ്റുള്ളവരുടെ വീട്ടിൽ പ്രധാനമന്ത്രി കാവൽ നിൽക്കുന്നത് നിർഭാഗ്യകരമാണ്'\n11 Oct, 2020 at 10:43 AM\nഅഴിമതി ആരോപണത്തിൽ കർണാടക മുഖ്യമന്ത്രി ബി.എസ് യെദ്യൂരപ്പയുടെ രാജി ആവശ്യപ്പെട്ട് കോൺഗ്രസ്. മുഖ്യമന്ത്രിക്കും കുടംബാംഗങ്ങൾക്കുമെതിരായി 662 കോടി രൂപയുടെ അഴിമതി ആരോപണമുയർന്ന സാഹചര്യത്തിലാണ് യെദ്യൂരപ്പ രാജിവെയ്ക്കണമെന്ന് കോൺഗ്രസ്സ് ആവശ്യപെട്ടത്.\n'ബി ജെ.പിക്കോ മുഖ്യമന്ത്രിക്കോ ലജ്ജയുണ്ടെങ്കിൽ യെദ്യൂരപ്പ രാജിവയ്ക്കുകയോ അദ്ദേഹത്തെ പുറത്താക്കുകയോ വേണം, അഴിമതിയിൽ മുങ്ങി നിൽക്കുന്ന സർക്കാരാണ് കർണാകയിലെ ബി.ജെ.പി ഗവൺമെന്റ്' കോൺഗ്രസ് നേതാവ് അഭിഷേക് മനു സിംഗ്വി പറഞ്ഞു.\nബാംഗ്ലൂർ വികസന അതോറിറ്റി കോണ്ട്രാക്ടറുടെ കയ്യിൽ നിന്നും യെദ്യൂരപ്പയുടെ മകൻ ബി.വൈ.വിജയേന്ദ്ര കൈക്കൂലി വാങ്ങിയെന്ന പ്രതിപക്ഷ ആരോപണത്തെ മുൻനിർത്തിയാണ് സിംഗ്വിയുടെ വിമർശനം. യെദ്യൂരപ്പയുടെ മകനും ചെറുമകനും ഉൾപ്പെട്ട ആരോപണവിധേയമായ സംഭവത്തിൽ വാട്സ്ആപ്പ് ഓഡിയോയും സംഭാഷണ തെളിവുകളും ലഭിച്ചു. അഴിമതിയിൽ നേരിട്ട് പങ്കുണ്ടെന്ന് മനസിലാക്കി. എന്നിട്ടും എന്തുകൊണ്ടാണ് ഇതുവരെ പരാതിയും നടപടികളും സ്വീകരിക്കാത്തത്..? കൈക്കൂലി വാങ്ങിയവരും കൊടുത്തവരും നിങ്ങളുടെ മുന്നിൽ തന്നെയുണ്ട്...! എന്നിട്ടും എന്തുകൊണ്ടാണ് അദ്ദേഹം ക്രിമിനൽ നടപടികൾക്ക് വിധേയനാ കാത്തത്? കർണാടക മുഖ്യമന്ത്രിക്ക് എന്തെങ്കിലും പ്രത്യേക പ്രിവിലേജ് ഉണ്ടോ? അദ്ദേഹം ചോദിച്ചു.\nസ്വന്തം വീട്ടിൽ അഴിമതി നടക്കുമ്പോൾ മറ്റുള്ളവരുടെ വീട്ടിൽ പ്രധാനമന്ത്രി കാവൽ നിൽക്കുന്നത് നിർഭാഗ്യകരമാണ്. യെദ്യൂരപ്പയുടെ കാര്യത്തിൽ ഈ കാവൽക്കാരൻ ഉറങ്ങുന്നത് എന്തുകൊണ്ടാണ്? പ്രധാനമന്ത്രിയെ പരിഹസിച്ച് കൊണ്ട് മനു സിംഗ്വി ചോദിച്ചു.\nBJPCongressKarnatakaPM narendra modiB S Yediyurappa662 crore allegation


ആര്‍കെ നഗര് തിരഞ്ഞെടുപ്പ് ചൂടില്;മന്ത്രിമാരുടെ വീടുകളില് റെയ്ഡ്!വോട്ടര്‍മാര്‍ക്ക് പണം നല്‍കി! | Ahead of RK Nagar bypoll, I-T department raids Tamil Nadu minister's properties - Malayalam Oneindia\n46 min ago അമിത് ഷായുടെ ബഹുകക്ഷി ജനാധിപത്യ പരാമർശം; വാർത്തകൾ പിൻവലിച്ച് ദേശിയ മാധ്യമങ്ങൾ!\n49 min ago 'ഹരിയാനയില് കോണ്‍ഗ്രസ് സര്‍ക്കാര് രൂപീകരിക്കും'; ബിജെപിയെ തകര്‍ക്കാന് കോണ്‍ഗ്രസ് തന്ത്രങ്ങള്\n53 min ago ജാർഖണ്ഡിൽ പുതിയ ദൗത്യവുമായി ആം ആദ്മി; കരുത്ത് പകരാൻ മുൻ കോൺഗ്രസ് അധ്യക്ഷൻ\nആര്‍കെ നഗര് തിരഞ്ഞെടുപ്പ് ചൂടില്;മന്ത്രിമാരുടെ വീടുകളില് റെയ്ഡ്!വോട്ടര്‍മാര്‍ക്ക് പണം നല്‍കി!\nPublished: April72017, 9:59 [IST]\nചെന്നൈ: ആര്‍കെ നഗര് ഉപതിരഞ്ഞെടുപ്പ് നടക്കാനിരിക്കെ തമിഴ്‌നാട്ടില് മന്ത്രിയുടെ വസതിയില് റെയ്ഡ്. തമിഴ്‌നാട് ആരോഗ്യവകുപ്പ് മന്ത്രി ഡോ. സി വിജയഭാസ്‌കറിന്റെ വീട്ടിലാണ് ആദായനികുതി വകുപ്പിന്റെ റെയ്ഡ്. ഗ്രീന്‍വേയ്‌സ് റോഡിലുള്ള വസതിയും മറ്റിടങ്ങളും വെള്ളിയാഴ്ച രാവിലെ ആദായ നികുതി വകുപ്പ് പരിശോധിച്ചു. മുന് തമിഴ്‌നാട് മുഖ്യമന്ത്രി ജയലളിത മരിച്ചതിനെത്തുടര്‍ന്ന് ആര് കെ നഗര് മണ്ഡലത്തില് നിയമസഭാ തിരഞ്ഞെടുപ്പ് നടക്കാന് ദിവസങ്ങള് അവശേഷിക്കെയാണ് മന്ത്രിയുടെ വീട്ടില് റെയ്ഡ്.\nഏപ്രില് 12ലെ ഉപതിരഞ്ഞെടുപ്പ് അട്ടിമറിയ്ക്കുന്നതിന് വേണ്ടി മന്ത്രി കള്ളപ്പണം ഒളിച്ചിപ്പിച്ചുണ്ടെന്ന സൂചനകളെത്തുടര്‍ന്നായിരുന്നു റെയ്‌ഡെന്നാണ് സ്ഥിരീകരിക്കാത്ത റിപ്പോര്‍ട്ടുകള്. മന്ത്രിയുടെ ബന്ധുക്കളും കുടുബാംഗങ്ങളും ആദായ നികുതി വകുപ്പിന്റെ നിരീക്ഷണത്തിലാണ്. വോട്ടര്‍മാരെ സ്വാധീനിക്കാന് മന്ത്രി പണം നല്‍കുന്നുവെന്ന ചില പരാതികളും മന്ത്രിയ്‌ക്കെതിരെ ലഭിച്ചിരുന്നു. ഈ സാഹചര്യം കൂടി കണക്കിലെടുത്താണ് ഈ നീക്കം. തിരഞ്ഞെടുപ്പ് തിയ്യതി പ്രഖ്യാപനത്തിന് ശേഷം നാല് പരാതികളാണ് മന്ത്രിയെക്കുറിച്ച് പോലീസിന് ലഭിച്ചിട്ടുള്ളത്.\nമന്ത്രിയ്ക്ക് പുറമേ ഫാര്‍മസ്യൂട്ടിക്കല് കമ്പനികളുമായി ബന്ധമുള്ള ചില എംഎല്‍എമാരുടെ വസതികളും ആദായനികുതി വകുപ്പ് റെയ്ഡ് ചെയ്തു. ചെന്നൈ ഉള്‍പ്പെടെ തമിഴ്‌നാട്ടിലെ 32 ഇടങ്ങളിലായായിട്ടായിരുന്നു റെയ്ഡ്. ശശികല പക്ഷം പിന്തുണയ്ക്കുന്ന നിലവിലെ മുഖ്യമന്ത്രി ഇ പളനിസാമി, അണ്ണാ ഡിഎംകെയുടെ പിന്തുണയുള്ള മുന് മുഖ്യമന്ത്രി ഒ പനീര്‍ശെല്‍വം എന്നിവര് തമ്മില് തീപാറുന്ന പോരാട്ടമാണ് ആര്‍കെ നഗറില് നിലവിലുള്ളത്. ഈ സാഹചര്യത്തിലാണ് മന്ത്രിയ്‌ക്കെതിരെ ഉയര്‍ന്ന ആരോപണങ്ങള് കണക്കിലെടുത്ത് ആദായനികുതി വതുപ്പിന്റെ റെയ്ഡ്.\nvote byelection money aiadmk dmk bjp income tax raid property ജയലളിത ഉപതിരഞ്ഞെടുപ്പ് ആദായനികുതി റെയ്ഡ് പണം വോട്ട് എഐഎഡിഎംകെ ഡിഎംകെ ബിജെപി\nThe income tax department conducted raids on on the residence of Tamil Nadu cabinet minister Vijaya Bhaskar on Friday. In an early morning operation, officials of the income tax department raided Vijaya Bhaskar's Chennai residence.\nStory first published: Friday, April 7, 2017, 9:59 [IST]


IPL 2021: Jasprit Bumrah, Trent Boult and other fast bowers who we should watch out for 14th season | IPL 2021: ഈ അഞ്ച് പേസര്‍മാരെ ഭയക്കണം, എതിരാളികളുടെ പേടി സ്വപ്‌നം - Malayalam MyKhel\n» IPL 2021: ഈ അഞ്ച് പേസര്‍മാരെ ഭയക്കണം, എതിരാളികളുടെ പേടി സ്വപ്‌നം\nIPL 2021: ഈ അഞ്ച് പേസര്‍മാരെ ഭയക്കണം, എതിരാളികളുടെ പേടി സ്വപ്‌നം\nUpdated: Thursday, April 8, 2021, 9:20 [IST]\nമുംബൈ: ഇന്ത്യന് പ്രീമിയര് ലീഗിന്റെ 14ാം സീസണ് നാളെ ആരംഭിക്കുകയാണ്. ഉദ്ഘാടന മത്സരത്തില് നിലവിലെ ചാമ്പ്യന്മാരായ മുംബൈ ഇന്ത്യന്‍സും റോയല് ചലഞ്ചേഴ്‌സ് ബാംഗ്ലൂരും ഏറ്റുമുട്ടും. ഇത്തവണ ഹാട്രിക് കിരീടം തേടി ഇറങ്ങുന്ന മുംബൈ ഇന്ത്യന്‍സിനെ തടയുക എന്നതാണ് മറ്റ് ഏഴ് ടീമുകളുടെയും പ്രധാന ദൗത്യം. ടീമുകളെല്ലാം അവസാന ഘട്ട തയ്യാറെടുപ്പിലാണ്. ആവേശ സീസണ് പടിവാതുക്കല് എത്തിനില്‍ക്കവെ ഇത്തവണത്തെ മികച്ച അഞ്ച് പേസ് ബൗളര്‍മാര് ആരൊക്കെയാണെന്ന് നോക്കാം.\nമുംബൈ ഇന്ത്യന്‍സിന്റെ വജ്രായുധമാണ് ജസ്പ്രീത് ബുംറ. 2019 സീസണോടെ ലസിത് മലിംഗ കളിനിര്‍ത്തിയതോടെ മുംബൈ ഒന്നാം നമ്പര് ബൗളറായി ബുംറ മാറി. റണ്‍സ് വിട്ടുകൊടുക്കുന്നതില് വലിയ പിശുക്കുകാട്ടുന്ന ബുംറ തുടര്‍ച്ചയായി യോര്‍ക്കറുകള് ചെയ്യാനും മിടുക്കനാണ്. 27കാരനായ താരം 15 മത്സരത്തില് നിന്ന് 27 വിക്കറ്റാണ് അവസാന സീസണില് നേടിയത്. 6.73 ഇക്കോണമിയിലായിരുന്നു ഈ പ്രകടനം. 2019 സീസണില് 19 വിക്കറ്റും വീഴ്ത്തിയ ബുംറ ഫൈനലിലെ മാന് ഓഫ് ദി മാച്ചായിരുന്നു.\nഅവസാന സീസണിലെ പര്‍പ്പിള് ക്യാപിന് ഉടമയായ ഡല്‍ഹി ക്യാപിറ്റല്‍സിന്റെ കഗിസോ റബാദയും ടൂര്‍ണമെന്റിലെ ശക്തനായ പേസ് ബൗളറാണ്. നല്ല വേഗത്തിനൊപ്പം വിക്കറ്റ് വീഴ്ത്താനുള്ള മിടുക്കാണ് റബാദയെ മറ്റുള്ളവരില് നിന്ന് വ്യത്യസ്തനാക്കുന്നത്. 2019ല് 12 മത്സരത്തില് നിന്ന് 25 വിക്കറ്റ് വീഴ്ത്തിയ താരം അവസാന സീസണില് 17 മത്സരത്തില് നിന്ന് 30 വിക്കറ്റാണ് പിഴുതത്. ഡല്‍ഹി ഫൈനലിലേക്കെത്തിയതിന് പിന്നില് റബാദയുടെ ബൗളിങ് മികവിന്റെ പങ്ക് വളരെ വലുതായിരുന്നു.\nഅവസാന സീസണില് ഡല്‍ഹി ക്യാപിറ്റല്‍സിനൊപ്പം തിളങ്ങിയ പേസ് ബൗളറാണ് ആന്റിച്ച് നോക്കിയേ. ദക്ഷിണാഫ്രിക്കക്കാരനായ താരം വേഗം കൊണ്ടാണ് ഏവരുടെയും ശ്രദ്ധ പിടിച്ചുപറ്റിയത്. ഐപിഎല്ലിലെ വേഗമേറിയ അഞ്ച് പന്തുകളും എറിഞ്ഞത് നോക്കിയേ ആണ്. 156.22 കെപിഎച്ച് ആണ് അദ്ദേഹത്തിന്റെ ഐപിഎല്ലിലെ വേഗമേറിയ ബോള്. അവസാന സീസണില് 16 മത്സരത്തില് നിന്ന് 22 വിക്കറ്റാണ് നോക്കിയേ വീഴ്ത്തിയത്. 27കാരനായ താരം ഇത്തവണയും എതിരാളികളുടെ പേടി സ്വപ്‌നമാണ്.\nമുംബൈ ഇന്ത്യന്‍സില് ലസിത് മലിംഗയുടെ അഭാവം നികത്താന് ട്രന്റ് ബോള്‍ട്ടിന് സാധിച്ചു. ന്യൂബോളില് പന്ത് നന്നായി സ്വിങ് ചെയ്യിക്കാന് കഴിവുള്ള ബോള്‍ട്ട് അവസാന സീസണില് മുംബൈയുടെ കിരീടനേട്ടത്തില് നിര്‍ണ്ണായക പങ്കുള്ള താരമാണ്. 15 മത്സരത്തില് നിന്ന് 25 വിക്കറ്റാണ് ബോള്‍ട്ട് നേടിയിട്ടുള്ളത്. എട്ടിന് താഴെ ഇക്കോണമിയിലാണ് അദ്ദേഹത്തിന്റെ ബൗളിങ് പ്രകടനം. അവസാന സീസണിലെ ഫൈനലില് നാല് ഓവറില് 30 റണ്‍സ് വഴങ്ങി മൂന്ന് വിക്കറ്റ് വീഴ്ത്താന് ബോള്‍ട്ടിന് സാധിച്ചിരുന്നു. ഇത്തവണയും ബോള്‍ട്ട്-ബുംറ കൂട്ടുകെട്ടിലാണ് മുംബൈയുടെ പ്രതീക്ഷ.\nഅവസാന സീസണില് സണ്‍റൈസേഴ്‌സ് ഹൈദരാബാദിനൊപ്പം നടത്തിയ പ്രകടനത്തിലൂടെ മൂന്ന് ഫോര്‍മാറ്റിലും ഇന്ത്യക്കായി അരങ്ങേറ്റം കുറിച്ച താരമാണ് ടി നടരാജന്. ഇടം കൈയന് പേസറായ നടരാജന് ഡെത്ത് ഓവറുകളില് തുടര്‍ച്ചയായി യോര്‍ക്കര് ചെയ്യാന് മികവുള്ള താരമാണ്. ഇതാണ് നടരാജനെ അപകടകാരിയാക്കി മാറ്റുന്നത്. അവസാന സീസണില് ഡല്‍ഹി ക്യാപിറ്റല്‍സിനെതിരായ ഒരു മത്സരത്തില് തുടര്‍ച്ചയായി ആറ് പന്തും യോര്‍ക്കര് എറിയാന് നടരാജന് സാധിച്ചിരുന്നു.\nRead more about: IPL 2021 kagiso rabada cricket ഐപിഎല് 2021 ജസ്പ്രീത് ബുംറ\nStory first published: Thursday, April 8, 2021, 9:13 [IST]


സൂര്യ ചിത്രം സൂരരൈ പോട്ര് ആമസോണ് പ്രൈമില്; റിലീസ് തിയതി പുറത്ത് | Southlive\nസൂര്യ ചിത്രം 'സൂരരൈ പോട്ര്' ആമസോണ് പ്രൈമില്; റിലീസ് തിയതി പുറത്ത്\nSaturday, 22nd August 2020, 2:39 pm\nസൂര്യ നായകനാകുന്ന “സൂരരൈ പോട്ര്” ചിത്രവും ഒടിടി റിലീസിനൊരുങ്ങുന്നു. സുധ കൊങ്കര സംവിധാനം ചെയ്യുന്ന ചിത്രം ആമസോണ് പ്രൈമില് ഒക്ടോബര് 30-ന് ആണ് റിലീസ് ചെയ്യുന്നത്. സൂര്യ തന്നെയാണ് ഇക്കാര്യം ഔദ്യോഗികമായി അറിയിച്ചത്. നടി അപര്‍ണ ബാലമുരളിയാണ് ചിത്രത്തിലെ നായിക.\nമാധവന് നായകനായ “ഇരുതി സുട്രു”വിന് ശേഷം സുധ സംവിധാനം ചെയ്യുന്ന ചിത്രമാണ് സൂരരൈ പോട്ര്. എയര് ഡെക്കാണ് ആഭ്യന്തര വിമാന സര്‍വീസസിന്റെ സ്ഥാപകന് ജി. ആര് ഗോപിനാഥിന്റെ ജീവിതമാണ് ചിത്രത്തിന്റെ പ്രമേയം. സംവിധായിക സുധ കൊങ്കരയും ശാലിനി ഉഷ ദേവിയും ചേര്‍ന്നാണ് തിരക്കഥയൊരുക്കിയത്.\nസൂര്യയുടെ2ഡി എന്റര്‍ടെയ്ന്‍മെന്റ്‌സും സിഖീയ എന്റര്‍ടെയ്ന്‍മെന്റ്‌സും ചേര്‍ന്നാണ് സൂരരൈ പോട്ര് നിര്‍മ്മിക്കുന്നത്. “ആകാശം നീ ഹദ്ദു” എന്ന പേരില് ഈ സിനിമ തെലുങ്കില് മൊഴിമാറ്റവും ചെയ്യുന്നുണ്ട്. ഉര്‍വശി, ജാക്കി ഷ്രോഫ്, പരേഷ് റാവല്, കരുണാസ്, വിവേക് പ്രസന്ന, മോഹന് ബാബു, കാളി വെങ്കട് എന്നിവരും ചിത്രത്തില് അഭിനയിക്കുന്നുണ്ട്.\nഒടിടി റിലീസിന്റെ പേരില് തമിഴ് സിനിമാ സംഘടനകളും തിയേറ്ററുടമകളും തമ്മില് തര്‍ക്കം നിലനില്‍ക്കുമ്പോഴാണ് സൂര്യയുടെ ചിത്രവും ഓണ്‍ലൈന് റിലീസിനൊരുങ്ങുന്നത്. ജ്യോതിക നായികയായ സൂര്യ നിര്‍മ്മിച്ച സിനിമ “പൊന്‍മകള് വന്താല്” ഒടിടി റിലീസ് ചെയ്തതോടെ സൂര്യയുടെ ചിത്രങ്ങള് ഇനിയൊരിക്കലും തിയേറ്ററില് പ്രദര്‍ശിപ്പിക്കില്ലെന്ന് തിയേറ്ററുടമകള് പറഞ്ഞിരുന്നു.\n'ഇഡി ജയിലിലടച്ച ബിനീഷ് കോടിയേരിക്കൊപ്പമല്ലേ അന്ന് നിന്നത്?'; സസ്പെന്‍ഷന് പോലും ഗണേഷ് കുമാര് ഇടപെട്ട് തടഞ്ഞെന്ന് ഇടവേള ബാബു


ഇൻഫോഗ്രാഫിക്: ആളുകൾ ഓൺലൈനിൽ എന്താണ് ചെയ്യുന്നത്?\nഓൺലൈൻ പ്രവർത്തനത്തിന്റെ പ്യൂ റിസർച്ച്\nആളുകൾ ഓൺലൈനിൽ എന്താണ് ചെയ്യുന്നത്? ഈ ഇൻഫോഗ്രാഫിക് ഉത്തരം പറയുന്നു… എന്നതിൽ നിന്നുള്ള3വർഷത്തെ ഡാറ്റ സമാഹരിക്കുന്നു പ്യൂ ഇന്റർനെറ്റ് & അമേരിക്കൻ ലൈഫ് പ്രോജക്റ്റ് ട്രാക്കിംഗ് സർവേ സമഗ്ര ഗവേഷണം ഗവേഷണം, സോഷ്യൽ നെറ്റ്‌വർക്കിംഗ്, ധനകാര്യം, വാർത്ത, ബിസിനസ്സ്, ഷോപ്പിംഗ്, ഗവേഷണം, ഷോപ്പിംഗ് എന്നിവയിലൂടെ നടക്കുന്നു!\nഅമേരിക്കൻ മുതിർന്നവരിൽ 80 ശതമാനവും ഇന്റർനെറ്റ് ഉപയോഗിക്കുന്നു. അവർ ഓൺലൈനിൽ എന്താണ് ചെയ്യുന്നതെന്ന് നിങ്ങൾ എപ്പോഴെങ്കിലും ചിന്തിച്ചിട്ടുണ്ടോ? അവർ ഇമെയിൽ ചെയ്യുകയോ ഓൺലൈൻ ഷോപ്പിംഗ് നടത്തുകയോ യൂട്യൂബ് വീഡിയോകൾ സ്ട്രീം ചെയ്യുകയോ ചെയ്യുന്നുണ്ടോ? ചുവടെ കണ്ടെത്തുക.\nആളുകൾ എന്താണ് ചെയ്യുന്നത് ഏറ്റവും കൂടുതൽ ഓൺലൈനിൽ ചെയ്യുക? ഇമെയിൽ അയയ്ക്കുക അല്ലെങ്കിൽ വായിക്കുക. ആളുകൾ എന്താണ് ചെയ്യുന്നത് കുറഞ്ഞത് ചെയ്യുക? ബ്ലോഗ്! ക്ഷാമം ആവശ്യപ്പെടുന്നു… ധാരാളം ആളുകൾ ബ്ലോഗിംഗ് നടത്തുന്നില്ല എന്ന വസ്തുത ഞാൻ ഇഷ്‌ടപ്പെടുന്നു… ഇതിനർത്ഥം കേൾക്കാനുള്ള നിങ്ങളുടെ അവസരം മികച്ച ഒന്നാണെന്നാണ്.\nഎന്നതിൽ നിന്ന് ഇൻഫോഗ്രാഫിക് ഫ്ലോടൗൺ - സോഷ്യൽ മീഡിയ മാർക്കറ്റിംഗ് ആപ്ലിക്കേഷൻ.\nടാഗുകൾ: പ്യൂപ്യൂ ഇന്റർനെറ്റ് & അമേരിക്കൻ ലൈഫ് പ്രോജക്റ്റ് ട്രാക്കിംഗ് സർവേപ്യൂ ഇന്റർനെറ്റ് ഗവേഷണംആളുകൾ ഓൺലൈനിൽ ഏറ്റവും കുറഞ്ഞത് ചെയ്യുന്നത്ആളുകൾ ഓൺലൈനിൽ ഏറ്റവും കൂടുതൽ ചെയ്യുന്നത്\nബാക്ക് ബർണറിൽ ഇമെയിൽ ഇടരുത്!\nതിരയലിനുള്ള ബിൽഡിംഗ് അതോറിറ്റി


യേശുവിന്റെ നാട്ടിലേക്കൊരു ഫെലോഷിപ്പ് യാത്ര-പതിമൂന്നാം ഭാഗം ബെന്നി വര്‍ഗീസ് - Voice Of Desert\nയേശുവിന്റെ നാട്ടിലേക്കൊരു ഫെലോഷിപ്പ് യാത്ര-പതിമൂന്നാം ഭാഗം ബെന്നി വര്‍ഗീസ്\nഞങ്ങളുടെ അടുത്ത യാത്ര സീയോന് മലയിലേക്കായിരുന്നു.(Mount Zion) ബസ്സ് മലയുടെ അടിവാരത്തില് പാര്‍ക്ക് ചെയ്തതിനു ശേഷം ഞങ്ങള് നടന്നു. മര്‍ക്കോസിന്റെ മാളികമുറിയാണ് (Upper Room) ആദ്യത്തെ സന്ദര്‍ശനസ്ഥലം. മലയുടെ മുകളില് വരെ ഏകദേശം വാഹനങ്ങള് ചെല്ലുന്നതുകൊണ്ട് വലിയ മല എന്നൊന്നും ഇതിനെ പറയുവാന് കഴിയില്ല. യെരുശലേം നഗരത്തിന്റെ തെക്ക് പടിഞ്ഞാറായി സീയോന് മല സ്ഥിതിചെയ്യുന്നു. ക്രിസ്ത്യാനികളുടെയും, യെഹൂദന്മാരുടെയും, മുസ്ലീംങ്ങളുടെയും പുണ്യ സ്ഥലമായി സീയോന് മല അറിയപ്പെടുന്നു. യേശുവും ശിഷ്യന്മാരും അന്ത്യ അത്താഴം കഴിച്ച മര്‍ക്കോസിന്റെ മാളികമുറി ഇവിടെ സഥിതിചെയ്യുന്നതുകൊണ്ടാണ് ക്രിസ്ത്യാനികള്‍ക്കിത് പുണ്യ സ്ഥലമായി മാറിയത്. ദാവീദ് രാജാവിന്റെ കല്ലറ ഇവിടെ സ്ഥിതിചെയ്യുന്നതിനാല് യെഹൂദന്മാര്‍ക്കും, മുസ്ലീംങ്ങള്‍ക്കും ഈ സ്ഥലം പവിത്രമായിത്തീര്‍ന്നു.\nമര്‍ക്കോസിന്റെ മാളികമുറിക്ക് മുന്നില്‍സ്ഥാപിച്ചിരിക്കുന്ന ദാവീദ് രാജാവിന്റെ പ്രതിമ.\nമാളിക മുറിയുടെ മുന്‍വശത്ത് ധാരാളം ആളുകള് കൂടി നില്‍ക്കുന്നു. മുറിയുടെ അകത്തും നല്ല തിരക്കുണ്ടായിരുന്നു. തിരക്ക് കുറയന്നതിനുവേണ്ടി ഞങ്ങള് പുറത്ത് അല്‍പസമയം കാത്തുനിന്നു. കിന്നരം വായിച്ചിരിക്കുന്ന ദാവീദ് രാജാവിന്റെ പ്രതിമയുടെ മുന്നില്‍്നിന്ന് ഫോട്ടോ എടുക്കാന് ചിലര് ഈ സമയം വിനിയോഗിച്ചു.\nമര്‍ക്കോസിന്റെ മാളികമുറിയിലാണ് (സെഹിയോന് മാളികയെന്നും അറിയപ്പെടുന്നു.) യേശുവും ശിഷ്യന്മാരും അന്ത്യ അത്താഴം കഴിച്ചത് (മര്‍ക്കോസ്14:12-16) യേശു ഉയര്‍ത്തെഴുന്നേറ്റതിനുശേഷം രണ്ട് പ്രാവശ്യം ശിഷ്യന്മാര്‍ക്ക് പ്രത്യക്ഷപെട്ടതും ഇവിടെവച്ചായിരുന്നു. (യോഹ: 2൦ : 19 –23 ) ഇതേ മാളികമുറിയില്‍വച്ചാണ് കൂടിവന്ന നൂറ്റിയിരുപതു പേര്‍ക്ക് പരിശുദ്ധാത്മ പകര്‍ച്ച ലഭിച്ചതും.(അ. പ്ര: 2:1 -4 ) കൂടാതെ കര്‍ത്താവ് ശിഷ്യന്മാരുടെ കാല് കഴികിയതും, യേശു ഉയര്ത്തെഴുന്നേറ്റതിന് ശേഷം ശിഷ്യന്മാര് ഒത്തുകൂടിയിരന്നതും ഈ മാളികമുറിയിലായിരുന്നു.\nമര്‍ക്കോസിന്റെ മാളികമുറി (Cenacle)\nമത്ഥിയാസിനെ ശിഷ്യനായി തിരഞ്ഞെടുക്കുന്നതും ഇവിടെ വച്ചായിരുന്നു.\nമാളിക മുറിയിലേക്ക് പ്രവേശിച്ച ഞങ്ങള് ആളൊഴിഞ്ഞ ഒരു സ്ഥലത്തേക്ക് മാറി നിന്നു. ആദിമനൂറ്റാണ്ടില് ആത്മ ശക്തി പകരപ്പെട്ട ഈ മാളിക മുറിക്കകത്ത് നില്‍ക്കുമ്പോള് എന്തെന്നില്ലാത്ത ഒരു സന്തോഷവും ദൈവ സാന്നിധ്യവും അനുഭവിക്കാന് കഴിഞ്ഞു. പരസ്പരം കരം കോര്‍ത്തുപിടിച്ച് ഞങ്ങള് പ്രാര്‍തഥിക്കാനാരംഭിച്ചു. പലരും ആത്മാവില് നിറഞ്ഞ് ദൈവത്തെ മഹത്വപ്പെടുത്തി. മറ്റ് രാജ്യങ്ങളില്‍് നിന്നും വന്ന സന്ദര്‍ശകര് ഞങ്ങളുടെ ചുറ്റും കൂടിനിന്ന് വീക്ഷിച്ചുകൊണ്ടിരുന്നു. നാലാം നൂറ്റാണ്ടുമുതല് ഇവിടെ സന്ദര്‍ശകര് വന്നുകൊണ്ടിരിക്കുന്നു. എന്നാല് ഇപ്പോള് കാണുന്ന നിര്‍മ്മിതികള് പന്ത്രണ്ടാം നൂറ്റാണ്ടിലേതാണെന്ന് വിശ്വസിക്കപ്പെടുന്നു. പല തവണ പൊളിക്കുകയും പുതുക്കിപ്പണിയുകയും ചെയ്ത ചരിത്രവും ഈ മാളികയ്ക്കുണ്ട്. ഈ മുറി നിലകൊള്ളുന്ന കെട്ടിടത്തിന്റെ മറ്റൊരു സൈഡില് താഴ്ഭാഗത്തായി ദാവീദ് രാജാവിന്റെ കല്ലറ സ്ഥിതിചെയ്യുന്നു. അടുത്ത സന്ദര്‍ശന സ്ഥലം ദാവീദ് രാജാവിന്റെ കല്ലറയാണ്. യെഹൂദന്മാരുടെ രണ്ടാമത്തെ പ്രധാനപ്പെട്ട പുണ്യസ്തലമാണിത്. ഒന്നാം സ്ഥാനം വിലാപമതിലിനാണ്. റബി ബഞ്ചമിനാണ് ഈ കബറിടം ഇവിടെ സ്ഥാപിച്ചത്. കല്ലുകൊണ്ട് നിര്‍മ്മിച്ചിരിക്കുന്ന ഈ കല്ലറ, എംബ്രോയിഡ് ചെയ്ത സില്‍ക്ക് തുണികൊണ്ട് മൂടിയിരിക്കുന്നു. സ്ത്രീകള്‍ക്കും പുരിഷന്മാര്‍ക്കും വെവ്വേറെ വാതിലുകളിലൂടെയാണ് അകത്തേക്ക് പ്രവേശനം. പുരുഷന്മാര് തൊപ്പി ധരിച്ച് വേണം ഉള്ളില്‍് പ്രവേശിക്കുവാന്.\nദാവീദ് രാജാവിന്റെ കല്ലറ\nഈ കല്ലറയുടെ മുന്‍പില് നിന്ന് പ്രാര്‍ത്ഥിക്കുന്ന ധാരാളം യെഹൂദന്മാരെ ഞങ്ങള്‍ക്കു് കാണാന് കഴിഞ്ഞു. 4൦ വര്‍ഷത്തോളം യിസ്രായേലിനെ ഭരിച്ച ദാവീദ് രാജാവ് മരിച്ചപ്പോള് അവനെ ‘ദാവീദിന്റെ പട്ടണത്തില്’ അടക്കം ചെയ്തതായി വേദപുസ്തകം വെളിപ്പെടുത്തുന്നു.(1രാജാ 2:10) തോറ ചുരുളുകളും മറ്റും ഇവിടെ സൂക്ഷിച്ചിരിക്കുന്നതും, അവിടെയിരുന്ന് തോറ വായിക്കുന്ന ചില യെഹൂദന്മാരെയും കണ്ടു. മറ്റ് രാജ്യങ്ങളില് നിന്നും വന്ന ചില സന്ദര്‍ശകരും ഈ കബറിടത്തിന്റെ മുന്‍പില് നിന്ന് പ്രാര്‍ത്ഥിക്കുന്നത് കണ്ടു. ദീര്‍ഘ വര്‍ഷം ഇസ്രായേലിനെ ന്യായപാലനം ചെയ്ത ധീരനും കര്‍മ്മോല്‍സുകനും, കവിയും, സംഗീതജ്ഞനും, അനേകം സങ്കീര്‍ത്തനങ്ങളുടെ രചയിതാവും, വീര പോരാളിയുമായിരുന്ന ഈ മഹാരഥന്റെ ഓര്‍മ്മകളോടെ ഞങ്ങള് പുറത്തിറങ്ങി. ഈ കെട്ടിടത്തിന്റെ ഉള്ളില് തന്നെ സന്ദര്‍ശകര്‍ക്ക് വിശ്രമസ്ഥലവും, ബാത്തുരൂം സൌകര്യങ്ങളും മറ്റും ഉണ്ടായിരുന്നു. ഉച്ചഭക്ഷണത്തിന് മുന്‍പ് ഒരു സന്ദര്‍ശന സ്ഥലം കൂടിയുണ്ടെന്ന് ഹാനി പറഞ്ഞു. യേശുവിനെ ഒരു രാത്രി കുണ്ടറയിലിട്ട കയ്യഫാവിന്റെ കൊട്ടാരവും അതിനടിയില് സ്ഥിതിചെയ്യുന്ന കുണ്ടറയും കാണുകയായിരുന്നു ഉച്ചഭക്ഷണത്തിനു മുന്‍പുള്ള ലക്ഷ്യം. ആ കൊട്ടാരത്തിന്റെ നഷ്ടാവശിഷ്ടങ്ങള്‍ക്ക് മുകളില് പത്രോസിന്റെ പേരിലുള്ള ഒരു പള്ളി പണികഴിപ്പിച്ചിരിക്കുന്നതും (St.Peter in Galicantu) ചവിട്ട് പടിയിലൂടെ പള്ളിയുടെ അടിയിലേക്ക് ഇറങ്ങി ചെന്നാല് ഭൂഗര്‍ഭത്തിലുള്ള കുണ്ടറയും കാണാം. യേശുവിനെ പിടിച്ചതിനു ശേഷം ഒരു രാത്രി ഇട്ടതു ഈ ഭൂഗര്‍ഭ കുണ്ടറയിലായിരുന്നു. (തുടരും )\nClick to read previous: Part 1, Part 2, Part 3, Part 4, Part 5, Part 6, Part 7, Part 8, Part 9, Part 10, Part 11.part 12,\nVoice Of Desert, Copyright 2019. All Rights Reserved. 498393 Website Designed and Developed by: CreaveLabs


തൃശ്ശൂര് ചേലക്കരയില് വയോധികയുടെ മൃതദേഹം ചാക്കിലാക്കി ഉപേക്ഷിച്ച നിലയില് കണ്ടെത്തി – TruevisionNews\nLATEST NEWS കോഴിക്കോട്ട് വീട്ടമ്മ വെടിയേറ്റ് മരിച്ച സംഭാവത്തില് ദുരൂഹതയെന്ന് ബന്ധുക്കള് ജീവിതവും മരണവും നാടിന് ;അമ്മയുടെ മുഖം അവസാനമായി ഒന്നു കാണാന് കഴിയാതെ ലിനിയുടെ രണ്ട് പിഞ്ചോമനകള് ഒരേ സമയം രണ്ടു ന്യൂനമര്‍ദ മേഖലകള്;സംസ്ഥാനം ആശങ്കയില്\nതൃശ്ശൂര് ചേലക്കരയില് വയോധികയുടെ മൃതദേഹം ചാക്കിലാക്കി ഉപേക്ഷിച്ച നിലയില് കണ്ടെത്തി\nചേലക്കര :തൃശ്ശൂര് ചേലക്കരയില് ∙ വയോധികയെ കൊന്നു മൃതദേഹം ചാക്കിൽകെട്ടി കാട്ടിൽ ഉപേക്ഷിച്ച നിലയിൽകണ്ടെത്തി . ചേലക്കര ഒടുവത്തൊടി ചന്ദ്രനെഴുത്തച്ചന്‍റെ ഭാര്യ കല്യാണിയമ്മയെയാണ്\nപുലാക്കോട് സുബ്രഹ്മണ്യ ക്ഷേത്രത്തിനു സമീപത്തെ പറമ്പിൽ കൊന്നു ചാക്കിലാക്കിയ നിലയില് കണ്ടെത്തിയത്.\nരാവിലെ ക്ഷേത്രത്തില് വിളക്കു വയ്ക്കാന് പോയ സ്ത്രിയാണ് മൃതദേഹം കണ്ടത് ഉടനെ പോലീസില് വിവരമറിയിക്കുകയും പോലീസ് സ്ഥലത്തെത്തി അന്വേഷണം നടത്തുകയും ചെയ്തു .\nഫൊറൻസിക് വിദഗ്ധരെത്തി മൃതദേഹം പരിശോധിച്ചു. തലയ്ക്കു ക്ഷതമേറ്റതാണ് മരണകാരണമെന്നാണ് റിപ്പോര്‍ട്ട് .തലക്കടിച്ചു കൊന്നതവാം എന്നതാണ് പോലീസിന്‍റെ നിഗമനം .കല്യാണിയമ്മയുടെ സ്വര്‍ണാഭരങ്ങള് മോഷണം പോയിട്ടുണ്ട്.\nകല്യാണിയമ്മ വീട്ടിൽ ഒറ്റയ്ക്കായിരുന്നു താമസമെന്നു പൊലീസ് പറഞ്ഞു.\ncrime, latest, thrissure\n‘ലാലേട്ടന് ‘ ജന്മദിനാശംസകളുമായി ‘മമ്മൂക്ക’\nമലയാളത്തിന്റെ സ്വന്തം നടന വിസ്മയം’ലാലേട്ടന്’മഹാനടൻ മമ്മൂക്ക പിറന്നാൾ ആശംസകൾ നൽകിയത് വൈറൽ. 1960 …Read More »\nകോഴിക്കോട്ട് വീട്ടമ്മ വെടിയേറ്റ് മരിച്ച സംഭാവത്തില് ദുരൂഹതയെന്ന് ബന്ധുക്കള്\nപേരാമ്പ്ര: പ്രായപൂര്‍ത്തിയാവാത്ത മകന്‍റെ കൈയിലെ തോക്കിൽ നിന്നും വെടിയേറ്റ് വീട്ടമ്മ മരിച്ച സംഭവത്തിൽ …Read More »\nകോഴിക്കോട് : ജീവിതവും മരണവും നാടിന് വേണ്ടി .അമ്മയുടെ മുഖം അവസാനമായി ഒന്നു …Read More »\nകണ്ണൂരില് പതിനഞ്ചുവയസുകാരിയെ പീഡിപ്പിച്ച പ്രധാന അദ്ധ്യാപകന് അറസ്റ്റില്\nകൊയിലാണ്ടിയില് വൃദ്ധയെ മാനഭംഗപ്പെടുത്തി കൊലപ്പെടുത്തിയ 17 കാരനെ കുടുക്കിയത് മൊബൈല്‍ഫോണ്\nമല ദക്ഷിണാഫ്രിക്കയില് സ്വര്‍ണ മല ; സ്വര്‍ണ വില 5000 ഇന്ത്യന് രൂപയില് താഴെയാകും


സ്ത്രീകൾക്കിഷ്ടമാണ്, പക്ഷേ കൊന്നാലും പുരുഷന്മാർ അംഗീകരിക്കില്ല!\nതിങ്കള്, 13 ഓഗസ്റ്റ് 2018 (14:35 IST)\nപുരുഷന്മാരേക്കാൾ കൂടുതൽ ഫാഷൻ ഇറങ്ങുന്നത് സ്ത്രീകളെ ലക്ഷ്യമിട്ടാണ്. ഫാഷൻ എന്ന വാക്ക് തന്നെ സ്ത്രീകൾക്കുള്ളതാണോയെന്ന് തോന്നും. മുടി മുതൽ കാലിലിടുന്ന നെയിൽ പോളിഷ് വരെ ഫാഷനിൽ പെടുമെന്ന് ചുരുക്കം.\nചിലർക്ക് ഫാഷൻ എന്ന് വെച്ചാൽ ഒരു ഭ്രമമാണ്. ട്രൻഡുകളുടെ പുറകേ പോകുന്ന സ്ത്രീകളും കുറവല്ല, പുതിയ ഫാഷൻ ഐറ്റം ഇട്ട് നോക്കി, അതിട്ട് നാലാൾക്കാരുടെ മുന്നിലൂടെ നടന്നില്ലെങ്കിൽ ഒരു സമാധാനവും ഇല്ലാത്തവരുമുണ്ട്. എന്നാൽ, ഈ സ്ത്രീകളുടെ ഈ ഫാഷൻ ഭ്രാന്തിനോട് അനുകൂലിക്കാൻ കഴിയാത്തവരാണ് മിക്ക പുരുഷന്മാരും.\nസ്ത്രീകളുടെ ഫാഷൻ ചിലപ്പോഴൊക്കെ ബന്ധങ്ങളിൽ വിള്ളലുണ്ടാക്കാറുണ്ട്. തനിക്കിഷ്ടമുള്ള ഇടണമെന്ന് ആഗ്രഹിക്കുന്ന സ്ത്രീക്ക് പക്ഷേ, തന്റെ പങ്കാളിയുടെ ഇഷ്ടം കൂടി ചിലപ്പോഴൊക്കെ കണക്കിലെടുക്കേണ്ടി വരുന്നു. പുരുഷന്മാർക്കിഷ്ടമല്ല എന്ന ഒരൊറ്റ കാരണത്താൽ പല ഫാഷനും പല ട്രെൻഡും സ്ത്രീകൾ വേണ്ടെന്ന് വെക്കുന്നു.\nഫാഷൻ എന്ന് പറയുമ്പോൾ അത് വസ്ത്രം മാത്രമല്ല, മേയ്ക്കപ്പടക്കമുള്ള എല്ലാ കാര്യങ്ങളും ഇക്കൂട്ടത്തിൽ പെടും. മേക്കപ്പ് ഇഷ്ടമില്ല എന്ന് പുരുഷന്മാർ പറയാറില്ല. എന്നാൽ, അത് ഓവറാകുമ്പോൾ ആണ് ഇക്കൂട്ടർക്ക് അത് പിടിക്കാത്തത്. ഫാഷൻ മാറി, അതിനനുസരിച്ച് നമ്മളും മാറുന്നു, ശാലീനസൗന്ദര്യമൊക്കെ മാറിയില്ലേ ചേട്ടാ, ഇപ്പോൾ ഈ ട്രൻഡുകളാണ് അരങ്ങ് വാഴുന്നതെന്ന് സ്ത്രീകൾ പറഞ്ഞാൽ അതാണ് ശരി.\nകാണുമ്പോൾ 'അയ്യേ' എന്ന് വിളിക്കുന്ന മേക്കയ്പ്പും ഫാഷനും ട്രൻഡും ആണുങ്ങൾക്ക് പൊതുവെ ഇഷ്ടമല്ല. സ്ത്രീകളുടെ നഖങ്ങൾ എപ്പോഴും സുന്ദരവും മനോഹരവുമായി ഇരിക്കുന്നത് കാണാനാണ് പുരുഷന്മാർ ആഗ്രഹിക്കുന്നത്. അത് മനോഹരമായ കളറിൽ വൃത്തിയായി സൂക്ഷിക്കുന്നതും അവർക്കിഷ്ടമാണ്. എന്നാൽ, അമിതമായി വാരിവലിച്ച് ഫാഷനാണ്, ട്രൻഡാണ് എന്നൊക്കെ പറഞ്ഞ് നെയിൽ ആർട് ചെയ്യുന്നത് പുരുഷന്മാർക്ക് ഇഷ്ടമുള്ള കാര്യമല്ല.\nപുരുഷന്മാർക്ക് ഇഷ്ടമില്ലാത്ത മറ്റൊരു ഫാഷൻ വസ്ത്രമാണ് ലെഗ്ഗിൻസ്. ഫാഷൻ എന്ന് പറയാൻ പറ്റില്ല, പണ്ട് മുതലേ വിപണിയിൽ സുലഭമായിരുന്നു. പണ്ട് സ്കേർട്ടിനും പാന്റിനും ഉള്ളിൽ ധരിച്ചിരുന്ന ലെഗ്ഗിൻസ് ഇന്ന് പുറത്താണ്. അതുമാത്രമായി ഇടുന്നവരാണ് കൂടുതലും. ലെഗ്ഗിൻസ് ഇടുന്നതുമായി ബന്ധപ്പെട്ട വിവാദങ്ങൾ ഇപ്പോഴും നിലനിൽക്കുമ്പോൾ അതിനെ എങ്ങനെ അംഗീകരിക്കാൻ പുരുഷന്മാർക്ക് കഴിയും.\nസ്ത്രീകൾ ഇഷ്ടപ്പെടുന്ന മറ്റൊരു വസ്ത്രധാരണ രീതിയാണ് കുട്ടിപ്പാവാട. ഇറക്കം കുറഞ്ഞ പാവാട ധരിക്കുന്ന സ്ത്രീകളെ പുരുഷന്മാർക്ക് ഇഷ്ടമേയല്ല. കുട്ടിപ്പാവാടയും അണിഞ്ഞ് നിൽക്കുന്ന നായികമാരെ ഇഷ്ടപ്പെടുന്ന പുരുഷന്മാരുണ്ട്. അല്ലെങ്കിൽ സിനിമയിൽ കാണുമ്പോൾ ഒന്നും പറയാത്ത ആളുകൾ. എന്നാൽ, യഥാർത്ഥ ജീവിതത്തിൽ സ്വന്തം കാമുകിയോ, ഭര്യയോ, പെങ്ങളോ, കൂട്ടുകാരിയോ ഇത്തരത്തിൽ കുട്ടിപ്പാവാടയും ധരിച്ച് കൊണ്ട് വന്നാൽ അപ്പോൾ കാണാം പുരുഷന്മാരുടെ തനിനിറം.\nവെളിച്ചെണ്ണ ഉപയോഗിക്കുന്നതും വിഷം കുടിക്കുന്നതും ഒരുപോലെ!\nഭാര്യയ്ക്ക് 15 വയസ് കുറവ്, ഇപ്പോള് അതേ പ്രായത്തിലുള്ളവരുവായി ബന്ധമുണ്ടോയെന്ന് സംശയം!\nമുട്ട പാകം ചെയ്യുന്നതിന് മുൻപ് കഴുകിയാൽ അപകടം !\nമമ്മൂട്ടിക്കും മോഹൻലാലിനും പിന്നാലെ നയൻ‌താര - ലേഡി സൂപ്പർസ്റ്റാർ മിന്നിക്കും !\nക്യാമറ കണ്ണിലൂടെ നോക്കിയാൽ അവൾ ‘വീഴും’!\nപല്ലിന്റെ ആരോഗ്യം മറന്നുപോവരുത് !\nരക്തസമ്മർദ്ദം കുറക്കാം ആയൂർവേദത്തിലൂടെ\nവ്യായായ്‌മം ചെയ്യുന്നതിന്റെ ഗുണങ്ങള് ചെറുതല്ല; 40പിന്നിട്ടവര് ഇക്കാര്യങ്ങള് ശ്രദ്ധിക്കണം\nമുഖത്തെ കറുത്ത പാടുകളാണോ പ്രശ്‌നം? എങ്കിൽ ഇതൊന്ന് ട്രൈ ചെയ്യൂ!\nഒരു നാരങ്ങ മതി നിങ്ങൾക്ക് സൗന്ദര്യറാണിയാകാൻ !\nദിവസവും അരമണിക്കൂർ വ്യായാമം, ഹൃദയാഘാതം ആ വഴി വരില്ല!\nകാലുവേദനയെ സൂക്ഷിക്കണം, അത് പലതിന്റെയും ലക്ഷണമാകാം\nഹണിമൂണിന് പോകുന്നതിന് മുൻപ് ഇക്കാര്യങ്ങൾ അറിയൂ !\nപങ്കാളിയെ രതിമൂർച്ഛയിലെത്തിക്കാൻ പുരുഷൻ ചെയ്യേണ്ടത് ഇക്കാര്യങ്ങൾ !


BJP Yatra traffic ambulance തമിഴ്നാട്ടിൽ ട്രാഫിക്ക് തടസ്സപ്പെടുത്തി ബിജെപിയുടെ വെട്രിവേൽ യാത്ര; ആംബുലൻസ് കുടുങ്ങിക്കിടന്നത് അര മണിക്കൂറോളം: വിഡിയോ\nതമിഴ്നാട്ടിൽ ട്രാഫിക്ക് തടസ്സപ്പെടുത്തി ബിജെപിയുടെ വെട്രിവേൽ യാത്ര; ആംബുലൻസ് കുടുങ്ങിക്കിടന്നത് അര മണിക്കൂറോളം: വിഡിയോ\nതമിഴ്‌നാട്ടിൽ ട്രാഫിക്ക് തടസ്സപ്പെടുത്തി ബിജെപിയുടെ വെട്രിവേൽ യാത്ര. ഞായറാഴ്ച നടത്തിയ യാത്രക്കിടെ ട്രാഫിക്ക് ബ്ലോക്കിൽ പെട്ട ആംബുലൻസ് 30 മിനിട്ടോളമാണ് വഴിയിൽ കുടുങ്ങിക്കിടന്നത്. ചെന്നൈയിലാണ് സംഭവം നടന്നത്. ട്രാഫിക്ക് ബ്ലോക്കിൽ ആംബുലൻസ് കുരുങ്ങിക്കിടക്കുന്നതിൻ്റെ വിഡിയോ വാർത്താ ഏജൻസിയായ എഎൻഐ പുറത്തുവിട്ടു.\n#WATCH Tamil Nadu: An ambulance was stuck inatraffic jam on Poonamallee High Road in Chennai for half an hour earlier today, during the 'Vetri Val Yatra' that is being held by state BJP President L Murugan in the city today. https://t.co/N9y0ibgVTi pic.twitter.com/tv0LmVzOBA\nവെള്ളിയാഴ്ചയാണ് ഒരു മാസം നീളുന്ന വെട്രിവേൽ യാത്ര ആരംഭിച്ചത്. നിയമസഭാ തെരഞ്ഞെടുപ്പ് പ്രചാരണവും വോട്ട് ശേഖരണവുമായിരുന്നു യാത്രയുടെ പ്രധാന അജണ്ട. ഇത്തരത്തിൽ ഒരു യാത്ര നടത്തുന്നതു വഴി ഹിന്ദു വികാരം മുൻനിർത്തി വോട്ട് പിടിക്കാം എന്ന് ബിജെപി കരുതി. എന്നാൽ, യാത്ര നടത്തുന്നത് സംസ്ഥാനത്ത് വർഗീയ കലാപത്തിനുള്ള സാധ്യത ഉണ്ടാക്കുമെന്ന് പ്രതിപക്ഷം ആരോപിച്ചു. ഇതോടൊപ്പം കൊവിഡ് പശ്ചാത്തലത്തിൽ ഇത്തരം ഒരു യാത്ര ഉണ്ടാക്കുന്ന പ്രത്യാഘാതങ്ങളെപ്പറ്റിയും ചർച്ചകൾ ഉണ്ടായി. ഇതേ തുടർന്ന് സംസ്ഥാന സർക്കാർ യാത്രയ്ക്ക് അനുമതി നിഷേധിച്ചു.\nRead Also : വെട്രിവേൽ യാത്ര തമിഴ്നാട് പൊലീസ് തടഞ്ഞു; ബിജെപി സംസ്ഥാന പ്രസിഡന്റ് അടക്കം നിരവധി നേതാക്കൾ അറസ്റ്റിൽ\nസർക്കാർ നിർദ്ദേശം മറികടന്ന് നടത്തിയ യാത്ര വെള്ളിയാഴ്ച തന്നെ തമിഴ്നാട് പൊലീസ് തടഞ്ഞു. യാത്ര നയിച്ച സംസ്ഥാന പ്രസിഡൻ്റ് എൽ മുരുഗൻ അടക്കം നിരവധി ബിജെപി നേതാക്കൾ അറസ്റ്റിലായിരുന്നു. മുരുഗനോടൊപ്പം ബിജെപി നേതാക്കളായ എച്ച് രാജ, സിടി രവി, പൊൻ രാധാകൃഷ്ണൻ എന്നിവരും മറ്റ് നിരവധി ബിജെപി പ്രവർത്തകരും കസ്റ്റഡിയിലായി. തിരുത്തണി ക്ഷേത്രത്തിന് സമീപം വെച്ചാണ് വെട്രിവേൽ യാത്ര തടഞ്ഞ് നേതാക്കളെ പൊലീസ് കസ്റ്റഡിയിലെടുത്തത്. അന്ന് വൈകിട്ട് ഇവരെ വിട്ടയച്ചിരുന്നു.\nഭഗവാൻ മുരുകനെ പ്രാർത്ഥിക്കണമെന്നും ഇത് ഭരണഘടനാപരമായ അവകാശമാണ് എന്നും നേരത്തെ എൽ മുരുഗൻ പറഞ്ഞിരുന്നു. എല്ലാവർക്കും ആരാധനയ്ക്ക് അവകാശമുണ്ട്. വെട്രിവേൽ യാത്രയ്ക്ക് ഭഗവാൻ മുരുകൻ അനുവാദം തന്നുകഴിഞ്ഞു. അതുകൊണ്ടു തന്നെ തിരുത്തണിയിലേക്കുള്ള യാത്ര നടത്തും. വെട്രിവേൽ യാത്രയുമായി മുന്നോട്ടുപോകുകയാണെന്നും അദ്ദേഹം വ്യക്തമാക്കിയിരുന്നു.\nStory Highlights – BJP’s ‘Vel Yatra’ in Chennai disrupts traffic; ambulance stuck for 30 mins\nRead more on:a| bjp\nമണിപ്പൂർ ബിജെപി അധ്യക്ഷൻ എസ് തികേന്ദ്ര സിംഗ് കൊവിഡ് ബാധിച്ച് അന്തരിച്ചു


Sexually abused at the age of fourteen': Aamir Khan's Daughter Ira Reveals | 14ാം വയസിൽ ലൈംഗികമായി ഉപദ്രവിക്കപ്പെട്ടു, തിരിച്ചറിയാൻ 1 വര്‍ഷമെടുത്തു; വെളിപ്പെടുത്തി അമീറിന്റെ മകൾ - Malayalam Oneindia\n12 min ago അസാധ്യമായത് സാധ്യമാക്കുന്ന ഒരു ഭരണം ഉള്ളപ്പോൾ കോവിഡ് രണ്ടാം തരംഗവും നാം അതിജീവിക്കും: എംവി ജയരാജന്\n18 min ago അതിരുവിട്ട പ്രതികരണങ്ങൾ ഇടതുപക്ഷ വിരുദ്ധ രാഷ്ട്രീയം; സുകുമാരൻ നായർക്കെതിരെ വിജയരാഘവൻ\n31 min ago നിലമ്പൂരില് ഭൂരിപക്ഷം 5000 കടക്കും: ബിജെപി കൂട്ട് കെട്ടും കോണ്‍ഗ്രസിനെ രക്ഷിക്കില്ല: അന്‍വര്\naamir khan bollywood sexual harassment sexual abuse അമീര് ബോളിവുഡ് സിനിമ ലൈംഗിക ചൂഷണം\nUpdated: Tue, Nov 3, 2020, 11:52 [IST]\nമുംബൈ: താന് കടുത്ത വിഷാദ രോഗത്തിന് അടിമയാണെന്നും നാല് വര്‍ഷത്തോളം ചികിത്സ തേടിയിരുന്നെന്നും അമിര് ഖാന്റെ മകള് ഇറ ഖാന് ദിവസങ്ങള്‍ക്ക് മുമ്പ് വെളിപ്പെടുത്തിയിരുന്നു. ലോകമാനസികാരോഗ്യ ദിനത്തോട് അനുബന്ധിച്ച് സോഷ്യല് മീഡിയയിലൂടെയായിരുന്നു താരപുത്രിയുടെ വെളിപ്പെടുത്തല്. ഇറ ഖാന്റെ വെളിപ്പെടുത്തലിന് പിന്നാലെ സോഷ്യല് മീഡിയയില് വലിയ ചര്‍ച്ചകള് നടന്നിരുന്നു. ഇപ്പോള് ഇറ ഖാന് മറ്റൊരു വെളിപ്പെടുത്തലുമായി ഇന്‍സ്റ്റ ഗ്രാം വീഡിയോയിലൂടെ രംഗത്തെത്തിയിരിക്കുകയാണ്.\nഒരു തരത്തിലും ബാധിച്ചിട്ടില്ല\nവിവാഹബന്ധം വേര്‍പെട്ടെങ്കിലും എനിക്കും സഹോദരന് ജുനൈദിനും രണ്ട് പേരും ഇപ്പോഴും മാതാപിതാക്കളായി ഇപ്പോഴമുണ്ട്. ആളുകള് ഞങ്ങളുടെ മാതാപിതാക്കള് വേര്‍പിരിഞ്ഞല്ലോ എന്നോര്‍ത്ത് സഹതാപം കാണിക്കാറുണ്ട്. എന്നാല് അതില് എന്താണ് ഇത്ര പ്രശ്‌നമെന്നാണ് തനിക്ക് തോന്നിയിട്ടുള്ളത്. അതെനിക്ക് ഒരുതരത്തിലും മോശം മുറിവുണ്ടാക്കിയിട്ടില്ല. വിഷാദ രോഗത്തിന് വീണതിന് പിന്നില് അതൊരു കാരണമേ അല്ല.\nകൗമാര പ്രായത്തില് ലൈംഗികമായി നേരിട്ട ഉപദ്രവങ്ങളും സംഭവവും താരുപത്രി വെളിപ്പെടുത്തി. അന്ന് നടന്ന ലൈംഗിക അതിക്രമം തിരിച്ചറിയാന് ഒരു വര്‍ഷമെടുത്തെന്നും ശേഷം അച്ഛന് അമീറിനോടും അമ്മ റീന ദത്തയോടും ഇക്കാര്യം തുറന്നുപറഞ്ഞെന്നും ഇറ ഖാന് വീഡിയോയില് വ്യക്തമാക്കി.\nബീഹാറിൽ രണ്ടാം ഘട്ട വോട്ടെടുപ്പ് ആരംഭിച്ചു, മുന്നണികൾക്ക് ഇന്ന് നിർണായകം; മത്സരരംഗത്ത് പ്രമുഖരും\nSexually abused at the age of fourteen': Aamir Khan's Daughter Ira Reveals


പിടികൊടുക്കാതിരിക്കാം വൃക്കരോഗങ്ങൾക്ക് | World Kidney Day 2021\nMar 10, 2021, 11:41 PM IST\nലോക വൃക്കദിനം ഇന്ന് ജീവിതശൈലീരോഗങ്ങൾ തീർത്ത ചുഴിയിൽ പെട്ടുപോയിരിക്കുകയാണ് മലയാളികൾ. കൂടുതൽ ‘ജനകീയ’മാകുന്ന പ്രമേഹവും രക്തസമ്മർദവും നൽകുന്ന ‘സംഭാവന’കൾ ജീവരക്തത്തെ ശുദ്ധീകരിക്കുന്ന വൃക്കകളെയും തകരാറിലാക്കുന്നു.. പ്രായംചെന്നവരിൽ ഏറെ കാണപ്പെട്ടിരുന്ന വൃക്കരോഗം ഇന്ന് യുവാക്കളിലേക്കും പടരുകയാണ്. ഡയാലിസിസ് കേന്ദ്രങ്ങളിലെ തിരക്കു നോക്കിയാൽ മനസ്സിലാവും ജീവിതശൈലി എത്രത്തോളം നമ്മെ രോഗികളാക്കിത്തീർത്തുവെന്ന്\nഒറ്റവൃക്കയിൽ പടുത്തുയർത്തിയ സ്വപ്നം\nഒറ്റവൃക്കയും കൊണ്ടാണ് അഞ്ജു ബോബി ജോർജ് നമുക്കുമുമ്പിൽ ചരിത്രമെഴുതിയത്. ജന്മനാ ഒരു വൃക്ക ഇല്ലാത്ത റീനൽ അജെനസിസ് എന്ന അവസ്ഥയാണ് അഞ്ജുവിന്. അത്‌ലറ്റിക് രംഗത്ത് തിളങ്ങിനിൽക്കുന്ന ചെറുപ്രായത്തിലാണ് ഇക്കാര്യം അഞ്ജു തിരിച്ചറിഞ്ഞത്. പിന്നീടങ്ങോട്ടു നേടിയ നേട്ടങ്ങൾക്കെല്ലാം രോഗത്തെ മറികടന്ന ആത്മവിശ്വാസത്തിന്റെ കരുത്തായിരുന്നു.\n“ഒരു വൃക്കയേയുള്ളൂവെന്ന് തിരിച്ചറിയുമ്പോൾ അന്താരാഷ്ട്ര മത്സരരംഗത്ത് ഞാനെങ്ങും എത്തിയിരുന്നില്ല. ഇനിയെങ്ങനെ മുന്നോട്ടുപോവുമെന്ന ആശങ്കയും ആശയക്കുഴപ്പവുമായിരുന്നു മനസ്സിൽ. കുറെ ഡോക്ടർമാരുമായി സംസാരിച്ചു. സാധാരണജീവിതത്തിൽ ഒരു പ്രശ്നവുമുണ്ടാവില്ലെന്നറിയിച്ച ഡോക്ടർമാർ പക്ഷേ, സ്പോർട്സിന്റെ കാര്യത്തിൽ സംശയം പ്രകടിപ്പിച്ചു. ഇത്രയും നാളും ചെയ്തില്ലേ, ഇനിയിത് അറിഞ്ഞില്ലാന്നുവെച്ച് മുന്നോട്ടുപോവാമെന്ന് പറഞ്ഞ് ഭർത്താവ് ബോബി ധൈര്യംതന്നു. നിന്റെ വൃക്കയ്ക്ക് എന്തെങ്കിലും പറ്റിയാൽ എൻറേത് തരാമെന്ന് ബോബി വാഗ്ദാനവും നൽകി. അതിൽ കൂടുതൽ എനിക്ക് കിട്ടാനുണ്ടായിരുന്നില്ല. എന്റെ സ്വപ്നം സാക്ഷാത്കരിക്കുകയായിരുന്നു ബോബിയുടെ ലക്ഷ്യം. പരിശീലനത്തിലും മത്സരത്തിൽ പങ്കെടുക്കുമ്പോഴുമെല്ലാം വൃക്കയുമായി ബന്ധപ്പെട്ട കുറെ ആരോഗ്യപ്രശ്നങ്ങൾ നേരിട്ടിട്ടുണ്ട്. സാധാരണയിലുമധികം ആയാസപ്പെടേണ്ടിവന്നു. സന്ധികളിൽ വേദന. അധികം പരിശീലനം ചെയ്യുമ്പോൾ ശരീരത്തിൽ മുഴകൾവരും. തളർച്ചയും. തന്റെ അവസ്ഥ ആളുകൾ ഒരു കുറവായി കാണുമോയെന്നു ഭയപ്പെട്ടതിനാലാണ് ഇത്രയും കാലം തുറന്നുപറയാതിരുന്നത്”.


പ്ലസ്ടു വിദ്യാര്‍ത്ഥിനിയുടെ കൊലപാതകം ,ബന്ധുവിനെ ആത്മഹത്യചെയ്ത നിലയിൽ കണ്ടെത്തി – malayalam daily\nതൊടുപുഴ: പള്ളിവാസല് പവര് ഹൗസിന് സമീപം പ്ലസ്ടു വിദ്യാര്‍ത്ഥിനി കുത്തേറ്റ് മരിച്ച സംഭവത്തില് ആരോപണ വിധേയനായ യുവാവിനെ തൂങ്ങി മരിച്ച നിലയിൽ കണ്ടെത്തി. പെണ്‍കുട്ടിയുടെ ബന്ധുവായ അരുൺ എന്ന അനുവിനെയാണ് സംഭവസ്ഥലത്തുനിന്ന് ഒരു കിലോമീറ്റര് ദൂരെ തൂങ്ങിമരിച്ച നിലയില് കണ്ടെത്തിയത്.\nസംഭവസ്ഥലത്തും പരിസരത്തും കഴിഞ്ഞ നാല് ദിവസമായി പോലീസ് തിരച്ചില് നടത്തിയെങ്കിലും അരുണിനെ കണ്ടെത്തായിരുന്നില്ല. അതിനാല് തന്നെ കഴിഞ്ഞ ദിവസം രാത്രി അരുണ് മരിച്ചിരിക്കാമെന്നാണ് നിഗമനം. നാട്ടുകാരാണ് മൃതദേഹം ആദ്യം കണ്ടെത്തിയത്. നേരത്തെ അരുണിന്റെ വീട്ടില് പരിശോധന നടത്തിയ പോലീസ് സംഘം പെണ്‍കുട്ടിയുമായി പ്രണയത്തിലാണെന്ന് സൂചിപ്പിക്കുന്ന കത്തുകള് കണ്ടെത്തിയിരുന്നു.


രണ്ടായിരത്തോളം ആരോഗ്യപ്രവർത്തകർക്ക് രോഗബാധ | delhi\nന്യൂഡൽഹി : തലസ്ഥാനത്തെ കോവിഡ് രോഗികളുടെ എണ്ണം അരലക്ഷം കടന്നിരിക്കേ ആരോഗ്യപ്രവർത്തകർക്കും വ്യാപകമായി വൈറസ് ബാധിച്ചത് ആശങ്ക പടർത്തുന്നു. മതിയായ കിടക്കകളോ ചികിത്സിക്കാൻ വേണ്ടത്ര ജീവനക്കാരോ ഇല്ലെന്ന് ഡൽഹി സർക്കാർ ആവർത്തിച്ചു പറയുന്നതിനിടെയാണ് ഇത്തരമൊരു ആശങ്ക.\nതലസ്ഥാനത്ത് കോവിഡ് ബാധിച്ചത് 2000 ആരോഗ്യപ്രവർത്തകർക്കെന്നാണ് വെളിപ്പെടുത്തൽ. കോവിഡിനെ നേരിടേണ്ട പടയാളികൾക്കുതന്നെ രോഗം ബാധിച്ചതോടെ ആരോഗ്യസംവിധാനം അവതാളത്തിലാവാതിരിക്കാൻ പാടുപെടുകയാണ് അധികൃതർ.\nമലയാളികളുടെ നേതൃത്വത്തിലുള്ള നഴ്‌സിങ് സംഘടനയായ യുണൈറ്റഡ് നഴ്‌സസ് അസോസിയേഷൻ (യു.എൻ.എ.) ഉൾപ്പെടെയുള്ള സംഘടനകളുമായി ആശയവിനിമയം നടത്തി ഒരു വിഭാഗം മാധ്യമങ്ങൾ സ്വതന്ത്രമായ വിവരശേഖരണം നടത്തി. ഈ കണക്കിലാണ് എയിംസ് ഉൾപ്പെടെ വിവിധ ആശുപത്രികളിലായി രണ്ടായിരം ആരോഗ്യപ്രവർത്തകർക്ക് രോഗം ബാധിച്ചെന്ന വെളിപ്പെടുത്തൽ. അതേസമയം, ആരോഗ്യപ്രവർത്തകരിൽ എത്ര പേർക്കു രോഗബാധയുണ്ടെന്ന് കേന്ദ്ര-സംസ്ഥാന സർക്കാരുകൾ ഇതുവരെ വെളിപ്പെടുത്തിയിട്ടില്ല.\nകോവിഡ് ആശുപത്രിയായ എൽ.എൻ.ജെ.പി. ആശുപത്രിയിൽ ഉൾപ്പെടെ ഡോക്ടർമാരും നഴ്‌സുമാരുമായി 1207 പേർക്കു രോഗം സ്ഥിരീകരിച്ചു. ദീപ് ചന്ദ്‌ബന്ധു ആശുപത്രി, സത്യവതി രാജാ ഹരിശ്ചന്ദ്ര ആശുപത്രി, ജി.ടി.ബി. ആശുപത്രി എന്നിവിടങ്ങളിലുള്ളവരാണിവർ. എയിംസിൽ 645 പേർക്ക് രോഗബാധയുണ്ടായി. ഇതിൽ ഡോക്ടർമാരും നഴ്‌സുമാരും 141 പേർ വരും. ആർ.എം.എൽ, സഫ്‌ദർജങ്, ലേഡി ഹാഡിങ് ആശുപത്രികളിലെ ആരോഗ്യപ്രവർത്തകർക്കും വ്യാപകമായി രോഗബാധയുണ്ടായി. കോവിഡ് പ്രത്യേക ആശുപത്രിയായ രാജീവ് ഗാന്ധി സൂപ്പർ സ്പെഷ്യാലിറ്റി ആശുപത്രിയിൽ മലയാളികളടക്കം ഒട്ടേറെ പേർക്ക് നേരത്തേ രോഗം സ്ഥിരീകരിച്ചെങ്കിലും പുതിയ വിവരങ്ങൾ പുറത്തുവന്നിട്ടില്ല.\nലാബ് ടെക്‌നീഷ്യന്മാർ, ശുചീകരണത്തൊഴിലാളികൾ തുടങ്ങിയവരൊക്കെ വിവിധ ആശുപത്രികളിൽ കോവിഡ് ബാധിച്ചവരിൽപ്പെടും.\nരോഗം ഭേദപ്പെട്ടു തിരിച്ചു ഡ്യൂട്ടിയിൽ പ്രവേശിച്ചവരും ഏറെയുണ്ട്. എന്നാൽ, ഡ്യൂട്ടി നിശ്ചയിക്കുന്നതിലെ അപാകമാണ് ആരോഗ്യപ്രവർത്തകർക്ക് വ്യാപകമായി കോവിഡ് ബാധിക്കാനുള്ള കാരണമെന്നും ചൂണ്ടിക്കാണിക്കപ്പെടുന്നു.\nകോവിഡ് വാർഡിൽ ചികിത്സിച്ചവർക്ക് ജോലി കഴിഞ്ഞാൽ ഒരാഴ്ച മാത്രമേ ക്വാറന്റീൻ ഉള്ളൂ. ഇതും രോഗം വർധിക്കാനുള്ള കാരണങ്ങളിലൊന്നായി. മതിയായ വ്യക്തിസുരക്ഷാ ഉപകരണങ്ങളുടെ അഭാവവും പ്രത്യേകം യാത്രാ സൗകര്യം ഇല്ലാത്തതുമൊക്കെ രോഗബാധയ്ക്കുള്ള കാരണങ്ങളായി ചൂണ്ടിക്കാണിക്കപ്പെടുന്നു.\nആറു മണിക്കൂറാണ് ജോലി സമയമെങ്കിലും അതിൽ കൂടുതൽ തൊഴിലെടുക്കേണ്ടി വരുന്നു. കൊടുംചൂടിൽ പി.പി.ഇ. കിറ്റ് ധരിച്ചു ജോലിയെടുക്കേണ്ടി വരുന്നതും നിർജലീകരണം സംഭവിക്കുന്നതുമൊക്കെ ആരോഗ്യപ്രവർത്തകരുടെ പ്രതിരോധശേഷിയേയും സാരമായി ബാധിക്കുന്നു.


ബിഗ്ഗ്‌ബോസ് 2വിൽ മോഹൻലാലിന് പകരം മമ്മൂട്ടിയോ ?! ചർച്ചകൾ പുരോഗമിക്കുന്നതായി സൂചന... - metromatinee.com Lifestyle Entertainment & Sports\nബിഗ്ഗ്‌ബോസ് 2വിൽ മോഹൻലാലിന് പകരം മമ്മൂട്ടിയോ ?! ചർച്ചകൾ പുരോഗമിക്കുന്നതായി സൂചന…\nബിഗ്ഗ്‌ബോസ് മലയാളത്തിന്റെ രണ്ടാം പതിപ്പ് അടുത്ത വർഷം ആദ്യത്തിൽ തന്നെ ഉണ്ടാകും എന്ന റിപ്പോർട്ടുകളാണ് ഇപ്പോൾ ലഭിച്ചുകൊണ്ടിരിക്കുന്നത്. മത്സരാർത്ഥികൾ ആരൊക്കെയെന്നതിലുപരി ആളുകൾക്ക് അറിയേണ്ടത് ആരാണ് ഷോ ഹോസ്റ്റ് ചെയ്യുന്നത് എന്നാണ്. കഴിഞ്ഞ സീസണിൽ മോഹൻലാലാണ് അവതാരകനായി എത്തിയതെങ്കിൽ ഇത്തവണ അവതാരകൻ മാറുമെന്നറിയുന്നു.\nഒരുപാട് ബിഗ് ബജറ്റ് സിനിമകളുടെ ഭാഗമായ മോഹൻലാൽ അടുത്ത വർഷം വലിയ തിരക്കുകളിൽ ആകും എന്നത് തന്നെയാണ് ഇങ്ങനെയൊരു പ്രശ്‌നം വരാൻ തന്നെ കാരണം. അല്ലെങ്കിൽ മോഹൻലാൽ തന്നെ അവതാരകനായി എത്തിയേനെ. മോഹൻലാലിന് പകരം മെഗാസ്റ്റാർ മമ്മൂട്ടിയായിരിക്കും ബിഗ്‌ബോസിന്റെ അടുത്ത സീസൺ ഹോസ്റ്റ് ചെയ്യുന്നത് എന്നാണ് റിപ്പോർട്ടുകൾ. എന്നാൽ ഈ കാര്യത്തിൽ ഇതുവരെ ഔദ്യോഗിക സ്ഥിരീകരണങ്ങൾ ഒന്നും തന്നെ വന്നിട്ടില്ല.\nമമ്മൂട്ടിയുമായി ചർച്ചകൾ പുരോഗമിച്ചുകൊണ്ടിരിക്കുകയാണെന്ന് അണിയറപ്രവർത്തകർ ഉദ്ധരിച്ച് റിപ്പോർട്ടുകൾ വന്നിട്ടുണ്ട്. ബിഗ്‌ബോസ് മലയാളത്തിന്റെ ആദ്യ സീസണിലും അവതാരകനായി ആദ്യം സമീപിച്ചത് മമ്മൂട്ടിയെ ആയിരുന്നു. എന്നാൽ മമ്മൂട്ടി അതിനോട് താൽപര്യമില്ല എന്നറിയിക്കുകയായിരുന്നു. തുടർന്നാണ് മോഹൻലാലിനെ സാംമീപിക്കുന്നത്. ഒരു സീസണിന് 12 കോടിയെന്ന വലിയ തുകയിലാണ് മോഹൻലാലും ബിഗ്‌ബോസും തമ്മിൽ കരാറായത് എന്നായിരുന്നു കേട്ടുകേൾവി.\nഎന്തായാലും മമ്മൂട്ടിയാണെങ്കിൽ ഷോ പൊളിക്കും എന്നാണ് ഒരു വിഭാഗം ആരാധകരുടെ പക്ഷം. എന്നാൽ ബിഗ്‌ബോസിൽ മോഹൻലാൽ അവതാരകനായെത്തുന്നതിനെ എതിർത്ത ഒരു വിഭാഗം മോഹൻലാൽ ഫാൻസിനെ പോലെ തന്നെ മമ്മൂട്ടി ഫാൻസിൽ മറ്റൊരു വിഭാഗത്തിന് ഇതിനോട് എതിർപ്പുണ്ട്.\nMammootty to host biggboss season2?!\nRelated Topics:Bigg Boss, Bigg Boss in Malayalam, Bigg Boss Malayalam, Bigg Boss Malayalam Asianet, biggboss, Mammootty\nഗുസ്തിതാരത്തെ വെല്ലുവിളിച്ച് ഇടികൊണ്ട രാഖി സാവന്ത് നടുവൊടിഞ്ഞു കിടപ്പിലായി ; അതിനും പഴി തനുശ്രീ ദത്തക്ക് !!!\nസ്പൈഡർമാന്റെയും , ഹൾക്കിന്റെയും സ്രഷ്ട്ടാവ് സ്റ്റാൻ ലീ വിടവാങ്ങി ..


Places where you can sell gold atagood price | ജ്വല്ലറിയിൽ പോകേണ്ട, നല്ല വിലയ്ക്ക് സ്വ‌ർണം വിൽക്കാൻ പറ്റിയ സ്ഥലങ്ങൾ വേറെയുണ്ട് - Malayalam Goodreturns\n» ജ്വല്ലറിയിൽ പോകേണ്ട, നല്ല വിലയ്ക്ക് സ്വ‌ർണം വിൽക്കാൻ പറ്റിയ സ്ഥലങ്ങൾ വേറെയുണ്ട്\nUpdated: Sunday, July 19, 2020, 16:30 [IST]\nഇന്ത്യയിലെ സ്വർണ്ണ നിരക്ക് പുതിയ കൊടുമുടിയിലെത്തി. 22 കാരറ്റിന്റെ സ്വർണ്ണ നിരക്ക് ഒരു ഗ്രാമിന് 4790 രൂപ വരെ ഉയ‍ർന്നു. 24 കാരറ്റ് സ്വർണം ഒരു ഗ്രാമിന് 4891 രൂപ വരെയും ഉ‍യർന്നു. ഇന്ത്യയിൽ സ്വർണ്ണത്തിന് ചരിത്രത്തിലെ തന്നെ ഉയർന്ന നിലവാരത്തിലേയ്ക്ക് ഉയ‍ർന്നു. ഈ സമയത്ത് സ്വ‍ർണം വിറ്റും നിങ്ങൾക്ക് കാശ് സമ്പാദിക്കാം.\nമികച്ച വിലയ്ക്ക് എവിടെ സ്വർണം വിൽക്കാം?\nജ്വല്ലറികളിലാണ് ആളുകൾ സാധാരണ സ്വർണം വിൽക്കാറുള്ളത്. എന്നാൽ ഇവിടെ വില മികച്ചതായിരിക്കില്ല. എന്നാൽ സ്വർണം വിൽക്കുന്നതിന് വേണ്ടിയുള്ള പ്രത്യേക കമ്പനികൾ ഇപ്പോൾ പല ഇന്ത്യൻ നഗരങ്ങളിലും വളർന്നു കൊണ്ടിരിക്കുകയാണ്. നിങ്ങളുടെ സ്വർണം, പ്രത്യേകിച്ച് ഉപയോഗിക്കാത്ത ആഭരണങ്ങൾ വിൽക്കാൻ കഴിയുന്ന കുറച്ച് സ്ഥലങ്ങൾ ഇതാ.\nആറ്റിക ഗോൾഡ് കമ്പനി\nനിങ്ങൾ ദക്ഷിണേന്ത്യയിലാണെങ്കിൽ, ആറ്റിക ഗോൾഡ് കമ്പനിയുടെ ഒരു ശാഖയിലൂടെ നിങ്ങൾക്ക് സ്വർണം വിൽക്കാൻ കഴിയും. കർണാടക, തെലങ്കാന, ആന്ധ്ര, തമിഴ്‌നാട്, പുതുച്ചേരി തുടങ്ങി എല്ലാ തെന്നിന്ത്യൻ സംസ്ഥാനങ്ങളിലും ആറ്റികയ്ക്ക് ശാഖകളുണ്ട്. ആറ്റികയിൽ സ്വർണം വിൽക്കുന്നതിനുള്ള നടപടിക്രമങ്ങൾക്ക് ഏറെ പ്രത്യേകതകളുണ്ട്. ജർമ്മൻ മെഷീനുകളാണ് ഇവിടെ സ്വർണത്തിന്റെ മൂല്യനിർണ്ണയത്തിനായി ഉപയോഗിക്കുന്നത്. വെറും 30 മിനിറ്റിനുള്ളിൽ സ്വർണം വിൽക്കുന്നതിനുള്ള നടപടിക്രമങ്ങൾ അവസാനിക്കും. പണം അല്ലെങ്കിൽ നെഫ്റ്റ് വഴി അക്കൌണ്ടിലേയ്ക്ക് പണം കൈമാറുന്ന സുതാര്യമായ സംവിധാനമാണ് കമ്പനി നടപ്പിലാക്കിയിരിക്കുന്നത്.\nഡി ഗോൾഡ് എക്സ്ചേഞ്ച്\nനിങ്ങളുടെ സ്വർണ്ണ ആഭരണങ്ങൾ, സ്വർണ്ണ ബാറുകൾ, നാണയങ്ങൾ എന്നിവ വിൽക്കാൻ കഴിയുന്ന മറ്റൊരു സ്ഥലമാണ് ഡി ഗോൾഡ് എക്സ്ചേഞ്ച്. പല ദക്ഷിണേന്ത്യൻ സംസ്ഥാനങ്ങളിലും കമ്പനിയ്ക്ക് മികച്ച ശൃംഖലകളുണ്ട്. കമ്പനി അത്യാധുനിക ഗോൾഡ് ടെസ്റ്റിംഗ് മെഷീനുകളാണ് ഉപയോഗിക്കുന്നത്. ഒപ്പം വിൽക്കുമ്പോൾ കഴിയുന്നത്ര മികച്ച വില നൽകാൻ പരിചയസമ്പന്നരായ മൂല്യനിർണ്ണയകരുമുണ്ട്. കമ്പനിക്ക് ഒരു വാട്ട്‌സ്ആപ്പ് സന്ദേശം അയച്ചുകൊണ്ട് നിങ്ങൾക്ക് അപ്പോൾ തന്നെ സ്വർണ്ണ വില അറിയാനും കഴിയും. ഇതുവഴി ഇത് നിങ്ങളുടെ സ്വർണം വിൽക്കണോ വേണ്ടയോ എന്ന് തീരുമാനിക്കാൻ സാധിക്കും.\nസ്വർണം വിൽക്കുന്നത് എങ്ങനെ?\nനിങ്ങൾക്ക് ഒരു ഐഡന്റിറ്റി പ്രൂഫ് ആവശ്യമാണ്. സ്വർണ്ണാഭരണങ്ങളുടെ കൃത്യമായ പരിശുദ്ധി കണ്ടെത്തുന്നതിന് എക്സ്റെഫ് - സ്പെക്ട്രോമീറ്റർ ഉപയോഗിച്ച് സ്വർണം പരിശോധിക്കും. കല്ലുകൾക്കും മുത്തുകൾക്കും മറ്റും മൂല്യ ലഭിക്കാൻ സാധ്യതയില്ലെന്ന കാര്യം ഓർക്കണം. തൂക്കവും പരിശുദ്ധിയും കണക്കാക്കിയാൽ കമ്പനി എക്സിക്യൂട്ടീവ് ലോഗിൻ ചെയ്ത് ഒരു റിപ്പോർട്ട് തയ്യാറാക്കും. അതിൽ എല്ലാ വിശദാംശങ്ങളും ഉണ്ടാകും. ഏത് ഘട്ടത്തിലെങ്കിലും നിങ്ങൾ ഉദ്ദേശിച്ച വില ലഭിക്കുന്നില്ലെങ്കിൽ നിങ്ങളുടെ സ്വർണം വിൽക്കേണ്ടതില്ല. എസ്റ്റിമേറ്റും മൂല്യനിർണ്ണയവും നിങ്ങൾ അംഗീകരിച്ചുകഴിഞ്ഞാൽ നെഫ്റ്റ് വഴി പണം കൈമാറും അല്ലെങ്കിൽ പണം കൈയിൽ തന്നെ നൽകും.\nഇപ്പോൾ സ്വർണം വിൽക്കണോ?\nസ്വർണ വില റെക്കോർഡ് ഉയരത്തിലെത്തിയെന്ന വസ്തുത കണക്കിലെടുത്ത് സ്വർണം വിൽക്കാൻ ഇത് നല്ല സമയമാണോ? നിങ്ങൾക്ക് അടിയന്തര സാഹചര്യമുണ്ടെങ്കിൽ പണം ആവശ്യമുണ്ടെങ്കിൽ നിങ്ങൾക്ക് സ്വർണം വിൽക്കാം. ഉപയോഗിക്കാത്ത സ്വർണ്ണാഭരണങ്ങൾ വിൽക്കുന്നതാണ് നല്ലത്. നിങ്ങൾക്ക് താൽക്കാലികമായുള്ള സാമ്പത്തിക പ്രതിസന്ധിയാണുള്ളതെങ്കിൽ വ്യക്തിഗത വായ്പകളുമായി താരതമ്യപ്പെടുത്തുമ്പോൾ വളരെ വിലകുറഞ്ഞതും പിന്നീട് അടയ്ക്കാവുന്നതുമായ സ്വർണ്ണ വായ്പ എടുക്കുന്നതാണ് നല്ലത്.\nRead more about: gold jewellery സ്വർണം ജ്വല്ലറി\nPlaces where you can sell gold atagood price | ജ്വല്ലറിയിൽ പോകേണ്ട, നല്ല വിലയ്ക്ക് സ്വ‌ർണം വിൽക്കാൻ പറ്റിയ സ്ഥലങ്ങൾ വേറെയുണ്ട്\nPeople usually sell gold at jewellers. But the price may not be the best here. But specialized companies for selling gold are now growing in many Indian cities. Read in malayalam.


അങ്കത്താരി കണ്ട് അമ്പരന്ന് അറബികൾ; ജനാദ്രിയ കൗതുകങ്ങളുടെ ഉത്സവ നഗരി- Kalaripayattu in janadriya indian pavalion | Indian Express Malayalam\nkalaripayattu in janadriya indian pavalion\nഅങ്ക വസ്ത്രമണിഞ്ഞു വിവിധ ആയുധങ്ങൾ കൊണ്ടുള്ള അങ്കത്താരി അരങ്ങിൽ അഭ്യാസം തുടങ്ങിയപ്പോൾ സ്ത്രീകൾ ഉൾപ്പെടെയുള്ളവർ ആർത്തുവിളിച്ചു\nFebruary 22, 2018 5:57:57 pm\nറിയാദ്: ഇടതു മാറി, വലതു വച്ച്, കാലുകൾ അമർത്തി, ഞെരിഞ്ഞമർന്നു, ഉയർന്നു ചാടി, പറന്നു വെട്ടി അവർ അങ്കണത്തിലെത്തിയപ്പോൾ കാണികൾക്ക് ആവേശവും അമ്പരപ്പുമുണ്ടായി. ജനാദ്രിയ ഉത്സവത്തിന് ഇന്ത്യൻ പവലിയനിൽ കേരളത്തിന്റെ തനത് ആയോധനകലയായ കളരിപ്പയറ്റ് അരങ്ങേറിയപ്പോൾ ശ്വാസം അടക്കി പിടിച്ചാണ് സ്വദേശികൾ ഉൾപ്പടെയുള്ളവർ സദസ്സിൽ നിന്നത്.\nഅങ്ക വസ്ത്രമണിഞ്ഞു വിവിധ ആയുധങ്ങൾ കൊണ്ടുള്ള അങ്കത്താരി അരങ്ങിൽ അഭ്യാസം തുടങ്ങിയപ്പോൾ സ്ത്രീകൾ ഉൾപ്പെടെയുള്ളവർ ആർത്തുവിളിച്ചു. നിലക്കാത്ത കരഘോഷമുയർന്നു. അറബിയിൽ പ്രോത്സാഹന വാക്കുകൾ മുഴങ്ങി. പലരും മറ്റ് പവലിയനുകളിൽ നിന്നും അത്ഭുതക്കാഴ്ച കാണാൻ സുഹൃത്തുക്കളെയും ബന്ധുക്കളെയും വിളിച്ചു വരുത്തി. വാൾ പയറ്റ്, കടാര പയറ്റ്, കുന്ത പയറ്റ്, ഉറുമി വീശൽ, തെമ്പ്, പഞ്ച് കൈ തുടങ്ങിയ ശ്രദ്ധേയ ഇനങ്ങൾ കോർത്തിണക്കിയായിരുന്നു പ്രദർശനം.\nആശാൻ രാജൻ മുള്ളാരാട്ടിന്റെ നേതൃത്വത്തിൽ ബെംഗളൂരുവിലെ കളരി ഗുരുകുലത്തിൽ നിന്നെത്തിയ സംഘമാണ് കാഴ്ചക്കാരുടെ മനം കവർന്നത്. ചൊവ്വ, ബുധൻ ദിവസങ്ങളിലാണ് കാഴ്ചക്കാർക്ക് മുമ്പിൽ കേരളത്തിൽ നിന്നും കർണാടകയിൽ നിന്നുമെത്തിയ അഭ്യാസികൾ കളരിപ്പയറ്റ് അഭ്യസിച്ചത്. അഭ്യാസികളിൽ മലയാളികളും കർണാടകക്കാരുമുണ്ട്. കളരി അഭ്യസിക്കാൻ ഗുരുകുലത്തിൽ വിദേശികൾ ധാരാളമെത്തുന്നുണ്ടെന്ന് ആശാൻ പറയുന്നു.\nസ്പെയിനിൽ നിന്നാണ് കൂടുതൽ ആളുകളെത്തുന്നത്. അമേരിക്ക, റഷ്യ, യുകെ, എന്നീ രാജ്യങ്ങളിൽനിന്നും വിദ്യാർത്ഥികളുണ്ട്. ജനാദ്രിയയിലെ പ്രദർശനം കണ്ട് കളരിയെ കുറിച്ചറിയാനും അഭ്യസിക്കാനും താൽപര്യമുള്ളവർക്ക് ആശാൻ വിവരങ്ങൾ നൽകുന്നുണ്ട്. വർണ്ണ വസ്ത്രങ്ങളും തലപ്പാവുമണിഞ്ഞ പഞ്ചാബികളുടെ ഡാൻസാണ് ഇന്നത്തെ ഇന്ത്യൻ പവലിയനിലെ പ്രധാന ആകർഷണം. ഉത്തരേന്ത്യക്കാർക്കും സൗത്ത് ഇന്ത്യക്കാർക്കും ഏറെ പ്രിയമുള്ള ഇനമാണ് പഞ്ചാബി ഡാൻസ്. വാരാന്ത്യമായതിനാൽ വലിയ തിരക്ക് അനുഭവപ്പെടും. തിരക്ക് നിയത്രിക്കുന്നതിനും മറ്റ് സേവനങ്ങൾ നൽകുന്നതിനും പവലിയന് മുന്നിൽ സുരക്ഷാ ഉദ്യോഗസ്ഥരുടെ സേവനം സജീവമാണ്.\nWeb Title: Kalaripayattu in janadriya indian pavalion


Everything you need to Know before seeing Neela kurinji-നീലക്കുറിഞ്ഞിക്കാലം തുടങ്ങി, എവിടെ കാണാം? എങ്ങനെ പോകാം?\nനീലക്കുറിഞ്ഞിക്കാലം തുടങ്ങി, എവിടെ കാണാം? എങ്ങനെ പോകാം?\nനീലക്കുറിഞ്ഞി കാണാൻ പോകുന്നവർക്ക് അവിടേയ്ക്കുളള യാത്രാ സൗകര്യങ്ങളും ടിക്കറ്റ് ബുക്കിങ്ങും ഉൾപ്പടെയുളള കാര്യങ്ങളെ കുറിച്ച്\nSeptember 25, 2018 5:49:49 pm\nവൈകിയെത്തിയ നീലക്കുറിഞ്ഞി വസന്തം ആസ്വദിക്കാന് മൂന്നാറിലേയ്ക്ക് സഞ്ചാരികളുടെ ഒഴുക്ക്. പെരുമഴയും ഉരുള്‍പൊട്ടലും പ്രളയവും നിശ്ചലമാക്കിയ മൂന്നാറുള്‍പ്പടെയുള്ള ഇടുക്കി ജില്ലയിലെ വിനോദ സഞ്ചാരകേന്ദ്രങ്ങള് നീലക്കുറിഞ്ഞി പൂക്കാലത്തോടെ വീണ്ടും സജീവമാകുന്നതായി ജില്ലാ ടൂറിസം പ്രമോഷന് കൗണ്‍സില് സെക്രട്ടറി ജയന് പി വിജയന് പറഞ്ഞു.\nനീലക്കുറിഞ്ഞി പൂക്കാലം ആസ്വദിക്കാന് പ്രത്യേക പാക്കേജും ഡിടിപിസി അവതരിപ്പിക്കുന്നുണ്ട്. മൂന്നാറിനു സമീപമുള്ള ഇരവികുളം നാഷണല് പാര്‍ക്കിലും സൂര്യനെല്ലിക്ക് സമീപമുള്ള കൊളുക്കുമലയിലുമാണ് ഇപ്പോള് വ്യാപകമായി നീലക്കുറിഞ്ഞി പൂത്തിട്ടുള്ളത്.കനത്തമഴയ്ക്ക് ശേഷം തുടര്‍ച്ചയായി വെയില് തെളിഞ്ഞതോടെയാണ് നീലക്കുറിഞ്ഞികള് വ്യാപകമായി പൂത്തുതുടങ്ങിയതും കൊളുക്കുമലയിലെയും രാജമലയിലെയും കുന്നിന്‍ചരിവുകള് വയലറ്റ് പുതപ്പണിഞ്ഞതും.\nസഞ്ചാരികളെ സ്വീകരിക്കാനുള്ള ഒരുക്കങ്ങളെല്ലാം പൂര്‍ത്തിയാ ക്കിയിട്ടുണ്ടെന്ന് ഇരവികുളം നാഷണല് പാര്‍ക്ക് അധികൃതര് വ്യക്തമാക്കുന്നു. പ്രതിദിനം 3500 പേര്‍ക്കാണ് നിലവില് നീലക്കുറിഞ്ഞി വസന്തം കാണാന് അവസരം ലഭിക്കുക. അതേസമയം കഴിഞ്ഞ മൂന്നുദിവസമായി തുടര്‍ച്ചയായി പെയ്യുന്ന കനത്തമഴ കുറിഞ്ഞി വസന്തത്തിന് മങ്ങലേല്‍പ്പിക്കുമോയെന്ന ആശങ്കയും ശക്തമായിട്ടുണ്ട്.\nഇരവികുളം നാഷണൽ പാർക്കിൽ പൂത്തുനിൽക്കുന്ന നീലക്കുറിഞ്ഞി\nകുറിഞ്ഞിപ്പൂക്കാലത്തിന്റെ സാധ്യതകള് മുതലെടുത്ത് പരമാവധി സഞ്ചാരികളെ ആകര്‍ഷിക്കാനുള്ള ശ്രമത്തിലാണിപ്പോള് ഡിടിപിസിയും ഈ രംഗത്തു പ്രവര്‍ത്തിക്കുന്നവരും. ഇരവികുളം നാഷണല് പാര്‍ക്കിലേയ്ക്ക് സഞ്ചാരികളെ എത്തിക്കുന്നതിനായി കെഎസ്ആര്‍ടിസി നാല് ബസുകള് ഇറക്കിയിട്ടുണ്ട്. 20 രൂപയാണ് ഇതിന്റെ നിരക്ക് . ഇതോടൊപ്പം പത്ത് ജീപ്പുകള്‍ക്കും ഈ റൂട്ടില് സര്‍വീസ് നടത്താന് അനുവാദം നല്‍കിയിട്ടുണ്ട്.\nമലനിരകള് നിറഞ്ഞു കുറിഞ്ഞി പൂത്തിട്ടുള്ളത് സൂര്യനെല്ലിയില് നിന്നു 12 കിലോമീറ്റര് അകലെയുള്ള കൊളുക്കുമലയിലാണ്. സൂര്യനെല്ലിയില് നിന്ന് ഓഫ് റോഡ് ജീപ്പുകളിലാണ് ഈ റൂട്ടിലേക്കെത്താനാവുക. ഡിടിപിസിയുടെ നിയന്ത്രണത്തില് നടത്തുന്ന ജീപ്പുകളില് കൊളുക്കുമലയിലെത്താന് ഏഴുപേര്‍ക്കു 2000 രൂപയാണ് നിരക്കായി നല്‍കേണ്ടത്. നീലക്കുറിഞ്ഞി പൂക്കാലം കാണാന് ഇടുക്കി ജില്ലയിലെ വിവിധ കേന്ദ്രങ്ങളില് നിന്നും സൂര്യനെല്ലി കൊളുക്കുമലയിലേക്കുള്ള ഓഫ് റോഡ് ജീപ്പ് സൗകര്യം ഇടുക്കി ജില്ലാ ടൂറിസം പ്രൊമോഷന് കൗണ്‍സിലിന്റെ നേതൃത്വത്തില് തുടങ്ങുന്നു.\nതൊടുപുഴ- ചീയപ്പാറ വെള്ളച്ചാട്ടം- വാളറ വെള്ളച്ചാട്ടം-ദേവികുളം – ലോക്കാട് ഗ്യാപ്പ്- ചിന്നക്കനാല് റൂട്ടില് 14 സീറ്റുള്ള ട്രാവലറിന് നിരക്ക് 5000 രൂപയാണ് നിരക്ക് ഈടാക്കുക. സൂര്യനെല്ലി- കൊളുക്കുമല ഓഫ് റോഡ് യാത്ര നിരക്ക് ഏഴ് പേര്‍ക്ക് ജീപ്പ് ട്രിപ്പിന് 2000 രൂപ, ചെറുതോണി- സൂര്യനെല്ലി 14 സീറ്റ് ട്രാവലര് നിരക്ക് 4000 രൂപയും സൂര്യനെല്ലി- കൊളുക്കുമല ഓഫ് റോഡ് യാത്ര ഏഴ് പേര്‍ക്ക് ജീപ്പ് ട്രിപ്പ് ഒന്നിന് 2000 രൂപയുമാണ് നിരക്ക്. കട്ടപ്പന- സൂര്യനെല്ലി 14 സീറ്റ് ട്രാവലറിന് 4000 രൂപയും സൂര്യനെല്ലി- കൊളുക്കുമല ഓഫ് റോഡ് യാത്ര ഏഴ് പേര്‍ക്ക് ജീപ്പ് ട്രിപ്പ് ഒന്നിന് 2000 രൂപയും മൂന്നാര്- ചിന്നക്കനാല് റൂട്ടില് 2000 രൂപയുമാണ് നിരക്ക്. വാഹനം അഡ്വാന്‍സായി ബുക്ക് ചെയ്യാനുള്ള സൗകര്യവും സഞ്ചാരികള്‍ക്കു ലഭിക്കുമെന്ന് ഡിടിപിസി സെക്രട്ടറി പറയുന്നു.\nനീലക്കുറിഞ്ഞി പൂക്കാലമടുത്തതോടെ മൂന്നാറിലേയ്ക്കെത്തുന്ന സഞ്ചാരികളുടെ എണ്ണത്തില് വന് വര്‍ധനവാണുള്ളതെന്ന് മൂന്നാര് ഹോട്ടല് ആന്‍ഡ് റെസ്‌റ്റോറന്റ് അസോസിയേഷന് പ്രസിഡന്റ് വി വി ജോര്‍ജ് പറയുന്നു. ടൂറിസം മേഖല തിരിച്ചുവരവിന്റെ പാതയിലായതോടെ നിലവില് മിക്ക ഹോട്ടലുകള്‍ക്കും നവംബര് മുതല് മുന്നോട്ടുള്ള മാസങ്ങളിലേക്കു ബുക്കിങ് കിട്ടുന്നുണ്ട്. നിലവില് ഇപ്പോള് മൂന്നാറിലെത്തുന്നതില് ഭൂരിഭാഗവും വിവിധ ജില്ലകളില് നിന്നുള്ള നാട്ടുകാരാണ്. പക്ഷേ ഇത്തരത്തിലെത്തുന്ന സഞ്ചാരികള് വഴിയരികില് പ്ലാസ്റ്റിക്കും കുപ്പികള് ഉള്‍പ്പടെയുള്ള മാലിന്യങ്ങളും ഉപേക്ഷിക്കുന്നത് പതിവായിരിക്കുകയാണ്. ഇത് മൂന്നാറിന്റെ ടൂറിസം മേഖലയ്ക്ക് ദോഷകരമാകും എന്ന ആശങ്കയിലാണിപ്പോളെന്ന്, വി വി ജോര്‍ജ് പറയുന്നു.\nനീലക്കുറിഞ്ഞി പൂക്കാലം കാണുന്നതുമായി ബന്ധപ്പെട്ട ക്രമീകരണങ്ങളെല്ലാം ഒരുക്കിയിട്ടുണ്ടെന്ന് ഇരവികുളം നാഷണല് പാര്‍ക്ക് അധികൃതര്. ഓണ്‍ലൈനായും ടിക്കറ്റുകള് ബുക്കുചെയ്യാനാവും. ഇതോടൊപ്പം ഏതാനും മാസം മുമ്പ് കാട്ടുതീയുണ്ടായ കുരങ്ങിണി വനമേഖലയിലും വ്യാപകമായി നീലക്കുറിഞ്ഞി പൂത്തിട്ടുണ്ട്. തമിഴ്‌നാട് വനംവകുപ്പിന്റെ അധീനതയിലാണ് ഈ പ്രദേശം.\nനീലക്കുറിഞ്ഞി വസന്തം ആസ്വദിക്കാവുന്നത് ഇവിടെ\nഇരവികുളം നാഷണല് പാര്‍ക്ക്- മൂന്നാറില് ആറു കിലോമീറ്റര്. മൂന്നാര് ടൗണില് നിന്നു സഞ്ചാരികളെ എത്തിക്കാന് നാലു കെഎസ്ആര്‍ടിസി ബസുകള് ട്രിപ്പ് നടത്തും. ചാര്‍ജ് 20 രൂപ. ഇതോടൊപ്പം പത്തു ജീപ്പുകള്‍ക്കും പോലീസ് സര്‍വീസ് നടത്താന് അനുമതി നല്‍കിയിട്ടുണ്ട്. ഇരവികുളം നാഷണല് പാര്‍ക്കിനുള്ളിലേക്കു വനംവകുപ്പിന്റെ വാഹനത്തില് പാര്‍ക്കിനുള്ളിലേക്കു കൊണ്ടുപോകും. മുതിര്‍ന്നവര്‍ക്കു 120 രൂപയും കുട്ടികള്‍ക്ക് 90 രൂപയും വിദേശികള്‍ക്ക് 400 രൂപയുമാണ് പാര്‍ക്ക് സന്ദര്‍ശിക്കാനുള്ള നിരക്ക്. വീഡിയോ കാമറയ്ക്കും 315 രൂപയും സ്റ്റില് ക്യാമറയ്ക്കു 40രൂപയും നല്‍കണം. നിലവില് 3500 പേര്‍ക്കാണ് പാര്‍ക്കില് പ്രവേശനം അനുവദിക്കുക. 75 ശതമാനം ടിക്കറ്റുകള് ഓണ്‍ലൈനിലൂടെയും 25 ശതമാനം ടിക്കറ്റുകള് കൗണ്ടര് വഴിയും നല്‍കും. ടിക്കറ്റ് ഓണ്‍ലൈനില് ബുക്കുചെയ്യാനുള്ള സൈറ്റുകള് http://www.munnarwildlife.com , http://www.eravikulamnationalpark.com.\nമൂന്നാറില് നിന്ന് 21 കിലോമീറ്റര് അകലയുള്ള സൂര്യനെല്ലിയില് എത്തിയശേഷം അവിടെനിന്ന് ഓഫ് റോഡ് ജീപ്പില് പന്ത്രണ്ടു കിലോമീറ്റര് യാത്ര ചെയ്താല് കൊളുക്കുമലയിലെത്തും. ഒരു ജീപ്പിന് 2000 രൂപയാണ് നിരക്ക്. ഏഴുപേര്‍ക്കു വരെ പരമാവധി സഞ്ചരിക്കാം. ഡിടിപിസിയുടെ അംഗീകാരമുള്ള വാഹനങ്ങള് മാത്രമാണ് സര്‍വീസ് നടത്തുക.\nനീലക്കുറിഞ്ഞി പൂത്ത് നിൽക്കുന്ന കൊളുക്കുമല\nസഞ്ചാരികള്‍ക്ക് സൂര്യനെല്ലിയിലെത്താന് തൊടുപുഴ, ചെറുതോണി, കട്ടപ്പന, മൂന്നാര് എന്നിവിടങ്ങളില് നിന്നു ഡിടിപിസി ഏര്‍പ്പെടുത്തുന്ന ട്രാവലറുകളും ബുക്ക് ചെയ്യാം. ഫോണ്: 04862 232248, 9048634155, 04865 231516.\nWeb Title: Everything you need to know before seeing neela kurinji


ബാലണ് ദി ഓര് പുരസ്‌കാരം ക്രൊയേഷ്യന് താരം ലൂക്കാ മോഡ്രിച്ചിന് – Malanad Online\nFriday, April 19, 2019 18:16:07\nപാരിസ്: കഴിഞ്ഞ വര്‍ഷത്തെ മികച്ച ഫുട്‌ബോള് താരത്തിനുള്ള ബാലണ് ദി ഓര് പുരസ്‌കാരം ക്രൊയേഷ്യന് താരവും റയല് മാഡ്രിഡ് മിഡ് ഫില്‍ഡറുമായ ലൂക്കാ മോഡ്രിച്ചിന്. ചരിത്രത്തിലാദ്യമായി നല്‍കുന്ന മികച്ച വനിതാ താരത്തിനുള്ള ബാലണ് ദി ഓര് പുരസ്‌കാരം നെതര്‍ലന്‍ഡ് താരം അദ ഹെര്‍ഗല് സ്വന്തമാക്കിയപ്പോള് മികച്ച യുവകളിക്കാരനുള്ള പുരസ്‌കാരം ഫ്രഞ്ച് താരം കിലിയന് എംബാപ്പെ നേടി. ഫ്രാന്‍സ് ഫുട്‌ബോള് മാസിക നല്‍കുന്ന പുരസ്‌കാരം പാരിസില് നടന്ന ചടങ്ങില് മോഡ്രിച്ച് ഏറ്റുവാങ്ങി.\n2008 മുതല് ലയണല് മെസ്സിയും ക്രിസ്റ്റ്യാനോ റൊണാള്‍ഡായോ മാത്രം സ്വന്തമാക്കിയ പുരസ്‌കാരത്തിനാണ് പത്ത് വര്‍ഷത്തിന് ശേഷം പുതിയ അവകാശിയെത്തുന്നത്. 2007ല് കക്കയാണ് മെസ്സിയും റൊണാള്‍ഡോയുമല്ലാതെ പുരസ്‌കാരം നേടിയ അവസാനത്തെയാള്. ലോകമെങ്ങും നിന്നുള്ള സ്‌പോര്‍ട്‌സ് ജേണലിസ്റ്റുകള് വോട്ടെടുപ്പിലൂടെയാണ് മുപ്പതംഗ പട്ടികയില് നിന്ന് ജേതാവിനെ തെരഞ്ഞെടുത്തത്.\nഒക്ടോബറില് പ്രഖ്യാപിച്ച സാധ്യതാപട്ടികയില് മെസ്സി അടക്കം 30 താരങ്ങളുണ്ടെങ്കിലും മോഡ്രിച്ചിനെ കൂടാതെ റൊണാള്‍ഡോയും അന്റോയിന് ഗ്രീസ്മാനുമാണ് മൂന്നിലെത്തിയത്. പുരസ്‌കാരം നേടാന് ആഗ്രഹമുണ്ടെന്ന് പലവട്ടം തുറന്നുപറഞ്ഞ ഗ്രീസ്മാന് പക്ഷേ അന്തിമ പ്രഖ്യാപനത്തില് നിരാശനാവേണ്ടി വന്നു. റൊണാള്‍ഡോ രണ്ടാം സ്ഥാനത്ത് എത്തി. സൂപ്പര്‍താരം മെസ്സി അഞ്ചാം സ്ഥാനത്തേക്ക് പിന്തള്ളപ്പെട്ടത് അര്‍ജന്റീനന് താരത്തിന്റെ ആരാധകര്‍ക്കും നിരാശയായി. ഫിഫ ബെസ്റ്റ് പ്ലെയറും യൂറോപ്യന് ഫുട്‌ബോളര് ഒഫ് ദ ഇയര് പുരസ്‌കാരവും നേടിക്കഴിഞ്ഞ മോഡ്രിച്ച് തന്നെ പുരസ്‌കാരം സ്വന്തമാക്കുമെന്നായിരുന്നു പന്തയക്കാരില് ഭൂരിപക്ഷത്തിന്റെയും പ്രവചനം.\n« വനിതാ മതില്: പിണറായി വെള്ളാപ്പള്ളിയെ വെള്ളപൂശിയെന്ന് സുധീരന് (Previous)\n(Next) ശബരിമലയിലെ സൗകര്യങ്ങള് വിലയിരുത്താനെത്തിയ മൂന്നംഗ നിരീക്ഷക സംഘം ഇന്ന് സന്നിധാനത്തെത്തും »


കഥാസംഗ്രഹം – കഥകളി ഇൻഫോ\nദമയന്തിയെ ഉപേക്ഷിച്ച് ഏകനായി വനത്തിലൂടെ നടന്നുപോകുന്ന നളൻ്റെ വിചാരപ്പദം ആണ് ഇത്. ദേവന്മാരോട് നന്മയ്ക്കായി പ്രാർത്ഥിച്ച്, അവസാനം ദമയന്തിയേയും നമിക്കുന്നു. തത്വചിന്താപരമായി തൻ്റെ ജീവിതത്തിൽ കഴിഞ്ഞ സംഭവങ്ങൾ ഓർക്കുകയാണ്.\nനളൻ വീണ്ടും വനത്തിലൂടെ ഒറ്റയ്ക്ക് നടക്കുന്നു. വനത്തിൻ്റെ ഭീകരതയും മറ്റും കണ്ട് വീണ്ടും തത്വചിന്തകൾ നളൻ്റെ മനസ്സിലേക്ക് വരുന്നു. മറ്റൊരു ആത്മഗതം.\nരംഗം3& 4\nതളർന്നും വിചാരം കലർന്നും കാട്ടിലെ പുൽമേട്ടിൽകിടന്നും അങ്ങനെ വനത്തിലൂടെ ദിവസങ്ങളായി സഞ്ചരിക്കുന്ന നളൻ ഒരു സ്ഥലത്ത് എത്തിയപ്പോൾ കാട്ടിൽ കാട്ടുതീ കാണുന്നു. കാട്ടുതീയുടെ നടുക്കിൽ നിന്ന് തീയ്യിൽ നിന്നും രക്ഷിക്കാനായി നളനെ വിളിച്ച് കരയുന്ന ഒരു ശബ്ദം കേൾക്കുന്നു. നളൻ ഉടൻ ഭയപ്പെടണ്ടാ എന്ന് പറഞ്ഞ് കാട്ടുതീയിനുള്ളിലേക്ക് കടന്ന് ആ ശബ്ദത്തിനുടമയോട്, കണ്ടാൽ ഒരു പാമ്പാണ്, നീ ആരാണ് എങ്ങിനെ തീയ്യിൽ പെട്ടു, എൻ്റെ പേരുവിളിച്ച് കരയാനെന്ത് കാരണം എന്നൊക്കെ ചോദിക്കുന്നു. നളൻ കാർക്കോടകനെ തീയ്യിൽ നിന്നും രക്ഷിക്കുന്നു. കാർക്കോടകൻ കഥകൾ എല്ലാം പറയുന്നു. കാർക്കോടകൻ നളനെ കടിയ്ക്കുന്നു. നളൻ്റെ രൂപം എല്ലാം മാറുന്നു. ശേഷം കാർക്കോടകൻ നളനു രണ്ട് വസ്ത്രം കൊടുക്കുന്നു, ആ വസ്ത്രം ധരിച്ചാൽ പഴയരൂപം പ്രാപിക്കുമെന്നും പറയുന്നു. കടിച്ചത്, നളനെ അല്ല, നളനെ ബാധിച്ച കലിയെയാണെന്നും ആ കലി ഇപ്പോൾ തൻ്റെ വിഷം കൊണ്ട് എരിയുകയാണെന്നും പറയുന്നു. കാർക്കോടകൻ നളനോട്, ബാഹുകനെന്ന പേരിൽ സാകേതരാജ്യത്തിൽ പോയി ഋതുപർണ്ണരാജാവിന്റെ തേരാളിയായി കഴിയാൻ ഉപദേശിക്കുന്നു. ശേഷം എല്ലാം നളനുമംഗളമായി ഭവിയ്ക്കുമെന്നും പറഞ്ഞ് കാർക്കോടകൻ മറയുന്നു. മറയുന്നതിനു മുൻപ് നളൻ്റെയും കാർക്കോടകൻ്റെയും കഥകളെ നിത്യമായി ചിന്തിയ്ക്കുന്നവനു അത്യന്തം ആഹ്ലാദം ലോകത്തിൽ സംഭവിയ്ക്കും എന്നു കൂടെ പറയുന്നുണ്ട്.\nകാർക്കോടകൻ്റെ ഉപദേശപ്രകാരം നളൻ ഋതുപർണ്ണരാജധാനിയിൽ എത്തി അവിടെ ഋതുപർണ്ണൻ്റെ പാചകക്കാരനായും കുതിരക്കാരനായും കഴിയുന്നു.\nഅങ്ങനെ ഋതുപർണ്ണരാജ്യത്ത് ബാഹുകൻ കഴിയുന്ന ഒരു ദിവസം, സ്വഗൃഹത്തിൽ ശാന്തനായി ഇരിക്കുന്ന ഒരു രാത്രി, ദമയന്തിയെ പറ്റിയുള്ള അതികഠിനമായ ആലോചനയാൽ, ബാഹുകനിൽ നിന്നും ഒരു വാങ്മയമാകുന്ന നിലാവ് ആവിർഭവിച്ചു. (മനോഹരമായ ഒരു ചിന്ത, വാക്കുകൾ ആയി ബാഹുകൻ അറിയാതെ തന്നോട് തന്നെ പറഞ്ഞു എന്ന് അർത്ഥം.) അത് കേട്ട് ഒപ്പം കിടക്കുന്ന ജീവലവാർഷ്ണേയന്മാർ ആരെ പറ്റി ഓർത്താണ് ബാഹുകൻ കരയുന്നത്, ആരാണ് ആ സുന്ദരി എന്നൊക്കെ ചോദിക്കുന്നു. ബാഹുകൻ സത്യം പറയാതെ ഒഴിവുകഴിവ് പറഞ്ഞ് മാറുന്നു. സാകേതവാസിനി നിജാകാരഗോപിനി ഈ ദണ്ഡകത്തിൽ പറയുന്നത്, അപ്പോൾ നിഷധരാജൻ സാകേതത്തിൽ സ്വന്തം സ്വരൂപം മറച്ചവനും ദുഃഖിതനുമായിരിക്കെ, സാഹസികനായ അവനെ സകലദിക്കിലും വേഗം അന്വോഷിക്കുവിൻ എന്ന ഭീമരാജാവിൻ്റെ കല്പനയാൽ ബ്രാഹ്മണർ കാൽ നടയായി സഞ്ചരിച്ചു. ദുഃഖം കൊണ്ട് തളർന്നവളും ദമനൻ, ദമൻ, ദാന്തൻ എന്നിവരുടെ സഹോദരിയുമായ ദമയന്തി ആ ബ്രഹ്മണരോട് ഇങ്ങനെ പറഞ്ഞു. എല്ലാ രാജാക്കൻമാരുടെയും സഭകളിൽ ഒരു പ്രാവശ്യം, വിനോദത്തിനായി പ്രയോഗിക്കുന്നു എന്ന മട്ടിൽ ഒളിവിൽ ഒരു ചൊല്ല് പറയുക, ഇപ്രകാരമുള്ള വാക്കിന് ഒരുത്തൻ മറുമൊഴി പറഞ്ഞാൽ ഉടനെ നിങ്ങൾ ഇവിടെ വന്ന് പറയണം. ഇങ്ങനെ ദമയന്തിയുടെ വാക്കുകേട്ട് പുറപ്പെട്ട പലരിൽ ഒരുവൻ (പർണ്ണാദൻ) ഋതുപർണ്ണസവിധത്തിൽ അതു പറഞ്ഞു.\nപർണ്ണാദൻ തിരിച്ച് വന്ന് ഋതുപർണ്ണരാജധാനിയിൽ നിന്നും ഒരുത്തൻ തൻ്റെ വാക്യത്തിനു മറുപടി പറഞ്ഞതായി ദമയന്തിയെ അറിയിക്കുന്നു. ശേഷം വിവരങ്ങൾ എല്ലാം അറിയിച്ച് ദമയന്തിയുടെ പക്കൽ നിന്ന് ധനവും, ഗോധനവും മറ്റും വീണ്ടും ഇരന്നുവാങ്ങി, പർണ്ണാദൻ രംഗംവിടുന്നു.\nദമയന്തി തൻ്റെ അമ്മയുടെ അടുത്ത് ചെന്ന് ദുഃഖങ്ങൾ പറയുന്നു. ഒപ്പം പർണ്ണാദൻ പറഞ്ഞ വിവരങ്ങളും പറഞ്ഞ് അമ്മയുടെ ഉപദേശം ആരായുന്നു. മറ്റൊരു ബ്രാഹ്മണനെ (സുദേവൻ) ഋതുപർണ്ണരാജധാനിയിലേക്ക് അയക്കാനായി അമ്മയുടെ അനുവാദം ദമയന്തി വാങ്ങുന്നു.\nദമയന്തി സുദേവനോട് ഉടനെ അച്ഛൻ പോലും അറിയാതെ, ഋതുപർണ്ണരാജധാനിയിൽ പോയി തൻ്റെ രണ്ടാംവിവാഹ വാർത്ത അറിയിക്കാനായി ആവശ്യപ്പെടുന്നു. സമർത്ഥനായ സുദേവൻ രണ്ടാം വിവാഹം നാളെ എന്ന് അവിടെപോയി പറയാം എന്ന് സമ്മതിയ്ക്കുന്നു.\nഋതുപര്‍ണ്ണൻ്റെ രാജധാനിയില് ചെന്ന സുദേവന്, ബാഹുകൻ്റെ സാന്നിദ്ധ്യത്തില് ദമയന്തിയുടെ രണ്ടാം വിവാഹ വാര്‍ത്ത (വ്യാജ്യം) അറിയിക്കുന്നു. ഋതുപർണ്ണൻ ബാഹുകനെ വിളിച്ച് തിടുക്കത്തിൽ കുണ്ഡിനത്തിലേക്ക് യാത്രയാകാനായി തേരുതയ്യാറാക്കൻ പറയുന്നു. തേർ ഒരുക്കാനെന്നു പറഞ്ഞ് ബാഹുകൻ തിരിഞ്ഞ് വീണ്ടും രംഗത്തിലിരിക്കുന്നു. ഋതുപർണ്ണനും വാർഷ്ണേയനും മാറിപ്പോരുന്നു.\nഈ രംഗം ബാഹുകൻ തേർത്തട്ടിൽ ഇരുന്ന് ദമയന്തിയുടെ രണ്ടാം വിവാഹവാർത്തയെ പറ്റി ആലോചിച്ച് കരയുന്നതാണ്. പ്രസിദ്ധമായ ‘മറിമാൻകണ്ണി മൗലിയുടെ..’ എന്ന പദം. പദാവസാനം ഋതുപർണ്ണനും ബാഹുകനും വാർഷ്ണേയനും തേരിൽ കയറി യാത്ര തുടങ്ങുന്നു. രഥവേഗം കണ്ട് അത്ഭുതപ്പെടുന്ന വാർഷ്ണേയൻ ബാഹുകൻ നളൻ തന്നെ എന്ന് വിചാരിച്ച് ഉറപ്പിക്കുന്നു. രഥവേഗം കണ്ട് ഋതുപർണ്ണനും അത്ഭുതപരതന്ത്രനാകുന്നു. അതിനിടയ്ക്ക് ഋതുപർണ്ണൻ്റെ മേൽമുണ്ട് താഴെ വീഴുന്നു. രഥം പെട്ടെന്ന് നിർത്തി മേൽമുണ്ട് എടുക്കാനായി ഋതുപർണ്ണം ബാഹുകനോട് പറയുന്നു. രഥം നിർത്തുന്നു. സന്ധ്യയ്ക്ക് മുൻപ് കുണ്ഡിനത്തിൽ എത്തണമെങ്കിൽ പെട്ടെന്ന് പോകണം, വീണ മേൽമുണ്ട് അടുത്തൊന്നും അല്ല ബഹുയോജന പിന്നിലാണ് എന്ന് ബാഹുകൻ അറിയിക്കുന്നു. മുന്നിൽ കാണുന്ന താന്നിമരത്തിൽ മൂന്ന് ലക്ഷത്തിമുപ്പതിനായിരം ഇലകൾ ഉണ്ട്, വിശ്വാസം വരുന്നില്ലെങ്കിൽ അവിടെ പോയി ഇലകൾ എണ്ണിനോക്കാൻ ബാഹുകനോട്, ഋതുപർണ്ണൻ ആവശ്യപ്പെടുന്നു. അത് പ്രകാരം ബാഹുകൻ താന്നിമരച്ചുവട്ടിൽ പോയി എണ്ണിനോക്കി കൃത്യമെന്ന് കണ്ട് അത്ഭുതപ്പെടുന്നു. ഋതുപർണ്ണനു അശ്വഹൃദയം ബാഹുകൻ ഉപദേശിക്കുന്നു. തിരിച്ച് നളനു അക്ഷഹൃദയം ഋതുപർണ്ണനും ഉപദേശിക്കുന്നു. അക്ഷഹൃദയം പഠിച്ചതോടെ ബാഹുകൻ്റെ ശരീരത്തിൽ നിന്നും കലി പുറത്ത് വരുന്നു.\nദേഹത്ത് നിന്ന് പുറത്ത് വന്ന കലിയെ വധിക്കാൻ നളൻ ശ്രമിക്കുന്നു. കലി മാപ്പപേക്ഷിക്കുന്നു. നളൻ ഇനി ആരേയും ഉപദ്രവിക്കരുത് എന്ന് കൽ‌പ്പിച്ച് ക്ഷമിച്ച് കലിയെ വെറുതെ വിടുന്നു. ശേഷം മൂവരും ചേർന്ന് കുണ്ഡിനത്തിലേക്കുള്ള യാത്ര തുടരുന്നു.\nനളൻ – പച്ച\nകാർക്കോടകൻ – പ്രത്യേക തേപ്പ്\nബാഹുകൻ (കാർക്കോടക ദംശനമേറ്റ് കറുത്ത നളൻ) – പച്ച (നീലവസ്ത്രം)\nഋതുപർണ്ണൻ – പച്ച\nദമയന്തി – സ്ത്രീവേഷം\nദമയന്തിയുടെ അമ്മ – സ്ത്രീവേഷം


union minister shripad naik wife died in car accident wife, shripad injured in karnataka | കേന്ദ്രമന്ത്രി ശ്രീപദ് നായിക്കിന്റെ കാര് അപകടത്തില്‍പ്പെട്ടു; വാഹനാപകടത്തില് ഭാര്യ മരിച്ചു - Malayalam Oneindia\nPublished: January 11 2021, 22:49 [IST]\nന്യൂഡല്‍ഹി; കേന്ദ്ര മന്ത്രി ശ്രീപദ് നായിക്കിന്റെ വാഹനം അപകടത്തില് പെട്ട് അദ്ദേഹത്തിന്റെ ഭര്യയും പഴ്‌സനല് സെക്രട്ടറിയും മരിച്ചു. കേന്ദ്ര മന്ത്രിക്കും പരിക്കുണ്ട്. കര്‍ണാടകയിലെ അങ്കോല ജില്ലയിലായിരുന്നു അപകടം. വാഹനം പൂര്‍ണ്ണമായും നശിച്ചെന്ന് പൊലീസ് പറഞ്ഞു.\nമൂവരും സഞ്ചരിച്ച കാറാണ് അപകടത്തില്‍പെട്ടത്. ആശുപത്രിയില് പ്രവേശിക്കപ്പെട്ട ശേഷമായിരുന്നു രണ്ട് പേരുടേയും മരണം. 68കാരനായ ശ്രീപദ് നോര്‍ത്ത് ഗോവയില് നിന്നുള്ള എംപിയാണ്. ഗോവ മുഖ്യമന്ത്രി പ്രമോദ് സാവന്തിനെ വിളിച്ച പ്രധാനമന്ത്രി നരേന്ദ്ര മോദി, അദ്ദേഹത്തിന് ശരിയായ ചികിത്സ ഉറപ്പാക്കണമെന്ന് ആവശ്യപ്പെട്ടു.\naccident union minister car accident കേന്ദ്രമന്ത്രി വാഹനാപകടം death\nunion minister shripad naik wife died in car accident wife, shripad injured in karnataka\nStory first published: Monday, January 11, 2021, 22:49 [IST]


ലോഡ്ഷെഡിംഗ് പിന്‍വലിച്ചു | Loadshedding withdrawn - Malayalam Oneindia\n2 min ago ചിദംബരം വീണ്ടും സിബിഐ കസ്റ്റഡിയില്.... ഓഗസ്റ്റ് 26 വരെ കസ്റ്റഡി അനുവദിച്ച് സുപ്രീം കോടതി!!\n8 min ago മ‍ഞ്ഞുരുകി: പാക് വ്യോമപാത വഴി മോദി പറന്നു... ബാലക്കോട്ട് ആക്രമണത്തിന് ശേഷം ആദ്യം!!\n52 min ago ചിദംബരത്തിന് നേരിട്ട് വാദിക്കാൻ അനുമതി നൽകി കോടതി; സോളിസിറ്റർ ജനറലിന്റെ എതിർപ്പ് മറികടന്ന് നടപടി\n53 min ago അറസ്റ്റിന് കാരണം ജാമ്യമില്ലാ വാറന്റ്, ചിദംബരം സഹകരിക്കുന്നില്ല, സിബിഐ വാദങ്ങള് ഇങ്ങനെ\nLifestyle ഗുരുവായൂരപ്പന്റെ നടയിൽ വിവാഹം,ദീർഘമാംഗല്യം ഫലം\nSports ആഷസ് ടെസ്റ്റ്: ഓസീസിനെ ബാറ്റിങ്ങിന് ക്ഷണിച്ച് ഇംഗ്ലണ്ട്, ആര്‍ച്ചര് വിക്കറ്റുവേട്ട തുടങ്ങി\nAutomobiles വെന്യു 1.5 ലിറ്റര് ഡീസല് വകഭേതം പുറത്തിറക്കാൻ ഹ്യുണ്ടായി\nPublished: October 26 2000, 23:53 [IST]\nതിരുവനന്തപുരം: സംസ്ഥാനത്ത് ലോഡ്ഷെഡിംഗ് പിന്‍വലിച്ചു. നവംബര് ഒന്നു മുതല് ലോഡ്ഷെഡിംഗ് ഒഴിവാക്കുമെന്ന് ഒക്ടോബര് 26 വ്യാഴാഴ്ച വൈദ്യുതിമന്ത്രി എസ് ശര്‍മ്മ വാര്‍ത്താസമ്മേളനത്തില് അറിയിച്ചു. 1996 ജനുവരിയില് നിലവില് വന്ന അരമണിക്കൂര് ലോഡ്ഷെഡിംഗാണ് ഇതോടെ ഇല്ലാതാകുന്നത്.\nനേരത്തേ വ്യവസായസ്ഥാപനങ്ങള്‍ക്കേര്‍പ്പെടുത്തിയിരുന്ന പവര്‍കട്ടും പിന്‍വലിച്ചിരുന്നു. ഇപ്പോള് ലോഡ്ഷെഡിംഗും പിന്‍വലിച്ചതോടെ പവര്‍കട്ടും ലോഡ്ഷെഡിംഗുമില്ലാത്ത ഏക ദക്ഷിണേന്ത്യന് സംസ്ഥാനമായി കേരളം മാറിയിരിക്കുകയാണെന്ന് മന്ത്രി ശര്‍മ ചൂണ്ടിക്കാട്ടി.\nനാലു വര്‍ഷത്തിനുള്ളില് കേരളം വൈദ്യുതികാര്യത്തില് സ്വയംപര്യാപ്തമാകുമെന്ന് മന്ത്രി ശര്‍മ പറഞ്ഞു. വൈദ്യുതിയുടെ ഉത്പാദനത്തിലും പ്രസാരണത്തിലും വിതരണത്തിലും സ്വീകരിച്ച വിവിധ നടപടികള് മൂലമാണിത്. കഴിഞ്ഞ നാലു വര്‍ത്തിനുള്ളില് വൈദ്യുതി മേഖലയില് സംസ്ഥാനം കുതിച്ചുചാട്ടം നടത്തിയതായി മന്ത്രി അവകാശപ്പെട്ടു. കേരളത്തിന്റെ വൈദ്യുതോത്പാദന വളര്‍ച്ചാനിരക്ക് 72 ശതമാനമാണ്. ദേശീയതലത്തില് ഇത് 18.5 ശതമാനം മാത്രമാണ്.\nവൈദ്യുതി ചാര്‍ജ് വര്‍ദ്ധിപ്പിക്കുന്നത് സംബന്ധിച്ച് ആലോചിക്കുന്നില്ലെന്നും മന്ത്രി അറിയിച്ചു. അടുത്ത മാസം മുതല് സംസ്ഥാനത്തൊട്ടാകെ സ്പോട്ട് ബില്ലിംഗ് സംവിധാനം ഏര്‍പ്പെടുത്തും. ഇന്ത്യയില് ഈ സംവിധാനം നടപ്പാക്കുന്ന ആദ്യ സംസ്ഥാനം കേരളമാണ്.\nmalayalam news loadshedding\nStory first published: Thursday, October 26, 2000, 23:53 [IST]


Questions from SCERT Text Book - 01 - Kerala PSC Malayalam GK Questions\nHome / TEXT BOOK NOTES / Questions from SCERT Text Book - 01\nQuestions from SCERT Text Book - 01\nHARI Mash January 16, 2017 TEXT BOOK NOTES\n1. ലോകത്തിലെ ആദ്യത്തെ ഔദ്യോഗിക നാണയം?\nAnswer :- ലിഡിയയിലെ ഇലക്ട്രോ സ്റ്റാറ്റർ\n2. ഡാറിക് ഏത് രാജ്യത്തെ പുരാതന നാണയമാണ്?\nAnswer :- പേർഷ്യ\n3. ഔൾ ഏത് രാജ്യത്തെ പുരാതന നാണയമാണ്?\nAnswer :- ആതൻസ്\n4. ഇന്ത്യയുടെ നാണയങ്ങളിൽ നിന്നും 'നയ' എന്ന വിശേഷണം ഒഴിവാക്കിയ വർഷം ?\n5. സ്വതന്ത്ര്യ ഇന്ത്യയിൽ നാണയ നിയമം നിലവിൽ വന്ന വർഷം ?\nAnswer :- 1955\n6. മൗണ്ട് ബാറ്റൺ ഇന്ത്യയുടെ വൈസ്രോയിയായി ചുമതലയേറ്റ വർഷം ?\nAnswer :- 1947\n7. ചിറ്റഗോഗ് ആയുധപ്പുര ആക്രമണം ആരുടെ നേതൃത്വത്തിൽ ആയിരുന്നു നടത്തിയത്?\nAnswer :- സൂര്യ സെൻ\n8. ചിറ്റഗോങ് ആയുധപ്പുര ആക്രമണം നടന്നത് എന്നാണ്?\nAnswer :- 1930 ഏപ്രിൽ 18\n9. 1913-ൽ ഗദ്ദാർ പാർട്ടി രൂപവത്കരിച്ചത് ആരാണ്?\nAnswer :- ലാലാ ഹാർദയാൽ\n10. കാക്കോരി ഗൂഡാലോചന കേസ് ആരുടെ നേതൃത്വത്തിൽ ആയിരുന്നു?\nAnswer :- രാം പ്രസാദ് ബിസ്മിൽ\nBy HARI Mash at January 16, 2017


pakistan lost3and half talented in last 10 years-says harsha Bhogle | കഴിഞ്ഞ പത്ത് വർഷത്തിനിടയിൽ പാക്കിസ്ഥാൻ ക്രിക്കറ്റ് നഷ്ടപ്പെടുത്തിയത് മൂന്നര പ്രതിഭകളെയെന്ന് ഭോഗ്‌ലെ; എല്ലാവരും കളംവിട്ടത് പ്രതിഭയോട് നീതി പുലർത്താതെ; മുഹമ്മദ് ആസിഫ് പല ബാറ്റ്‌സ്മാന്മാരെയും വിളപ്പിച്ച ബോളറെന്നും ഭോഗ്‌ലെ? ആരാണ് ആ 'അര' എന്ന് അറിയേണ്ടെ? - MarunadanMalayali.com\nഅരുവിക്കര ഡാമിന്റെ ഷട്ടറുകൾ തുറന്നു; കരമനയാർ തീരത്തുള്ളവർക്ക് ജാഗ്രതാ നിർദ്ദേശം; സംസ്ഥാനത്ത് അടുത്ത മൂന്ന് ദിവസം ശക്തമായ മഴക്ക് സാധ്യതയുണ്ടെന്നാണ് കാലാവസ്ഥ നിരീക്ഷണ കേന്ദ്രം; അറബിക്കടലിൽ ന്യൂനമർദ്ദം രൂപപ്പെടാൻ സാധ്യതയെന്നും റിപ്പോർട്ടുകൾ; തിരുവനന്തപുരത്ത് യെല്ലോ അലർട്ട് പ്രഖ്യാപിച്ചു\nസംസ്ഥാനത്തെ സ്കൂളുകൾ ജൂൺ ഒന്നിന് തുറക്കില്ല; അധ്യായനം ആരംഭിക്കുന്നത് വരെ അദ്ധ്യാപകരും കുട്ടികളും സ്കൂളുകളിൽ വരേണ്ടതില്ലെന്നും ക്യു.ഐ.പി മേൽനോട്ട സമിതി\nജലനിരപ്പ് ഉയർന്നതോടെ പെരിയാറിലെ ഭൂതത്താൻകെട്ട് അണക്കെട്ട് തുറന്നു; അണക്കെട്ടിന്റെ മൂന്ന് ഷട്ടറുകൾ ഉയർത്തിയത് 50 സെന്റിമീറ്ററുകൾ വീതം; ഉച്ചകഴിഞ്ഞ് 2.45ന് ഷട്ടറുകൾ ഉയർത്തിയതോടെ ഒരു സെക്കന്റിൽ പുറത്തേക്ക് പ്രവഹിക്കുന്നത് 120 ക്യുമിക്സ് വെള്ളം; വൃഷ്ടിപ്രദേശങ്ങളിൽ മഴ കനത്താൽ ആനയിറങ്ങൽ, പൊന്മുടി, കല്ലാർകുട്ടി ഡാമുകളും തുറക്കേണ്ടി വരുമെന്ന് വൈദ്യുതി വകുപ്പ്; ഡാം തുറക്കുമ്പോൾ നാശനഷ്ടങ്ങൾ ഉണ്ടാകാതിരിക്കാനുള്ള നടപടികൾ അവലേകന യോഗത്തിൽ ചർച്ച ചെയ്തു\nഇന്ത്യ-ചൈന അതിർത്തി തർക്കത്തിൽ ഇടപെട്ട് ഐകൃരാഷ്ട്ര സംഘടനയും; ഇരു രാജ്യങ്ങളും തമ്മിൽ ഉടലെടുത്തിരിക്കുന്ന പ്രശ്‌നങ്ങൾ ഒഴിവാക്കണം; സംഘർഷത്തിലേക്ക് പോകരുത്; ഇരുരാജ്യങ്ങൾക്കും താൽപര്യമുള്ള ആളിനെ മദ്യസ്ഥനാക്കുമെന്നും യു.എൻ\nMay 03, 2020 | 07:08 AM IST | Permalink\nന്യൂഡൽഹി: കാലങ്ങളായി എണ്ണമറ്റ പ്രതിഭാ ധനരായ നിരവധി കളിക്കാരുള്ള ടീമാണ് പാക്കിസ്ഥാന്റേത്. പ്രതിഭാധനരായ താരങ്ങൾ അനവധിയുണ്ടായിട്ടും ലോക ക്രിക്കറ്റിൽ അതിന്റെ നേട്ടമുണ്ടാക്കാൻ പാക്കിസ്ഥാന് കഴിഞ്ഞിട്ടുമില്ല. നിരവധി ലോക താരങ്ങൾ പാക്കിസ്ഥാന്റെ ക്രിക്കറ്റ് താരങ്ങളെ പ്രശംസിച്ച് രംഗത്തെത്തിയിട്ടുണ്ട്. എന്നാൽ എന്തുകൊണ്ടാണ് അവരെല്ലാവരും വിചാരിച്ചത്ര നേട്ടം ലോക ക്രിക്കറ്റിൽ ഉണ്ടാക്കാതിരുന്നതെന്നും പലരും അത്ഭുതത്തോടെയാണ് നോക്കി കാണുന്നത്. എന്നാൽ പലരുടേയും നീതി പുലർത്താത്ത സമീപനമാണ് അവരെ ക്രിക്കറ്റ് ലോകത്ത് നിന്നും പടിയിറക്കിയതെന്നാണ് വിദഗ്ദാഭിപ്രായം.\nപ്രതിഭകൾക്കു ജന്മം നൽകുന്ന കാര്യത്തിൽ 'ക്രിക്കറ്റിലെ ബ്രസീലാ' പാക്കിസ്ഥാനെന്ന് പാക്കിസ്ഥാന്റെ മുൻതാരം വസിം അക്രം അഭിപ്രായപ്പെട്ടിട്ടുണ്ട്. ഇതിനു പിന്നാലെയാണ് പാക്കിസ്ഥാന്റെ തന്നെ ഷോയ്ബ് അക്തറും മറ്റൊരു 'പ്രതിഭാ കമന്റു'മായി രംഗത്തെത്തിയത്. വീരേന്ദർ സേവാഗിനേക്കാൾ പ്രതിഭയുള്ള താരമായിരുന്നു പാക്കിസ്ഥാന്റെ മുൻ ഓപ്പണർ ഇമ്രാൻ നിസാറെന്നായിരുന്നു അക്തറിന്റെ നിരീക്ഷണം. പക്ഷേ സേവാഗിന്റെയത്ര ബുദ്ധിയില്ലാതെ പോയതാണ് നിസാറിനു തിരിച്ചടിയായതെന്നും അദ്ദേഹം ചൂണ്ടിക്കാട്ടി. ഇമ്രാൻ നിസാറിനെ വേണ്ടവിധത്തിൽ ഉപയോഗിക്കുന്നതിൽ പാക്കിസ്ഥാൻ ക്രിക്കറ്റ് ബോർഡും പരാജയപ്പെട്ടെന്ന് അക്തർ അഭിപ്രായപ്പെട്ടിരുന്നു.\nആരാധനാലയങ്ങളിൽ പ്രസാദം വിളമ്പുന്നതിനും അന്നദാനത്തിനും ഭക്ഷ്യ സുരക്ഷാ ലൈസൻസ് നിർബന്ധം; 'ഭോഗ്' പദ്ധതി കേരളത്തിൽ നടപ്പാക്കുന്നത് മാർച്ച് ഒന്നുമുതൽ; മാർച്ചിന് മുൻപ് ലൈസൻസ് എടുപ്പിക്കാനുള്ള ശ്രമം പുരോഗമിക്കുകയാണെന്നും പുതിയ നീക്കത്തിന് മികച്ച പ്രതികരണമാണെന്നും ഭക്ഷ്യ സുരക്ഷാ കമ്മീഷണർ\nവന്ദിച്ചില്ലെങ്കിലും നിന്ദിക്കരുത്? അഞ്ച് നഗരങ്ങളിൽ ഗോഡ്‌സെയുടെ പ്രതിമ സ്ഥാപിക്കാൻ ഉറച്ച് ഹിന്ദു മഹാസഭ\nഈ നിരീക്ഷണങ്ങൾക്കെല്ലാം പിന്നാലെ പാക്കിസ്ഥാൻ ക്രിക്കറ്റിന് നഷ്ടമായ പ്രതിഭകളെ ചൂണ്ടിക്കാട്ടി രംഗത്തെത്തിയിരിക്കുകയാണ് പ്രശസ്ത കമന്റേറ്ററും ക്രിക്കറ്റ് ജേർണലിസ്റ്റുമായ ഹർഷ ഭോഗ്‌ലെ. മുൻ പാക്കിസ്ഥാൻ താരവും കമന്റേറ്ററുമായ റമീസ് രാജയുമായി യുട്യൂബ് ചാനലിൽ നടത്തിയ സംഭാഷണത്തിലാണ് പാക്കിസ്ഥാന് നഷ്ടമായ 'മൂന്നര' പ്രതിഭകളെക്കുറിച്ച് ഭോഗ്‌ലെ സംസാരിച്ചത്. കഴിഞ്ഞ 10 വർഷത്തിനിടെ പ്രതിഭാധനരായ 'മൂന്നര' താരങ്ങളെയാണ് പാക്കിസ്ഥാനു നഷ്ടമായതെന്നാണ് ഭോഗ്‌ലെ പറഞ്ഞത്.\nമുഹമ്മദ് ആസിഫ്, മുഹമ്മദ് ആമിർ, ഉമർ അക്മൽ എന്നിവരാണ് പാക്കിസ്ഥാന് വേണ്ട വിധം പ്രയോജനപ്പെടുത്താൻ കഴിയാതെ പോയ ആ മൂന്ന് പ്രതിഭകളെന്നാണ് ഭോഗ്‌ലെ പറഞ്ഞത്.\nഇനി ആരാണ് ആ 'അര' പ്രതിഭയെന്നല്ലേ? പാക്കിസ്ഥാന്റെ ഓപ്പണറായ അഹമ്മദ് ഷെഹ്‌സാദാണ് ആ 'അര'. ചില മികച്ച പ്രകടനങ്ങളൊക്കെ നടത്തിയിട്ടുണ്ടെങ്കിലും തന്റെ പ്രതിഭയോട് പകുതി മാത്രം നീതി പുലർത്താനേ ഷെഹ്‌സാദിന് സാധിച്ചിട്ടുള്ളൂവെന്ന് ഭോഗ്‌ലെ അഭിപ്രായപ്പെട്ടു.\nരാജ്യാന്തര ക്രിക്കറ്റിൽ തങ്ങൾ നേരിട്ടിട്ടുള്ളതിൽ ഏറ്റവും ബുദ്ധിമുട്ടേറിയ ബോളറായി ഇപ്പോഴും പല ബാറ്റ്‌സ്മാന്മാരും കണക്കാക്കുന്നത് ആസിഫിനെയാണ്' . ഇക്കൂട്ടത്തിൽപ്പെടുന്ന രണ്ടാമൻ മുഹമ്മദ് ആമിറാണ്. ഒട്ടേറെ ടൂർണമെന്റുകളിൽ അദ്ദേഹം മികച്ച രീതിയിൽ ബോൾ ചെയ്തിട്ടുണ്ടെങ്കിലും തന്റെ പ്രതിഭയോടു നീതി പുലർത്താനായിട്ടുണ്ടെന്നു തോന്നുന്നില്ല. മൂന്നാമൻ ഉമർ അക്മൽ ആണ്. ബാക്കിയുള്ള പകുതി അഹമ്മദ് ഷെഹ്‌സാദും' ഭോഗ്ലെ പറഞ്ഞു.\nപാക്കിസ്ഥാൻ ക്രിക്കറ്റിന് വളരെയധികം പ്രതീക്ഷ നൽകി 2005ൽ അരങ്ങേറിയ മുഹമ്മദ് ആസിഫ് അഞ്ചു വർഷം കൊണ്ട് കളമൊഴിഞ്ഞുപോയി. ഇതിനിടെ കളിച്ചത് 23 ടെസ്റ്റും 38 ഏകദിനവും 11 ട്വന്റി20 മത്സരങ്ങളും മാത്രം. ടെസ്റ്റിൽ 106 വിക്കറ്റും ഏകദിനത്തിൽ 46 വിക്കറ്റും ട്വന്റി20യിൽ 13 വിക്കറ്റും വീഴ്‌ത്തി. പ്രതിഭയുള്ള താരമെങ്കിലും ഉത്തേജക, ഒത്തുകളി വിവാദങ്ങളിൽ കുടുങ്ങി അകാലത്തിൽ കരിയർ അവസാനിപ്പിക്കാനായിരുന്നു ആസിഫിന്റെ വിധി. സമാനമായ പാതകളിലൂടെ കടന്നുപോയവരാണ് മുഹമ്മദ് ആമിറും ഉമർ അക്മലും. ഒരാൾ ഒത്തുകളിക്ക് പിടിക്കപ്പെട്ട് ജയിൽ ശിക്ഷ പോലും അനുഭവിച്ചയാൾ. രണ്ടാമൻ ഇപ്പോൾ സമാനമായ കുറ്റത്തിന് വിലക്കപ്പെട്ടയാളും. പ്രതിഭയ്‌ക്കൊത്ത് കളിച്ചിരുന്നെങ്കിൽ സമകാലീന ക്രിക്കറ്റിലെ ഏറ്റവും മികച്ച പേസ് ബോളർ ആകേണ്ടിയിരുന്നയാളാണ് ആമിറെന്നാണ് വിദഗ്ധമതം. അക്മലും വളരെ പ്രതീക്ഷ നൽകിയ തുടക്കത്തിനുശേഷം വിവാദങ്ങളിൽ കുടുങ്ങുകയായിരുന്നു.\n15-ാം വയസ്സിൽ ഫസ്റ്റ് ക്ലാസ് ക്രിക്കറ്റിൽ അരങ്ങേറിയ ഷെഹ്‌സാദ് പലപ്പോഴും റിക്കി പോണ്ടിങ്ങുമായി താരതമ്യപ്പെടുത്തപ്പെട്ട വ്യക്തിയാണ്. അണ്ടർ 19 ക്രിക്കറ്റിൽ മിന്നും താരമായിരുന്നെങ്കിലും സീനിയർ ടീമിലെത്തിയപ്പോൾ പ്രതിഭയോടു നീതിപുലർത്താനായില്ല. 13 ടെസ്റ്റും 81 ഏകദിനവും 50 ട്വന്റി20 മത്സരങ്ങളുമാണ് കളിച്ചത്. മൂന്നു ഫോർമാറ്റിലും സെഞ്ചുറി നേടിയിട്ടുള്ള താരവുമാണ്. പക്ഷേ 2017ലാണ് ഇദ്ദേഹം ഏറ്റവും ഒടുവിൽ പാക്കിസ്ഥാനായി ഏകദിനവും ടെസ്റ്റും കളിച്ചത്. 2019 ഒക്ടോബറിലായിരുന്നു അവസാന രാജ്യാന്തര ട്വന്റി20 മത്സരം.


പണ്ഡർപൂർ വിഠോബാ ക്ഷേത്രം - വിക്കിപീഡിയ\nപണ്ഡർപൂർ വിഠോബാ ക്ഷേത്രം\nഇന്ത്യയിൽ മഹാരാഷ്ട്ര സംസ്ഥാനത്തെ സോലാപൂർ ജില്ലയിലുള്ള പണ്ഡർപൂർ പട്ടണത്തിൽ ഭീമാ നദിയുടെ പടിഞ്ഞാറേക്കരയിൽ സ്ഥിതിചെയ്യുന്ന പ്രസിദ്ധമായ ഒരു ഹൈന്ദവക്ഷേത്രമാണ് ശ്രീ വിഠോബാ-രുക്മിണീക്ഷേത്രം (മറാഠി: श्री विठोबा रुक्मिणि क्षेत्र). ശ്രീകൃഷ്ണഭഗവാന്റെ ഒരു രൂപഭേദമായി അറിയപ്പെടുന്ന വിഠോബയും പത്നിയായ രുക്മിണീദേവിയുമാണ് ക്ഷേത്രത്തിലെ മുഖ്യപ്രതിഷ്ഠകൾ. മഹാരാഷ്ട്രയിലെ ജാതിവിരുദ്ധ വൈഷ്ണവഭക്തിപ്രസ്ഥാനമായ വർക്കാരി പ്രസ്ഥാനത്തിന്റെ പ്രധാന ആരാധനാകേന്ദ്രമാണ് വിഠോബാക്ഷേത്രം. ക്ഷേത്രത്തിലെ പ്രധാന ഉത്സവങ്ങളായ ആഷാഢമാസത്തിലെ ശയന ഏകാദശിയ്ക്കും കാർത്തികമാസത്തിലെ ഉത്ഥാന ഏകാദശിയ്ക്കും ഇവർ ക്ഷേത്രത്തിലെത്താറുണ്ട്. ക്ഷേത്രത്തിലെ പ്രധാനമൂർത്തിയായ വിഠോബാഭഗവാൻ, വിഠലൻ, പാണ്ഡുരംഗൻ, ഹരി, നാരായണൻ എന്നീ പേരുകളിലും അറിയപ്പെടുന്നു.\nക്ഷേത്രത്തിന്റെ മുഖ്യ പ്രവേശനകവാടം. ഭക്തസന്ന്യാസിമാരായ നാംദേവിന്റെയും ചോകാമാലയുടെയും സമാധികൾ ഈ ഭാഗത്താണ്.\nപണ്ഡർപൂർ ശ്രീ വിഠോഭാ-രുക്മിണീക്ഷേത്രം\nവർക്കാരികളെക്കൂടാതെ കർണാടകയിലെ ഹരിദാസന്മാരും പുകഴ്ത്തിയിട്ടുണ്ട്. കർണാടകസംഗീതത്തിന്റെ പിതാമഹനായ പുരന്ദരദാസരടക്കം പലരും ഈ മൂർത്തിയോടുള്ള ആദരസൂചകമായി പേരിന്റെ കൂടെ 'വിഠല' എന്ന് ചേർത്തിട്ടുണ്ട്. കേരളീയ സംഗീതജ്ഞനായിരുന്ന ഷഡ്‌കാലഗോവിന്ദമാരാർ തന്റെ അവസാനകാലം ചെലവഴിച്ചതും ഇവിടെയാണ്. മറാഠികൾക്കിടയിൽ വിഠോബാഭഗവാന്റെ സ്ഥാനം താരതമ്യങ്ങൾക്കപ്പുറത്താണ്. മഹാരാഷ്ട്രയിൽ എല്ലായിടത്തുനിന്നും ഇവിടേയ്ക്ക് ഭക്തർ ഒഴുകിയെത്തുന്നു. ഇന്ത്യയിലെ മറ്റുഭാഗങ്ങളിൽ നിന്നുള്ളവരും കുറവല്ല. വിഠോബ പൊതുവേ ശ്രീകൃഷ്ണനായാണ് അറിയപ്പെടുന്നതെങ്കിലും മഹാവിഷ്ണു തന്നെയാണെന്നും, അതല്ല പരമശിവനാണെന്നും ബുദ്ധനാണെന്നും വാദങ്ങളുണ്ട്. മറാഠി ബ്രാഹ്മണരുടെ നേതൃത്വത്തിൽ കാർമ്മികപൂജകളും വർക്കാരികളുടെ നേതൃത്വത്തിൽ ആത്മീയപൂജകളും ഭഗവാന് നൽകിവരുന്നു. വാരാണസിയിൽ ഗംഗാനദി ഒഴുകും പോലെ പണ്ഡർപൂരിൽ ചന്ദ്രക്കലയുടെ ആകൃതിയിൽ ചുറ്റിയൊഴുകുന്ന ഭീമാനദി, തന്മൂലം ഇവിടെ 'ചന്ദ്രഭാഗ' എന്ന പേരിലും അറിയപ്പെടുന്നു. ചന്ദ്രഭാഗയിലെ സ്നാനം പുണ്യകരമാണെന്ന് വിശ്വസിച്ചുവരുന്നു. പണ്ഡർപൂരിന് 'ദക്ഷിണകാശി' എന്ന അപരനാമവുമുണ്ട്. നിരവധി ഉപദേവതകളും ക്ഷേത്രത്തിൽ കുടികൊള്ളുന്നു.\nപണ്ഡർപൂർ ക്ഷേത്രത്തിലെ വിഠോബാ ഭഗവാന്റെ വിഗ്രഹം.\nപുണ്ഡലികൻ എന്ന ഭക്തനുമായി ബന്ധപ്പെട്ടതാണ് ഈ ക്ഷേത്രത്തിന്റെ ഐതിഹ്യകഥ. തികഞ്ഞ വിഷ്ണുഭക്തനായിരുന്ന പുണ്ഡലികൻ, തന്റെ മാതാപിതാക്കളെ ഭക്തിയോടെ ശുശ്രൂഷിച്ചുപോന്നു. എന്നാൽ, വിവാഹത്തിനുശേഷം അയാൾ പൂർണ്ണമായും ഭാര്യയുടെ ആജ്ഞാനുവർത്തിയായി മാറുകയും, മാതാപിതാക്കളോട് മോശമായി പെരുമാറുകയും ചെയ്തു. ഇതിൽ മനം നൊന്ത അയാളുടെ മാതാപിതാക്കൾ, കാശിയിലേയ്ക്ക് പോകാൻ തീരുമാനിച്ചു. എന്നാൽ, ദുരന്തങ്ങൾ അവരെ അവിടെയും പിന്തുടർന്നു. പുണ്ഡലികനും ഭാര്യയും അവരെ അനുഗമിച്ചതായിരുന്നു കാരണം. പുണ്ഡലികനും ഭാര്യയും കുതിരപ്പുറത്തുകയറി സുഖമായി സഞ്ചരിച്ചപ്പോൾ, വൃദ്ധരായ മാതാപിതാക്കൾ മോശം കാലാവസ്ഥയിൽ നടക്കുകയായിരുന്നു. രാത്രികാലങ്ങളിൽ വിശ്രമിയ്ക്കാൻ നിൽക്കുമ്പോൾ കുതിരകളെ നോക്കുന്ന ജോലി പോലും അയാൾ മാതാപിതാക്കളെ ഏല്പിച്ചു. ഇത് അവർക്ക് സഹിയ്ക്കാവുന്നതിലുമപ്പുറമായിരുന്നു.\nകാശിയിലേയ്ക്കുള്ള യാത്രയ്ക്കിടയിൽ പുണ്ഡലികനും മാതാപിതാക്കളും ഭാര്യയും 'കുക്കുടസ്വാമി' എന്നുപേരുള്ള ഒരു മഹർഷിയുടെ ആശ്രമത്തിലെത്തി. ക്ഷീണിച്ചവശരായ നാലുപേരും കുറച്ചുദിവസം അവിടെ തങ്ങാൻ തീരുമാനിച്ചു. അന്നുരാത്രി, എല്ലാവരും ഉറങ്ങുന്നതിനിടയിൽ പുണ്ഡലികൻ ഉണർന്നിരിയ്ക്കുകയും അത്ഭുതകരമായ ഒരു ദൃശ്യം കാണുകയും ചെയ്തു. സൂര്യോദയത്തിന് തൊട്ടുമുമ്പ്, വൃത്തികേടായ വസ്ത്രങ്ങൾ ധരിച്ച സുന്ദരിമാരായ ഏതാനും സ്ത്രീകൾ ആശ്രമത്തിലെത്തുകയും നിലം വൃത്തിയാക്കുകയും വെള്ളം കോരുകയും മഹർഷിയുടെ പാദങ്ങൾ വൃത്തിയാക്കുകയും ചെയ്യുന്നു! പ്രഭാതകൃത്യങ്ങൾ കഴിഞ്ഞ അവർ പ്രാർത്ഥനാമുറിയിൽ പോകുന്നു! തിരിച്ചുവരുമ്പോൾ വസ്ത്രങ്ങളിൽ പാടുപോലും ബാക്കിയില്ല! ഉടനെ അവർ അപ്രത്യക്ഷരാകുകയും ചെയ്തു.\nപുണ്ഡലികൻ സ്തബ്ധനായി. അയാൾക്ക് ഇത് കണ്ടതിനെത്തുടർന്ന് ഒരു ശാന്തി അനുഭവപ്പെടുകയുണ്ടായി. അന്നേദിവസം മുഴുവൻ അയാളെ ഈ ചിന്ത അലട്ടുകയും അത് സ്വപ്നമാണോ അല്ലയോ എന്ന് തെളിയിയ്ക്കാൻ അന്നുരാത്രി മുഴുവൻ ഉണർന്നിരിയ്ക്കാൻ തീരുമാനിയ്ക്കുകയും ചെയ്തു. തലേന്നുരാത്രി കണ്ട ദൃശ്യങ്ങൾ അന്നുരാത്രിയും അയാൾ കണ്ടു. എന്നാൽ, ഇത്തവണ അയാൾ സുന്ദരിമാരുടെ അടുത്തുപോകുകയും അവരോട് കാര്യങ്ങൾ ചോദിയ്ക്കുകയും ചെയ്തു. തങ്ങൾ ഗംഗ, യമുന, ഗോദാവരി, നർമ്മദ തുടങ്ങിയ പുണ്യനദികളാണെന്നും, തങ്ങളിൽ സ്നാനം ചെയ്ത് നിരവധി ഭക്തർ പാപമുക്തി നേടുന്നുണ്ടെന്നും, അതാണ് തങ്ങളുടെ വസ്ത്രങ്ങളിലെ കറകളെന്നും എന്നാൽ മാതൃപിതൃദ്രോഹിയായ പുണ്ഡലികൻ അവരിൽ ഏറ്റവും വലിയ പാപിയാണെന്നും അവർ പറഞ്ഞു. പുണ്ഡലികൻ ഇത് കേട്ടതും ഞെട്ടിപ്പോകുകയും അയാൾക്ക് ബോധോദയം ഉണ്ടാകുകയും ചെയ്തു. പിന്നീട്, സ്വന്തം സുഖം ത്യജിച്ചും അയാൾ മാതാപിതാക്കളെ സഹായിച്ചുപോന്നു.\nപുണ്ഡലികന്റെ മാതൃപിതൃഭക്തിയിൽ പ്രസന്നനായ മഹാവിഷ്ണുഭഗവാൻ, അയാളെ അനുഗ്രഹിയ്ക്കാനായി വൈകുണ്ഠത്തിൽ നിന്ന് തിരിച്ചു. ഭഗവാൻ വന്ന് വാതിലിൽ മുട്ടുമ്പോൾ പുണ്ഡലികൻ, മാതാപിതാക്കൾക്ക് ഭക്ഷണം കൊടുക്കുന്ന തിരക്കിലായിരുന്നു. എന്നാൽ, അത് കൊടുത്തുകഴിഞ്ഞിട്ടേ തുറക്കാൻ പാടൂ എന്ന് വിചാരിച്ച അയാൾ, ഭഗവാന് നിൽക്കാൻ പാകത്തിന് ഒരു ഇഷ്ടിക പുറത്തേയ്ക്ക് എറിഞ്ഞുകൊടുത്തു. ഇതുകണ്ട മഹാവിഷ്ണു, അയാളെ കാത്തുനിൽക്കാൻ തീരുമാനിച്ചു. പുണ്ഡലികൻ പുറത്തുവന്നപ്പോൾ ഭഗവാനെ വൈകിച്ച പാപം പൊറുക്കണമെന്നുപറഞ്ഞ് അയാൾ മാപ്പപേക്ഷിച്ചു. എന്നാൽ, മഹാവിഷ്ണുവാകട്ടെ, പുണ്ഡലികന്റെ മാതൃപിതൃഭക്തിയിലാണ് കൂടുതൽ പ്രസാദിച്ചത്. ഭക്തർക്ക് അഭീഷ്ടവരദായകനായി നാട്ടിൽ തന്നെ കുടികൊള്ളണമെന്ന് പുണ്ഡലികൻ ഭഗവാനോട് അഭ്യർത്ഥിച്ചു. തുടർന്ന് ഭഗവാൻ, തന്റെ അവതാരമായ ശ്രീകൃഷ്ണന്റെ ഭാവത്തിൽ, ഇരുകൈകളും അരയിൽ കുത്തിനിൽക്കുന്ന രൂപത്തിൽ, ഇഷ്ടികയോടുകൂടി സ്വയംഭൂവായി അവതരിച്ചു. തന്റെ പത്നിയായ രുക്മിണീദേവിയെയും ഭഗവാൻ കൂടെക്കൂട്ടി. പിൽക്കാലത്ത് അവിടെയൊരു ക്ഷേത്രം ഉയർന്നുവന്നു. അതാണ് ഇന്ന് ലോകപ്രസിദ്ധമായ വിഠോബാക്ഷേത്രം.\n"https://ml.wikipedia.org/w/index.php?title=പണ്ഡർപൂർ_വിഠോബാ_ക്ഷേത്രം&oldid=3085758" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 19 ഫെബ്രുവരി 2019, സമയം: 18:35\nഈ താൾ അവസാനം തിരുത്തപ്പെട്ടത്: 18:35, 19 ഫെബ്രുവരി 2019.


'ഇതോര്‍ത്താല് എല്ലാം ശരിയാകും' ടോണി ലൂക്ക് പറയുന്നു | Tony Luke Health and Fitness Secret| Actor Tony Luke| Tony Luke\n'ഐ ലവ് മൈ ബോഡി...' സംസാരത്തിനിടയില് പലപ്പോഴും ഒരു മന്ത്രംപോലെ ടോണി ലൂക്കിന്റെ നാവിലെത്തുന്ന വാചകം. ശരീരത്തെ അത്രമേല് സ്‌നേഹിക്കുന്നവന് അതിനായി അത്രമേല് ആത്മാര്‍ഥമായി ഒരുപാട് കാര്യങ്ങള് ചെയ്യുന്നുമുണ്ട്. നിവിന് പോളിക്കൊപ്പം 'സഖാവ്' എന്ന ചിത്രം... പ്രിഥ്വിരാജിനൊപ്പം 'ഊഴം', '9' എന്നീ ചിത്രങ്ങള്... പ്രണവ് മോഹന്‍ലാലിനൊപ്പം 'ആദി' എന്ന ചിത്രം... ഇപ്പോഴിതാ സാക്ഷാല് അമിതാഭ് ബച്ചനൊപ്പം 'ബാദ്ല' എന്ന ചിത്രത്തിലൂടെ ബോളിവുഡിലും അരങ്ങേറ്റം.\nസിനിമയുടെ തിരക്കുകള് ഏറിവരുമ്പോഴും 'ശരീരം' എന്ന അടിസ്ഥാന പാഠം ടോണി ലൂക്ക് എന്ന നടന് ഒരിക്കലും മറക്കുന്നില്ല. 'ശരീരത്തെ മറന്ന് ജീവിച്ചാല് ആ ജീവിതം ഒരിക്കലും പൂവണിയില്ല' എന്നാണ് ടോണി പറയുന്നത്.\n'കുട്ടിക്കാലം മുതലേ കൂട്ടുകൂടിയ കായികലോകം...' അതാണ് തന്റെ ജീവിതത്തിന്റെ അടിസ്ഥാനമെന്നാണ് ടോണി പറയുന്നത്. 'കുട്ടിക്കാലം മുതല് ശരീരം സൂക്ഷിക്കണമെന്ന ആഗ്രഹം എന്നിലുണ്ടായിരുന്നു. തമിഴ്നാട്ടിലെ സേലത്തെ മോണ്ട്ഫോര്‍ട്ട് സ്‌കൂളിലായിരുന്നു ഞാന് പഠിച്ചിരുന്നത്. ആ സമയത്ത് അത്ലറ്റിക്‌സിലേക്ക് പോകാന് മനസ്സ് തീരുമാനിച്ചതാണ് ജീവിതത്തില് നിര്‍ണായകമായതെന്നാണ് ഞാന് കരുതുന്നത്. സ്‌കൂളില് പഠിക്കുന്ന കാലത്ത് രാവിലെ എഴുന്നേറ്റ് ദിവസവും അഞ്ച് കിലോമീറ്റര് ഓടുമായിരുന്നു. വൈകുന്നേരം എന്റെ ഇനങ്ങളായ ലോങ്ജമ്പിലും ട്രിപ്പിള്‍ജമ്പിലും ഹൈജമ്പിലും പരിശീലനം നടത്തും. അതിനുശേഷം രാത്രിയില് ജിംനേഷ്യത്തിലും പരിശീലനം നടത്തിയാണ് ഞാന് എന്നും ഉറങ്ങാറുണ്ടായിരുന്നത്. കുട്ടിക്കാലത്തെ ആ ശീലമാണ് ഇന്നും എന്റെ ആരോഗ്യത്തിന്റെ രഹസ്യം. ഇപ്പോള് വയസ്സ് മുപ്പത് കഴിയുമ്പോഴും രാവിലെ എഴുന്നേറ്റ് പത്ത് കിലോമീറ്റര് ഓടാന് എനിക്ക് ഒരു ബുദ്ധിമുട്ടുമില്ല...' -ടോണി പറയുന്നു.\n'ഐ ലവ് മൈ ബോഡി... ഇതോര്‍ത്താല് എല്ലാം ശരിയാകും' എന്നാണ് ടോണിയുടെ ആരോഗ്യമന്ത്രം. 'എന്റെ ശരീരമാണ് ഏറ്റവും പ്രധാനം എന്നാണ് വിശ്വാസം. എന്റെ ശരീരമില്ലാതെ എനിക്കൊന്നും ചെയ്യാന് കഴിയില്ല. സിനിമാനടനെന്ന ജോലിയായാലും മറ്റെന്തായാലും ഒക്കെ ശരീരം എന്ന അടിസ്ഥാനത്തില് നിന്നാണ് ഞാന് പ്രവര്‍ത്തിക്കേണ്ടത്. ശരീരം അത്രമേല് പ്രധാനമായതുകൊണ്ട് അത് നല്ലരീതിയില് പരിപാലിക്കേണ്ടതും എന്റെ ഉത്തരവാദിത്വമാണ്. ശരീരത്തിന് ദോഷം ചെയ്യുന്ന പുകവലി പോലുള്ള കാര്യങ്ങളില് നിന്ന് ഞാന് അകന്നുനില്‍ക്കുന്നത് അതുകൊണ്ടാണ്. ഭക്ഷണകാര്യത്തില് ഞാന് വലിയ നിയന്ത്രണങ്ങള് എടുക്കാറില്ല. ഇഷ്ടപ്പെട്ട വിഭവങ്ങളെല്ലാം കഴിക്കാറുണ്ട്. എന്നാല് ഒന്നും അമിതമാകാതിരിക്കാന് ശ്രദ്ധിക്കാറുണ്ട്. ഭക്ഷണം നിങ്ങള് ഏതു കഴിച്ചാലും കുഴപ്പമില്ല. അതിനുശേഷം വേണ്ട വ്യായാമങ്ങള് ചെയ്താല് എല്ലാം ശരിയാകും. പഠനകാലത്തും അതിനുശേഷവും ശരീരം നന്നായി നോക്കുന്ന പലരും ജോലിയൊക്കെ കിട്ടി കല്യാണമൊക്കെ കഴിയുമ്പോള് പതുക്കെ അതില്‍നിന്ന് പിറകോട്ട് പോകും. ഭക്ഷണം കൂടുന്നതിനൊപ്പം വ്യായാമങ്ങള് കുറയുന്നതോടെയാണ് പലര്‍ക്കും ആരോഗ്യപ്രശ്‌നങ്ങള് ഉണ്ടാകുന്നത്...'' -ടോണി തന്റെ ആരോഗ്യസങ്കല്പം പങ്കുവെയ്ക്കുന്നു.\nബോളിവുഡ് ചിത്രത്തില് അഭിനയിക്കാന് മൂന്നാഴ്ച കൊണ്ട് 10 കിലോ ഭാരം കുറച്ച കഥയും തന്റെ ആരോഗ്യത്തിന്റെ വിജയമായി ടോണി പങ്കുവെയ്ക്കുന്നുണ്ട്.\n'ബാദ്ലയില് അഭിനയിക്കാന് എത്തുന്നതിന് മുമ്പ് എന്റെ ഭാരം 90 കിലോ വരെ എത്തിയതാണ്. മൂന്നാഴ്ച കഠിനാധ്വാനം ചെയ്താണ് ഞാന് 10 കിലോയിലേറെ ഭാരം കുറച്ച് ബാദ്ലയിലെ കഥാപാത്രമായത്. ഡിസംബറിലെ തണുപ്പുകാലത്ത് മാത്രമാണ് ഞാന് വ്യായാമങ്ങള് ചെയ്യുന്നതില് അല്പം വിശ്രമം എടുക്കാറുള്ളത്. ബാക്കി എല്ലാക്കാലത്തും കൃത്യമായി വ്യായാമം ചെയ്ത്, ഇഷ്ടമുള്ള ഭക്ഷണവും കഴിച്ചാണ് എന്റെ ജീവിതം. ഒരു കാര്യം ഞാന് എപ്പോഴും മനസ്സില് ഉറപ്പിക്കാറുണ്ട്... ജീവിതത്തില് എത്ര തിരക്ക് വന്നാലും ശരി, വ്യായാമങ്ങള് ഒരിക്കലും മുടക്കരുത്...' -ടോണി പറയുന്നു.\nContent Highlight: Tony Luke, Bollywood actor Tony Luke, Model Tony Luke, Tony Luke,Tony Luke fitness secret\nTony Luke Health and Fitness Secret\nBollywood actor Tony Luke\nActor Tony Luke


Stock Market Close: Sensex Gains 359 Points, Nifty At 15,738 - Malayalam Goodreturns\n» വിപണി2ദിവസത്തെ നഷ്ടം മായ്ച്ചു; സെന്‍സെക്‌സ് 359 പോയിന്റ് കയറി, നിഫ്റ്റി 15,738\nPublished: Thursday, June 10, 2021, 16:24 [IST]\nമുംബൈ: രണ്ടു ദിവസത്തെ നഷ്ടക്കച്ചവടങ്ങള്‍ക്ക് ശേഷം വിപണി വീണ്ടും നേട്ടത്തിന്റെ പാതയില് തിരിച്ചെത്തി. വ്യാഴാഴ്ച്ച അവസാന മണി മുഴങ്ങുമ്പോള് ബിഎസ്ഇ സെന്‍സെക്‌സ് സൂചിക 359 പോയിന്റും എന്‍എസ്ഇ നിഫ്റ്റി ഫിഫ്റ്റി സൂചിക 102 പോയിന്റും ഉയര്‍ന്നാണ് വ്യാപാരം പൂര്‍ത്തിയാക്കിയത്.\nസെന്‍സെക്‌സ് 52,300 പോയിന്റ് രേഖപ്പെടുത്തി. നിഫ്റ്റി 15,738 എന്ന നിലയിലും തിരശ്ശീലയിട്ടു. ബജാജ് ഫൈനാന്‍സ്, ബജാജ് ഫിന്‍സെര്‍വ്, സ്റ്റേറ്റ് ബാങ്ക് ഓഫ് ഇന്ത്യ, ഇന്‍ഡസ്ഇന്‍ഡ് ബാങ്ക്, ഐടിസി ഓഹരികളാണ് സെന്‍സെക്‌സില് ഇന്ന് കാര്യമായി തിളങ്ങിയത്. മറുഭാഗത്ത് ബജാജ് ഓട്ടോ, മാരുതി സുസുക്കി, പവര്‍ഗ്രിഡ് ഓഹരികള് ഏറ്റവും പിന്നില്‍പ്പോയി.\nഇന്നത്തെ വ്യാപാരത്തിനിടെ ബോംബെ സ്‌റ്റോക്ക് എക്‌സ്‌ചേഞ്ചില് ബാറ്റാ ഇന്ത്യ ഓഹരികള്6ശതമാനം വരെ മുന്നേറുന്നത് വിപണി കണ്ടു. 1,657.50 രൂപ വരെയും തൊടാന് കമ്പനിയുടെ ഓഹരികള്‍ക്ക് സാധിച്ചു.5ശതമാനം നേട്ടത്തിലാണ് (1,635 രൂപ) ബാറ്റാ ഇന്ത്യ ദിനം പിന്നിട്ടതും. അടുത്തിടെ ലിസ്റ്റു ചെയ്ത ഈസി ട്രിപ്പ് പ്ലാനേഴ്‌സും ഭേദപ്പെട്ട പ്രകടനം വ്യാഴാഴ്ച്ച നടത്തി. 10 ശതമാനം നേട്ടത്തില് 430.35 രൂപ നിലവാരം കുറിക്കാന് കമ്പനിയുടെ ഓഹരികള്‍ക്ക് കഴിഞ്ഞു. വ്യവസായങ്ങള് അടിസ്ഥാനപ്പെടുത്തിയുള്ള നിഫ്റ്റി വില സൂചികകളില് ഭൂരിപക്ഷവും നേട്ടത്തിലാണ് ഇടപാടുകള് പൂര്‍ത്തിയാക്കിയത്. കൂട്ടത്തില് നിഫ്റ്റി റിയല്‍റ്റി3ശതമാനവും നിഫ്റ്റി പൊതുമേഖലാ ബാങ്ക്2ശതമാനവും ഉയര്‍ന്നു. ഇതേസമയം, നിഫ്റ്റി ഓട്ടോ മാത്രം ഇന്ന് നഷ്ടം രേഖപ്പെടുത്തി.\nവ്യാഴാഴ്ച്ച നേട്ടത്തിലാണ് ആഗോള വിപണികളും മുന്നേറിയത്. ഇന്നത്തെ ഇടപാടുകളില് ഡോളര് സൂചികയും നില ഭദ്രമാക്കി. യൂറോപ്പിലെ സ്റ്റോക്‌സ് 600 സൂചിക 0.1 ശതമാനം നേട്ടം കുറിച്ചിട്ടുണ്ട്.\nജപ്പാന് വെളിയിലുള്ള എംഎസ്‌സിഐയുടെ ഏഷ്യാ പസിഫിക് സൂചിക 0.5 ശതമാനം ഉയര്‍ന്നു. ജപ്പാന്റെ നിക്കെയ് സൂചിക 0.3 ശതമാനവും ദക്ഷിണ കൊറിയയുടെ കോസ്പി സൂചിക 0.3 ശതമാനവും വീതം വളര്‍ച്ച കണ്ടെത്തി. ഹോങ്കോങ്ങിലെ ഹാങ് സെങ് സൂചികയിലും 0.2 ശതമാനം മുന്നേറ്റം ദൃശ്യമാണ്. തുടക്കവ്യാപാരത്തില് യുഎസ് സ്റ്റോക്ക് ഫ്യൂച്ചറുകളുടെ നില വാള്‍സ്ട്രീറ്റില് പതിഞ്ഞ ആരംഭത്തിന്റെ സൂചനയാണ് നല്‍കുന്നത്.\nStock Market Close: Sensex Gains 359 Points, Nifty At 15,738\nStock Market Close: Sensex Gains 359 Points, Nifty At 15,738. Read in Malayalam.\nStory first published: Thursday, June 10, 2021, 16:24 [IST]


ബോട്ടിൽ ആർട്ടിൽ മിടുക്ക് തെളിയിച്ച് തൂക്കുപാലംകാരി കൊച്ചുമിടുക്കി - Janayugom Online\nJune 10, 2020, 6:05 pm\nബോട്ടിൽ ആർട്ടിൽ മിടുക്ക് തെളിയിച്ച് തൂക്കുപാലംകാരി കൊച്ചുമിടുക്കി\nകഥാപ്രസംഗത്തിലും മാപ്പിള പാട്ടിലും മാത്രമല്ല, ബോട്ടില് ആര്‍ട്ടിലും താരമാണ് തുക്കു പാലം സ്വദേശിനിയായ കൊച്ചു മിടുക്കി. ലോക് ഡൗണ് കാലത്ത്ആകർഷകങ്ങളായ നൂറിലധികം ബോട്ടിൽ ആർട്ടുകളാണ് ഒൻപതാം ക്ലാസ് വിദ്യാർത്ഥിനിയായ ഫാത്തിമ നിസരിയ നിർമ്മിച്ചിരിക്കുന്നത്. കുപ്പികളില് ഒരുക്കിയ വര്‍ണ്ണ വിസ്മയങ്ങള് അത്ഭുത കാഴ്ചയായി മാറിയിരിക്കുകയാണ്. ബോട്ടിലുകളില് കൊറോണയ്‌ക്കെതിരെ ജാഗ്രത പാലിയ്ക്കുവാനുള്ള സന്ദേശം ഉള്‍പ്പടെ മനോഹരമായ ചിത്രങ്ങളും ഫാത്തിമ വരച്ച് ചേര്‍ക്കുന്നു. മുത്തുകളും വിവിധ നിത്യോപയോഗ വസ്തുക്കളും കുപ്പികളോട് ചേര്‍ത്ത് ഈ രംഗത്ത് സ്വന്തം വ്യക്തി മുദ്ര പതിപ്പിയ്ക്കുകയാണ് ഫാത്തിമ നിസരിയ. തൂക്കുപാലം വെള്ളൂപ്പറമ്പില് നിസാര്— സഫിയാ ദമ്പതികളുടെ മകളായ ഫാത്തിമ നിസരിയ കല്ലാര് ഗവ. ഹയര് സെക്കന്ററി സ്‌കൂളിലെ ഒന്‍പതാം ക്ലാസ് വിദ്യാര്‍ത്ഥിയാണ്. കുപ്പികളില് നിറങ്ങള് പകരുന്നതിനൊപ്പം മനോഹരമായ ചിത്രങ്ങളും വരച്ച് ചേര്‍ത്ത് ബോട്ടില് അതി മനോഹരമാക്കി മാറ്റും.\nലോക് ഡൗണ് കാലത്ത് യു ട്യൂബ് വീഡിയോകളില് ആകൃഷ്ടയായാണ് ബോട്ടില് ആര്‍ട് രംഗത്തേയ്ക്ക് ഫാത്തിമ എത്തുന്നത്.കുറഞ്ഞ ദിവസത്തിനുള്ളിൽ നൂറിലധികം കുപ്പികളില് വര്‍ണ്ണ വിസ്മയം തീര്‍ക്കാന് ഈ മിടുക്കിയ്ക്ക് സാധിച്ചു. ആവശ്യമായ ചായകൂട്ടുകൾ പരമാവധി സ്വന്തമായാണ് ഫാത്തിമ തയ്യാറാക്കുന്നത്. പൗഡറും അരിപ്പൊടിയുമൊക്കെ നിറങ്ങളുമായി ചാലിച്ച് ചായകുടുകൾ നിർമ്മിക്കുന്നു. അതിമനോഹരമായി തയ്യാറാക്കിയിരിക്കുന്ന കുപ്പികള് തേടി നിരവധി ആളുകളും ഇപ്പോള് എത്തുന്നുണ്ട്. ബോട്ടില് ആര്‍ടില് ഫാത്തിമ പുലര്‍ത്തുന്ന വൈവിധ്യമാണ് ഈ മിടുക്കിയെ വ്യത്യസ്ഥയാക്കുന്നത്.\nഓരോ കുപ്പിയിലും വ്യത്യസ്ഥ പുലര്‍ത്താനും ഫാത്തിമ ശ്രമിയ്ക്കുന്നു. കുട്ടിക്കാലം മുതല് കലാ രംഗത്തും സജീവമാണ് ഫാത്തിമ നിസരിയ. കഥാപ്രസംഗത്തിലും മാപ്പിള പാട്ടിലും ചിത്ര രചനയിലുമൊക്കെ തന്റെ മികവ് തെളിയിച്ചിട്ടുണ്ട് ഈ കൊച്ചു മിടുക്കി. കഴിഞ്ഞ സംസ്ഥാന സ്‌കൂള് കലോത്സവത്തില് അറബിക് കഥാപ്രസംഗത്തില് ഒന്നാം സ്ഥാനവും ഫാത്തിമ നേടിയെടുത്തു. ലോക് ഡൗണില് വീണ് കിട്ടിയ ഒഴിവ് സമയത്ത് ഒരു കലാരംഗത്ത് കൂടി മികവ് തെളിയിക്കാന് സാധിച്ചതിന്റെ ആവേശത്തിലാണ് ഈ മിടുക്കി.\nEnglish summary; The hanging bridge was made to look good on the bottle art\nസംസ്ഥാനത്ത് ഇന്ന് 65 പേര്‍ക്ക് കോവിഡ് — 57 പേര്‍ക്ക് രോഗമുക്തി, ഒരു മരണം\nതൊട്ടിലായി കെട്ടിയ സാരി കഴുത്തില് കുരുങ്ങി ഏഴുവയസ്സുകാരന് മരിച്ചു\nതദ്ദേശ തെരഞ്ഞെടുപ്പ് മാറ്റിവെക്കാൻ പറയാനാകില്ല; ഹർജി തള്ളി ഹൈക്കോടതി\nഡ്രൈ റൺ വിജയം: സംസ്ഥാനം വാക്സിനേഷന് സുസജ്ജം


തോറ്റാലും ജയിക്കുന്ന ബി.ജെ.പി; തെരഞ്ഞെടുപ്പുകൾ അർഥശൂന്യമാവുന്നുവോ? | Madhyamam\nഈ മാസാദ്യം election, bjp, singapore, democracyനടന്ന പൊതുതെരഞ്ഞെടുപ്പിൽ 61 ശതമാനം വോട്ടുനേടി പാർട്ടി വീണ്ടും അധികാരം പിടിച്ചു. പ്രധാന പ്രതിപക്ഷ കക്ഷി നേടിയത് 93ൽ 10 സീറ്റുകൾ മാത്രം. എങ്ങനെ വായിച്ചാലും ഭരണകക്ഷി ഫലം തൂത്തുവാരിയെന്നുറപ്പ്. പക്ഷേ, ലീ സിയൻ ലൂങ് നയിക്കുന്ന പീപിൾസ് ആക്ഷൻ പാർട്ടി (പി.എ.പി)ക്ക് ചരിത്രത്തിലെ ഏറ്റവും മോശം പ്രകടനമായിരുന്നു ഇത്.\nഈ സംവിധാനത്തിന് 2020ലെ ഇന്ത്യയുമായി വല്ലാത്ത ചാർച്ച തോന്നുന്നു. സിംഗപ്പൂരിനെ പോലെ ഇന്ത്യയിലും സ്വതന്ത്രമാണ് തെരഞ്ഞെടുപ്പ്. പക്ഷേ, സുതാര്യമെന്ന് ഇനിയും വിളിക്കാനാകുമോ എന്ന ഉറപ്പ് നഷ്ടമായിരിക്കുന്നു. ജനാധിപത്യ, സ്വാതന്ത്ര്യ സൂചകങ്ങളിൽ അതിവേഗം താഴോട്ടുപതിച്ച് സിംഗപ്പൂരിനോട് നാം അടുത്തുകൊണ്ടിരിക്കുന്നു. 'എക്കണോമിസ്റ്റി'െൻറ ജനാധിപത്യ സൂചികയിൽ 'തുളവീണ ജനാധിപത്യങ്ങൾ' എന്ന് പേരിട്ട ഗ്രൂപിൽ സിംഗപ്പൂരിനെയും ഇന്ത്യയെയും ഒന്നിച്ചാണ് ലിസ്റ്റ് ചെയ്തിരിക്കുന്നത്.\nമാധ്യമങ്ങൾ, കോടതികൾ, തെരഞ്ഞെടുപ്പ് കമീഷൻ, നികുതി ഏജൻസികൾ, ഉദ്യോഗസ്ഥ വൃന്ദം- ഇന്ദിര ഗാന്ധിയുടെ കാലത്തിനു ശേഷം എല്ലാ ഏജൻസികളും ഇതുപോലെ കേന്ദ്ര സർക്കാറിനുവേണ്ടി നിലകൊളളുന്ന ഒരു കാലമുണ്ടായിട്ടില്ല. 'സിംഗപ്പൂർ മോഡൽ' എന്നത് ജനപ്രിയ ഏകാധിപത്യമായാണ് വിളിക്കപ്പെടുന്നത്. 'ജനാധിപത്യത്തെ കൂടെകൂട്ടിയുള്ള ഏകാധിപത്യം'- അഥവാ, ഒരു സങ്കര സംവിധാനം. സിംഗപ്പൂർ ഒരിക്കലും ചൈനയല്ല. എന്നുവെച്ച്, അത് യു.എസുമല്ല.\nഇന്ത്യയെ സിംഗപ്പൂർ ആക്കാൻ ശേഷിയുള്ള 'ലീ കുവാൻ യൂ'വിനെ പോലെ കരുത്തനായ ഒരു നേതാവിന് ഏറെയായി കാത്തിരിപ്പിലായിരുന്നു ഇന്ത്യക്കാർ, വിശിഷ്യാ മധ്യവർഗ വിഭാഗങ്ങൾ. എന്നാൽ, ഇത്ര കാലം കൊണ്ട് നാം ആർജിച്ച സാമ്പത്തിക വളർച്ച കൂടി െകാണ്ടുപോകുന്നതായി ഇൗ അഭിനവ 'ലീ കുവാൻ യൂവിെൻറ ഭരണം. ചിലപ്പേൾ 2020ലെ ഇന്ത്യയെ 1959ലെ സിംഗപ്പൂരായിട്ടാകും അദ്ദേഹം കാണുന്നത്. ഇന്ത്യക്ക് സമൃദ്ധിയിലേക്ക് പിച്ചവെക്കണമെന്നുണ്ടെങ്കിൽ ജനാധിപത്യത്തിെൻറ പ്രശ്നങൾ ആദ്യമായി മെരുക്കാനാവണം.\nഅവസാനിക്കാത്ത നികുതി റെയ്ഡുകളിൽ കുരുങ്ങിയ തേജസ്വി യാദവ് നയിക്കുന്ന രാഷ്ട്രീയ ജനത ദൾ (ആർ.ജെ.ഡി) തെരഞ്ഞെടുപ്പ് ജയിക്കുന്നതിനെ കുറിച്ച് ആേലാചിക്കുന്നുപോലുമില്ല. ഇനി, ബിഹാറിലെ ജനം തെറ്റിദ്ധരിച്ച് പ്രതിപക്ഷത്തെ ജയിപ്പിച്ചാലും പ്രശ്നമില്ല. 'ഒാപറേഷൻ താമര' വഴി എൽ.എമാരെ ചാക്കിലാക്കും. ഗവർണറുടെ ഒാഫീസ് ബി.ജെ.പി ഒാഫിസിെൻറ എക്സ്റ്റൻഷനാണല്ലോ. ആവശ്യം വന്നാൽ, ഇന്ത്യൻ പ്രസിഡൻറിനെ പോലും പുലർച്ചെ അഞ്ചു മണിക്ക് വിളിച്ചുണർത്താം.\nഎം.എൽ.എമാരെ ചാക്കിട്ടുപിടിക്കുക, പണച്ചാക്കുകളാൽ മൂടുക, റിസോർട്ടുകളിൽ ഒളിപ്പിക്കുക- ഇന്ത്യൻ രാഷ്ട്രീയത്തിൽ ഇത് പതിവുകാഴ്ചയായിരുന്നു. പക്ഷേ, കൂറുമാറ്റ നിരോധന നിയമം വന്നതോടെ, തെരഞ്ഞെടുക്കപ്പെട്ട സർക്കാറുകളെ മറിച്ചിടൽ കുറഞ്ഞുവന്നതാണ്. ഇൗ നിയമപ്രകാരം, മൂന്നിൽ രണ്ട് എം.എൽ.എമാർ മറുവശത്തെത്തിയാലേ നിയമ പരിരക്ഷ ലഭിക്കൂ. അല്ലാത്ത പക്ഷം, മറുകണ്ടം ചാടിയ എം.എൽ.എമാർ അയോഗ്യരാകും. ഇന്ത്യക്ക് സവിശേഷമായി 'തെരഞ്ഞെടുക്കപ്പെട്ട' കക്ഷി പക്ഷേ, അതിനും ഉപായം കണ്ടെത്തി. എം.എൽ.എമാർ കൂറുമാറില്ല. പകരം, രാജിവെക്കും. അവിടങ്ങളിൽ ഉപതെരഞ്ഞെടുപ്പ് നടക്കും. ബി.ജെ.പി ജയിക്കും. കർണാടകയിൽ അതാണ് നടന്നത്. മധ്യപ്രദേശിൽ അതാണ് നടക്കാനിരിക്കുന്നത്. രാജസ്ഥാനിൽ ബി.ജെ.പി പദ്ധതിയിെട്ടന്ന് ആരോപിക്കപ്പെട്ടതും ഇതുതന്നെ.\nബി.ജെ.പിയുടെ അവസാനത്തെ ഇരയായ സച്ചിൻ പൈലറ്റ് ക്യാമ്പ് 'ഒാപറേഷൻ താമര'യുടെ ഭാഗമായത് തൊണ്ടിസഹിതം പിടിക്കപ്പെട്ടു. മറിച്ചിടാനാവശ്യമായ 30 എം.എൽ.എമാരെ സച്ചിൻ പൈലറ്റ് ചാക്കിടുംമുമ്പ് മുഖ്യമന്ത്രി അശോക് ഗെഹ്ലോട്ട് അതിലേറെ വലിയ ബുദ്ധി പ്രയോഗിച്ചതും നാം കണ്ടു. അസംബ്ലി സ്പീക്കർ അദ്ദേഹത്തിനും കൂടെയുള്ള റിബൽ എം.എൽ.എമാർക്കും അയോഗ്യത നോട്ടീസ് നൽകി. അവർ അയോഗ്യരായാൽ, കേവല ഭൂരിപക്ഷത്തിനാവശ്യമായ എം.എൽ.എമാരുടെ എണ്ണം കുറയും. ഗെഹ്ലോട്ടിന് അനായാസം സഭയുടെ വിശ്വാസം ഉറപ്പിക്കാം. ഇനി അവർ അയോഗ്യരായില്ലെങ്കിൽ, സഭയിൽ അവർ കൂറുമാറും, സർക്കാർ വീഴും, അതോടെ അയോഗ്യത വിഷയമാകില്ല.\nTAGS:election bjp singapore democracy


Mangalam TV | mercy-killing-in-netherland\nPublished on: 11:43am Sat 10 Mar 2018\nസ്വാഭാവികമായി ജീവിച്ചു മരിക്കാനുള്ള സാഹചര്യം സൃഷ്ടിക്കുന്നതിന് പകരം ദയാവധം കൊല്ലാനുള്ള അധികാരം നല്‍കുകയാണ് ചെയ്യുന്നതെന്നും നിയമം ദുരുപയോഗം ചെയ്ത് കൊലപാതകങ്ങള് പെരുകുന്നതിലേക്ക് നയിക്കുമെന്ന വിമര്‍ശനമാണ് ഉയരുന്നത്\nന്യൂഡല്‍ഹി: അന്തസ്സോടെ ജീവിക്കാന് അവകാശമുള്ള നാട്ടില് അന്തസ്സായി മരിക്കാന് അനുവദിക്കുന്ന ദയാവധം നിയമപരമാക്കിയുള്ള സുപ്രീംകോടതിയുടെ വിധി രാജ്യത്ത് വലിയ മുറവിളികള്‍ക്ക് ഇടയാക്കുന്നു. സ്വാഭാവികമായി ജീവിച്ചു മരിക്കാനുള്ള സാഹചര്യം സൃഷ്ടിക്കുന്നതിന് പകരം ദയാവധം കൊല്ലാനുള്ള അധികാരം നല്‍കുകയാണ് ചെയ്യുന്നതെന്നും നിയമം ദുരുപയോഗം ചെയ്ത് കൊലപാതകങ്ങള് പെരുകുന്നതിലേക്ക് നയിക്കുമെന്ന വിമര്‍ശനമാണ് ഉയരുന്നത്.\nദയാവധം നിയമമാക്കി മാറ്റിയ ആദ്യ രാജ്യം യൂറോപ്പിലെ നെതര്‍ലന്റിലെ നിലവിലെ അവസ്ഥയാണ് പ്രധാനമായും വിമര്‍ശകര് ഉയര്‍ത്തിക്കാട്ടുന്നത്. ദയാവധം നിയമം മൂലം സാധൂകരിച്ചിട്ടുള്ള നെതര്‍ലന്‍ഡ്സില് നിയമം ദുരുപയോഗം ചെയ്ത് മനുഷ്യരെ ആസൂത്രിതമായി കൊന്നുതള്ളുകയാണെന്നാണു ആരോപണം. പ്രത്യേകിച്ചും വാര്‍ദ്ധക്യത്തില് എത്തിയവര്. മറവിരോഗം, മാനസീക അസ്വാസ്ഥ്യം, വാര്‍ദ്ധക്യ രോഗം എന്നിവ ബാധിക്കുന്ന 70 കഴിഞ്ഞവരെ കൊന്നു തള്ളുകളായണെന്നാണ് പ്രധാനമായും ഉയരുന്ന വിമര്‍ശനം.\nആശുപത്രികളില് പ്രവേശിക്കപ്പെട്ടാല് ജീവനോടെ തിരിച്ചുപോരാമെന്ന വിശ്വാസം പ്രായംചെന്നവരില് നഷ്ടമായിക്കഴിഞ്ഞത്രേ. ഡോക്ടര്‍മാരെ ഭയപ്പെടേണ്ട സ്ഥിതി. വലിയ പ്രതിസന്ധിയും പ്രതിഷേധവും ഇതുമൂലം നെതര്‍ലന്‍ഡ്സിലുണ്ടാകുന്നുണ്ട്. ദയാവധം സംബന്ധിച്ച പ്രാദേശീക മോണിട്ടറിംഗ് കമ്മറ്റി ബുധനാഴ്ച പുറത്തുവിട്ട കണക്കുകള് പ്രകാരം കഴിഞ്ഞ വര്‍ഷം നെതര്‍ലന്റില് ദയാവധത്തിന്റെ എണ്ണം എട്ടു ശതമാനമാണ് കൂടിയത്. 6,585 എന്നതായിരുന്നു കണക്ക്. കര്‍ശനമായ നിബന്ധനകളുടെ അടിസ്ഥാനത്തില് ദയാവധം നിയമപരമായ നെതര്‍ലന്റില് സഹിക്കാന് കഴിയാത്ത വേദനയാല് പുളയുന്ന രോഗിയെ ഇനി മരണം മാത്രമേയുള്ളെന്ന് ധരിപ്പിച്ച ശേഷം തെരഞ്ഞെടുക്കാന് അനുവദിക്കാം. ഇതാകട്ടെ മറ്റൊരു ഡോക്ടറുടെ അഭിപ്രായമറിഞ്ഞ് വേണം താനും. അതേസമയം ഇനി രോഗം ഭേദമാകില്ലെന്ന് ഉറപ്പാകുകയും വേണം.\n2002 ല് നിയമം നടപ്പിലായതിന് പിന്നാലെ 2003 ല് ദയാവധത്തിന് ഇരയാക്കിയത് 1626 പേരെ ആയിരുന്നു. ഏകദേശം 1.2 ശതമാനം. അതേസമയം നിയമമാകും മുമ്ബ് ദയാവധം 1.7 ശതമാനമായിരുന്നു. 2010 ല് നെതര്‍ലന്റില് 4050 പേരായിരുന്നു ദയാവധത്തിന് ഇരയായത്. 2015 ല് അത് 4.5 ശതമാനമായി കൂടി. 92 ശതമാനവും ഗുരുതരമായ രോഗം, ആരോഗ്യപ്രശ്നം, വാര്‍ദ്ധക്യം, മറവിരോഗവും മാനസീകരോഗവും ഇവ രണ്ടുമോ വരുന്ന കേസുകളിലും ദയാവധം നടപ്പാക്കുകയാണ്. മൂന്നിലൊന്നും 80 വയസ്സിന് മുകളിലുള്ളവരാണ് താനും. 2015 ലെ മൊത്തം ദയാവധങ്ങളില് എട്ട് ശതമാനവും തങ്ങളെ മരിക്കാന് സഹായിക്കാന് ആവശ്യപ്പെടുകയായിരുന്നു. 2016 ല് എത്തിയപ്പോള് അത് 6091 ആയി വര്‍ദ്ധിച്ചു.\nആ വര്‍ഷം മരിച്ച 150,000 പേരില് അഞ്ചു ശതമാനവും ദയാവധമായിരുന്നു. 2017 ല് നടപ്പാക്കിയ ദയാവധത്തില് ഇതില് 99.8 ശതമാനവും മാര്‍ഗ്ഗനിര്‍ദേശത്തിന്റെ ചുവട് പിടിച്ചാണ് ഇങ്ങിനെ ചെയ്തതെന്ന് 2017 ലെ വാര്‍ഷിക റിപ്പോര്‍ട്ടില് പറയുന്നു. 90 ശതമാനം കേസുകളിലും കാന്‍സര്, ഹൃദയം, രക്തധമനി എന്നിവയോ പാര്‍ക്കിന്‍സണ് പോലെ ഞരമ്ബുസംബന്ധമായ രോഗമുള്ളവരോ ഒക്കെയായിരുന്നു. മറവിരോഗം ബാധിച്ച മൂന്ന് പേര്, ഈ രോഗത്തിന്റെ തുടക്കത്തിലുള്ള 166 പേര് എന്നിവരെയെല്ലാം ദയാവധത്തിന് ഉപയോഗിച്ചു. 83 കേസുകളില് രോഗികള് മാനസീകരോഗത്തിന് അടിപ്പെട്ടവരായിരുന്നു. അതേസമയം കഴിഞ്ഞ വര്‍ഷം ദയാവധത്തിന് ഇരയായവരില് കൂടുതല് 70 വയസ്സിന് മുകളിലുള്ളവരായിരുന്നു.\nദയാവധത്തിനുള്ള അപേക്ഷകളുടെ എണ്ണം വര്‍ഷാവര്‍ഷം കൂടുകയാണ്. നെതര്‍ലന്റിന് പുറമേ ബെല്‍ജിയം, കാനഡ, കൊളംബിയ, ലക്സംബര്‍ഗ്ഗ്, സ്വിറ്റ്സര്‍ലാന്റ്, ജര്‍മ്മനി, അമേരിക്കയിലെ ആറ് സ്റ്റേറ്റുകള് എന്നിവിടങ്ങളില് ചില പ്രത്യേക കേസുകളില് ദയാവധം അനുവദിക്കപ്പെട്ടിട്ടുണ്ട്. ഇവയില് മിക്കതും നെതര്‍ലന്റില് നിയമം നടപ്പാക്കിയത് ചര്‍ച്ച ചെയ്തായിരുന്നു നിയമം കൊണ്ടുവന്നത്. അമേരിക്കയില് ഒറീഗോണ് 1997 ല് നടപ്പാക്കി ദയാവധമുള്ള ആദ്യ സ്റ്റേറ്റായി മാറി. കൊളറാഡോ, കാലിഫോര്‍ണിയ, മൊണ്ടാന, വെര്‍മോണ്ട്, വാഷിംഗ്ഡന് സ്റ്ററ്റ്, ഡിസ്ട്രിക്‌ട് ഓഫ് കൊളംബിയ എന്നിവിടങ്ങളിലാണ് ഇതുള്ളത്.\nഞങ്ങളെ മരിക്കാന് അനുവദിക്കണം; പ്രധാനമന്ത്രിക്ക് ചോരയില് കത്തെഴുതിയ അമ്മയും മകളും ദയാവധം ആവശ്യപ്പെട്ട് രാഷ്ട്രപതിയെ സമീപിച്ചു\nഇന്ത്യയും കാനഡയും ആറ് സുപ്രധാന കരാറുകളില് ഒപ്പുവച്ചു


തിരിഞ്ഞുനോക്കാതെ അധികൃതര് • Suprabhaatham\nഎടച്ചേരി: പുറമേരിയിലും, നാദാപുരത്തും ജല അതോരിറ്റി സ്ഥാപിച്ച പൈപ്പുകള് പൊട്ടി കുടിവെള്ളം റോഡിലൂടെ ഒഴുകുകയാണ്.\nഹര്‍ത്താല് ദിനമായതിനാല് ഇന്നലെ വൈകുന്നേരം വരെ അധികൃതര് ആരും തന്നെ ഇവിടേക്ക് തിരിഞ്ഞു നോക്കിയിട്ടില്ല. കൈ നാട്ടി- നാദാപുരം റോഡില് പുറമേരിയിലെ വാട്ടര് അതോറിറ്റി ഓഫിസിന്റെ തൊട്ട് താഴെ പോപ്പി മുക്കില് മുബാറക് മസ്ജിദിന് സമീപത്താണ് റോഡിലൂടെ കുടിവെള്ളം കുത്തിയൊലിക്കുന്നത്.\nഓഫിസിന്റെ കീഴിലുള്ള പമ്പ് ഹൗസില് നിന്നും വെള്ളം പമ്പ് ചെയ്യുന്ന സമയങ്ങളില് ഇവിടെ മഴക്കാലത്തെ അനുസ്മരിപ്പിക്കും വിധം റോഡിലൂടെ കുടിവെള്ളം പരന്നൊഴുകുകയാണ്.\nമാസങ്ങള്‍ക്കു മുന്‍പും ഇതേ സ്ഥലത്ത് പൈപ്പ് പൊട്ടി വെള്ളം ദിവസങ്ങളോളം പാഴായിപ്പോയിരുന്നു. പോപ്പി മുക്കിലുള്ള ചായക്കടയുടെ മുന്‍വശത്തെ മെയിന് ഹോളിലെ പൈപ്പാണ് പൊട്ടിയിരിക്കുന്നത്. ഇത് റിപ്പേര് ചെയ്യണമെങ്കില് ഏതാണ്ട് റോഡിന്റെ പകുതി ഭാഗം വരെ വലിയ കുഴിയെടുക്കണം. ഇത്തരത്തില് റോഡില് കുഴിയുണ്ടാക്കാന് പൊതുമരാമത്ത് വകുപ്പിന്റെ അനുമതി ആവശ്യമായി വരും. ഇത് കാരണം ഇവിടുത്തെ റിപ്പയര് വര്‍ക്ക് നീണ്ടുപോകാനാണ് സാധ്യത.\nനാദാപുരത്ത് പുളിക്കൂല് മൊയിലോത്ത് മുക്കിലും പൈപ്പ് പൊട്ടി ശുദ്ധജലം പാഴാവുകയാണ്. ജലക്ഷാമം രൂക്ഷമാവുമ്പോഴും ശുദ്ധജലം പാഴാകുന്നതില് നാട്ടുകാര് ശക്തമായ പ്രതിഷേധത്തിലാണ്. കുടിവെള്ള സംരക്ഷണത്തിന് സര്‍ക്കാര് തലത്തില് നിരവധി സംവിധാനങ്ങളൊരുക്കുമ്പോഴും ഉള്ള ജലം റോഡിലൂടെ പരന്നൊഴുകുകയാണ്.\nജലവിതരണത്തിന്റെ ഉത്തരവാദിത്തമുള്ള പുറമേരി വാട്ടര് അതോരിറ്റിയുടെ ഓഫിസിന്റെ തൊട്ട് മുന്‍പിലാണ് ഇപ്പോള് കുടിവെള്ളം പാഴാവുന്നത്. എടച്ചേരി, പുറമേരി പഞ്ചായത്തുകളിലെ ആയിരക്കണക്കിന് വീടുകളിലേക്ക് കുടിവെള്ളമെത്തിക്കുന്ന പുറമേരി വാട്ടര് ട്രീറ്റ്‌മെന്റ് പ്ലാന്റില് നിന്നും വരുന്ന പൈപ്പാണ് പൊട്ടിക്കിടക്കുന്നത്. കുടിവെള്ളം കിട്ടാക്കനിയാവാറുള്ള ഈ പ്രദേശത്ത് പൈപ്പ് പൊട്ടി ശൂദ്ധ ജലം പാഴാവുന്നതില് നാട്ടുകാര് ആശങ്കയിലാണ്.